
Ο ανασχηματισμός δεν κρύβει την αποσύνθεση της συγκυβέρνησης 




Φάκελος: Αποιελέσιιαιο και 


Συμπεράσματα από ιις Ευρωεκλογές 





Νερό 

Παλλαϊκό ΟΧΙ στο 
δημοψήφισμα για το 
ξεπούλημα 

σελ.4 

12ο Αντικαπιταλιστικό 

Κάμπινγκ 

26 Ιουλίου-3Αυγούστου, 
Μονολίθι Πρέβεζας 

σελ. 12 


Ινδία 

Η μεγαλύτερη 
εκλογική διαδικασία 
του κόσμου 

σελ. 14 

Π. Πουλιόπουλος 

Μια ζωή αφιερωμένη 
στην Επανάσταση και 
το Σοσιαλισμό 

σελ. 15 


Χαστούκι από τις καθαρίστριες του ΥΠ.ΟΙΚ. στη συγκυβέρνηση 


Διπλό χαστούκι από τις αγωνιζόμε- 
νες καθαρίστριες του ΥΠΟΙΚ σε Στουρ- 
νάρα, συγκυβέρνηση, Τρόικα: αρχικά, 
το Μονομελές Πρωτοδικείο Αθηνών 
έκρινε «προδήλως απαραίτητες» για το 
Δημόσιο τις θέσεις εργασίας των 397 
καθαριστριών που είχαν προσφύγει, δι- 
ατάσσοντας την επαναπρόσληψη τους, 
θεωρώντας αντισυνταγματική και επο¬ 
μένως άκυρη τη διαδικασία που εφαρ¬ 
μόστηκε - στη συνέχεια, το ΥΠΟΙΚ 
προσέφυγε στον Άρειο Πάγο, ζητώντας 
αναστολή ισχύος και εκτέλεσης της 
απόφασης, αλλά το αίτημά του απορ- 
ρίφθηκε. Το υπουργείο κατέθεσε αίτη¬ 
ση αναίρεσης, που θα εκδικαστεί στις 
10 Ιουνίου. 

Το σκεπτικό της απόφασης του 
Πρωτοδικείου είναι αξιόλογο. Παραδέ¬ 
χεται ότι η αντικατάσταση των καθαρι¬ 
στριών από ιδιωτικά συνεργεία θίγει το 
δημόσιο συμφέρον αλλά και τα ατομι¬ 
κά δικαιώματα τους στην εργασία και 
την περιουσία. Θέτει κριτήρια ηλικίας, 


κοινωνικής κατάστασης κ.λπ. σαν από¬ 
δειξη για τις επιπτώσεις της «διαθεσιμό¬ 
τητας» στις καθαρίστριες. Επιδικάζει τα 
δικαστικά έξοδα στο υπουργείο. 

Οι καθαρίστριες, μέσα απ’ τη χαρά 
και περηφάνεια αυτής της δικαίωσής 
τους, δηλώνουν ότι θα συνεχίσουν τον 
αγώνα έξω απ’ το υπουργείο Οικονο¬ 
μικών, μέχρι την έμπρακτη επιστροφή 
τους στη δουλειά. Και πολύ καλά κά¬ 
νουν! Αυτός ο δρόμος άλλωστε έφε¬ 
ρε και τις καθαρίστριες μέχρι εδώ, κο¬ 
ντά στη νίκη: η πίστη στο δίκιο τους, η 
επίμονη διεκδίκησή του σ’ έναν αγώ¬ 
να διάρκειας που ήδη κρατάει 8 μήνες 
και στη διάρκεια του οποίου έλιωσαν τα 
παπούτσια στους στις πορείες και στα 
πεζοδρόμια, συγκρούστηκαν με ΜΑΤ, 
έφαγαν δακρυγόνα, έκαναν κατάλη¬ 
ψη στο υπουργείο ξυνυχτώντας σε σκη¬ 
νές. Και ακόμα, μπόρεσαν να ενεργο¬ 
ποιήσουν ένα σημαντικό κύμα αλλη¬ 
λεγγύης, με έμπρακτες μορφές, όπως 
π.χ. οι μπλούζες οικονομικής ενίσχυσης 


που διακινούσαν, οι δομές αλληλεγγύ¬ 
ης που με συσσίτια και εκδηλώσεις στή¬ 
ριζαν διάφορες φάσεις του αγώνα τους 
κ.α. 

Ο αγώνας αυτός είναι αγώνας όλων 
των εργαζομένων και πρέπει να νικήσει. 
Μπορεί να γίνει μια νέα αρχή για να ξη¬ 
λώσουμε το αίσχος της «διαθεσιμότη¬ 
τας», για να διεκδικήσουμε το δικαίω¬ 
μα στην αξιοπρέπεια και τη ζωή χιλιά¬ 
δων απολυμένων. Πρέπει όμως να μην 
έχουμε καμία εμπιστοσύνη ή αυταπάτη 
για τις δικαστικές αποφάσεις: όσο η σα- 
μαροβενιζελική χούντα παραμένει στην 
εξουσία, δεν πρόκειται να εφαρμόσει ή 
να σεβαστεί καμία απόφαση. Στο δρό¬ 
μο των καθαριστριών, με σκληρό αγώ¬ 
να στο δρόμο, μέρα νύχτα, ενώνοντας, 
συντονίζοντας, κλιμακώνοντας όλες τις 
αντιστάσεις: έτσι θα επιβάλλουμε το δί¬ 
κιο μας, μέχρι να ρίξουμε την άθλια συ¬ 
γκυβέρνηση - και είναι προς τιμή του 
ηρωικού αγώνα των καθαριστριών ότι 
άνοιξαν ένα νέο δρόμο προς τα κει. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Παντελές Πουλιόπουλοα 

Διαλεχτά Έργα 

Χρονολογία έκδοσης: Ιούνιος 2013 
Σελίδες: 496 
Τιμή: 15 ευρώ 


Τα Διαλεχτά Έργα του Παντελή Πουλι- 
όπουλον, αποτελούν μια επιλογή των ση¬ 
μαντικότερων άρθρων του Π. Πουλιόπου- 
λου, δημοσιευμένα παλιότερα σε διάφορα 
βιβλία που όμως εδώ και χρόνια τα περισ¬ 
σότερα απ” αυτά έχουν εξαντληθεί. 

Η σειρά με την οποία παρατίθενται τα 
άρθρα είναι χρονολογική και καλύπτουν 
μία ευρεία γκάμα σημαντικών ζητημάτων 
του ελληνικού και διεθνούς εργατικού κι¬ 
νήματος: από την φύση του ελληνικού 
κοινωνικού σχηματισμού και τον χαρα¬ 
κτήρα της επανάστασης, τον χαρακτήρα 
των βαλκανικών πολέμων και της μικρα¬ 
σιατικής εκστρατείας και τα καθήκοντα 
των επαναστατών, την φύση του 2ου Πα¬ 


γκοσμίου Πολέμου και τα καθήκοντα των 
επαναστατών, το Ενιαίο και το Λαϊκό Μέ¬ 
τωπο, την οικοδόμηση του επαναστατικού 
κόμματος αρχικά μέσα από την προσπά¬ 
θεια μπολσεβικοποίησης του Κ.Κ.Ε. και εν 
συνεχεία μέσα από την πάλη ενάντια στον 
σταλινικό εκφυλισμό και τέλος την οικο¬ 
δόμηση νέου επαναστατικού κόμματος 
και Διεθνούς, την φύση και τον χαρακτή¬ 
ρα του φασισμού και τις διαφορές του με 
την δικτατορία καθώς και τα συνακόλου¬ 
θα διαφορετικά καθήκοντα των επανα¬ 
στατών. .. μέχρι τον πολιτισμό, την ισπανι¬ 
κή επανάσταση, τις δίκες της Μόσχας, την 
προσωπικότητα του Τρότσκι, κ.α. 

Από το οπισθόφυλλο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ηιαίΐ: €Γ§αΙΐΚΐρα1ΐ@οΚ(ΐ€.§Γ 

Η άΠΟΨή ΜΑΣ 


Εργατική Πάλη 3 


"Βελούδινα Πραξικοπήματα 
τηςί.£. στις Μάννες 


Τ ο πρόσφατο άρθρο του 
Πίτερ Σπίγκελ στους 
ΡίηαηάαΙ Τίτηβ$ αναζωπύ¬ 
ρωσε τη συζήτηση για τον 
Νοέμβρη του 2012, όταν δύο εκλεγ¬ 
μένοι πρωθυπουργοί (Παπανδρέου, 
Μπερλουσκόνι) αντικαταστάθηκαν 
από τεχνοκράτες έμπιστους των Βρυ¬ 
ξελλών. Αν και δεν προσθέτει σε πο¬ 
λιτική ουσία, σίγουρα αποκαλύπτει το 
πραγματικό παρασκήνιο για την προε¬ 
τοιμασία και εκτέλεση των δύο «παλα- 
τιανών πραξικοπημάτων». Δεν υπάρ¬ 
χει αμφιβολία ότι πράγματι έτσι έγιναν 
τα πράγματα, αν κρίνει κανείς από το 
πρόσφατο βιβλίο του Τίμοθι Γκάιτνερ 
(πρώην υπουργός Οικονομικών των 
ΗΠΑ) και το ότι δεν υπήρξαν διαψεύ¬ 
σεις από όσους ενεπλάκησαν σ’ αυτά 
τα πραξικοπήματα. 

Το φθινόπωρο του 2012, η Ευρω¬ 
ζώνη βρισκόταν στο χειρότερο σημείο 
της κρίσης της. Μέρκελ και Κομισιόν 
είχαν αποφασίσει σκληρά μέτρα και 
καταστροφή των κοινωνιών στις χώ¬ 
ρες του Νότου, για ν’ αντιμετωπιστεί 
η όξυνση της κρίσης, να μην καταρ- 
ρεύσει το Ευρώ. Ωστόσο, δεν ήταν κα¬ 
θόλου σίγουροι αν αυτά θα γίνονταν 
αποδεκτά από τις κυβερνήσεις και, 
ακόμη σημαντικότερο, ποια θα ήταν η 
συνεισφορά της Γερμανίας στη διάσω¬ 
ση του Ευρώ - δηλαδή αν θα εφαρμο¬ 
ζόταν η αμερικάνικη ή η γερμανική πο¬ 
λιτική. 

Στην Ελλάδα, το καλοκαίρι του 
2011, μετά από περίπου ενάμισι χρόνο 
εφαρμογής των μνημονίων, ξεσπούσε 
το «Κίνημα των Πλατειών», με αποκο¬ 
ρύφωμα τα «Ιουνιανά», απέναντι στην 
τότε ψήφιση του λεγάμενου Μεσοπρό¬ 
θεσμου. Με τόνους χημικών και μ’ ένα 
όργιο καταστολής, αυτό τελικά ψηφί¬ 
στηκε αλλά ο Παπανδρέου τσακίστη¬ 
κε ανεπανόρθωτα και αναγκάστηκε 
να φέρει μπροστά τον Βενιζέλο (τότε 
υπουργό Οικονομικών). Δεύτερο καί¬ 
ριο πλήγμα δέχτηκε η κυβέρνηση Πα¬ 
πανδρέου με τα γεγονότα στις παρε¬ 


λάσεις της 28 ης Οκτωβρίου. Εκείνες τις 
μέρες είχε αποφασιστεί και η περίφη¬ 
μη «συμφωνία για τη μείωση του χρέ¬ 
ους», που συνοδευόταν όμως από νέο 
Μνημόνιο. Αυτό θα οδηγήσει σε μια 
νέα έκρηξη των μαζών στις 28 Οκτώ- 
βρη, με αποτέλεσμα η παρέλαση να δι¬ 
ακοπεί και ο Πρόεδρος της Δημοκρα¬ 
τίας Κάρολος Παπούλιας ν’ αποχω¬ 
ρήσει άρον άρον. Την επομένη, ο Πα¬ 
πανδρέου θ’ αποφασίσει δημοψήφισμα 
για την αποδοχή ή όχι της συμφωνίας 
και του συνοδευτικού Μνημονίου. Και 
τότε, απέναντι σ’ αυτή την «ανεύθυνη» 
-για τους ευρωπαίους ιμπεριαλιστές- 
πολιτική και στην πεισματική άρνηση 
Μπερλουσκόνι να εφαρμόσει ανάλογα 
«προτεινόμενα» μέτρα, θα μπουν στην 
τελική φάση τα «βελούδινα πραξικο¬ 
πήματα», που προετοιμάζονταν από 
τις αρχές φθινοπώρου από την Κομι¬ 
σιόν και τον ίδιο τον Μπαρόζο. 

Ο Μπαρόζο, προφανώς με εντολή 
των Μέρκελ και Σαρκοζί, ήδη απ’ τις 
αρχές του φθινοπώρου του 2011 σχέ¬ 
διαζε την ανατροπή των Παπανδρέου 
και Μπερλουσκόνι. Προφανώς και του 
«σοσιαλιστή» Θαπατέρο στην Ισπανία 
(και δεν ξέρουμε ποιου άλλου, σε ποια 
άλλη χώρα), αλλά τελικά αυτή δεν 
χρειάστηκε, μια που ο Θαπατέρο έχα¬ 
σε τις εκλογές και ήρθε στην εξουσία 
ο δεξιός Ραχόι, που εφάρμοσε τα μέ¬ 
τρα. Η λύση του Μπαρόζο ήταν η αντι¬ 
κατάσταση, χωρίς βουλευτικές εκλο¬ 
γές, των Παπανδρέου και Μπερλου¬ 
σκόνι από δύο τεχνοκράτες-τραπεζί- 
τες , τους Παπαδήμο και Μόντι αντί¬ 
στοιχα, αμφότεροι απόλυτα έμπιστοι 
των Βρυξελλών και του χρηματοπι¬ 
στωτικού τομέα. Έτσι, ήδη από τις αρ¬ 


χές φθινοπώρου συζητιόνταν στα πα¬ 
ρασκήνια η αντικατάσταση του Μπερ¬ 
λουσκόνι απ’ τον Μόντι. Μάλιστα, εί¬ 
χαν βολιδοσκοπηθεί και οι αμερικά- 
νοι, όπως αναφέρει ο Γκάιτνερ, για το 
αν θα συναινούσαν στην άρνηση οι¬ 
κονομικής βοήθειας μέσω ΔΝΤ στην 
Ιταλία, ώστε ο Μπερλουσκόνι ν’ ανα¬ 
γκαστεί σε παραίτηση ή να εφαρμόσει 
τα μέτρα των Βρυξελλών. Όπως ανα¬ 
φέρει ο Γκάιτνερ, οι αμερικάνοι αρνή- 
θηκαν να συμμετάσχουν στη συνομω- 
σία, μη θέλοντας «να βάψουν τα χέρια 
τους με το αίμα του Μπερλουσκόνι», 
που παρόλα αυτά αναγκάστηκε σε πα¬ 
ραίτηση στις 12 Νοέμβρη 2011 και την 
επόμενη μέρα, ύστερα από διακομμα¬ 
τική συμφωνία, ορίστηκε πρωθυπουρ¬ 
γός ο Μόντι. 

Στην Ελλάδα, το πραξικόπημα μπή¬ 
κε στην τελική ευθεία όταν ο Παπαν¬ 
δρέου αποφάσισε το δημοψήφισμα. 
Μέρκελ και Σαρκοζί τον κάλεσαν επει¬ 
γόντως στη Σύνοδο των Καννών και 
αφού τον περιέλουσαν με βρισιές, τον 
εξανάγκασαν να αλλάξει το ερώτημα 
του δημοψηφίσματος, που πλέον δεν 
θα ήταν «συμφωνείτε με τη συμφωνία 
μείωσης του χρέους και τη συνέχιση 
των μνημονίων;» αλλά «θέλετε να πα- 
ραμείνει η Ελλάδα στο Ευρώ;». Όσο οι 
Μέρκελ και Σαρκοζί καταχέριζαν τον 
Παπανδρέου, που με το δημοψήφισμα 
κινδύνευε να τινάξει στον αέρα την 
Ευρωζώνη και την παγκόσμια οικονο¬ 
μία (αφού επέτεινε την αβεβαιότητα 
για το Ευρώ, με συνέπεια το επιτόκιο 
δανεισμού της Ιταλίας να εκτινάσσε¬ 
ται, να μην μπορεί αυτή πλέον να δα¬ 
νείζεται, να κηρύξει αναγκαστικά χρε¬ 
οκοπία και -αφού ήταν αδύνατο να δι¬ 


ασωθεί- να καταρρεύσει η Ευρωζώνη), 
ο Μπαρόζο ετοίμαζε την αντικατάστα¬ 
ση του Παπανδρέου. Πρώτον, πήρε 
παράμερα τον Βενιζέλο και τον διέτα¬ 
ξε «να σκοτώσει το δημοψήφισμα». Ο 
δοσίλογος Βενιζέλος δέχτηκε, γι’ αυτό 
και όταν επέστρεψαν με τον Παπαν¬ 
δρέου από τις Κάννες έβγαλε μια ανα¬ 
κοίνωση εναντίον του δημοψηφίσμα¬ 
τος, με τη δικαιολογία ότι η «παραμο¬ 
νή της χώρας μας στο Ευρώ είναι μια 
σημαντικότατη κατάκτηση... και δεν 
μπορεί να τεθεί σε κίνδυνο». Δεύτε¬ 
ρον, τηλεφώνησε στον Σαμαρά και τον 
«προέτρεψε» να συμφωνήσει σε μια 
νέα τεχνοκρατική κυβέρνηση, που θα 
αποδεχόταν τη «συμφωνία». Και ο δο¬ 
σίλογος Σαμαράς, παρότι αρνούνταν 
μέχρι τότε τα μνημόνια και φλυαρούσε 
στα «Ζάπεια», υποτάχθηκε και συναί- 
νεσε στο πραξικόπημα. Τρίτον (αν και 
αυτό δεν αποκαλύφθηκε, αλλά απο- 
δεικνύεται από τα γεγονότα), κινητο¬ 
ποίησε εκείνη τη μερίδα της ελληνικής 
αστικής τάξης, γνωστή και ως «συμμο¬ 
ρία του ευρώ», τα ΜΜΕ που η τελευ¬ 
ταία ελέγχει, καθώς και τους δικούς 
του δοσίλογους πασόκους, ώστε να ρί¬ 
ξουν τον ήδη «πεθαμένο» Παπανδρέ¬ 
ου και ν’ ανοίξουν τον δρόμο στον Πα¬ 
παδήμο. Ο ρόλος του Καρατζαφέρη, 
που συμμετείχε κι αυτός στη συνωμο¬ 
σία και ήταν αυτός που επέμενε για τον 
Παπαδήμο, επίσης δεν αποκαλύπτεται, 
αλλά είναι σίγουρο ότι πήρε εντολές 
απ’ τους αμερικάνους. 

Έτσι, η Ε.Ε. (όπως εξάλλου και οι 
αμερικάνοι, που κινούσαν τα νήμα¬ 
τα αλλά τώρα εμφανίζονται αμέτοχοι) 
αποδεικνύεται ότι όχι μόνο δεν είναι 
«θερμοκήπιο της δημοκρατίας», αλλά 
αντίθετα ένα εργαστήριο «παλατια- 
νών πραξικοπημάτων», μια φυλακή 
για τους λαούς. Και ότι, ειδικά εκείνη 
την περίοδο, θα μπορούσαν να εκβι¬ 
αστούν οι πάντες, τόσο οι αμερικανοί 
όσο και οι ευρωπαίοι, ακριβώς λόγω 
της κρισιμότητας της παγκόσμιας και 
ευρωπαϊκής οικονομικής κατάστασης. 



Η καπιταλιστική βαρβαρότητα... 


με την γλώσσα ίων αριθμών 


Σ οκ προκαλεί έκθεση του Διεθνή Οργανισμού Εργασίας (ΙΕΟ) για τα 
εκατομμύρια των ανθρώπων που τον 21° αιώνα εξακολουθούν να δου¬ 
λεύουν σε συνθήκες σύγχρονης δουλείας, παράγοντας «μαύρα» κέρ¬ 
δη 150 δις δολαρίων ετησίως, κυρίως για τις μαφίες που τους εκμεταλλεύο¬ 
νται. 21 εκ. άνθρωποι δουλεύουν σε συνθήκες σκλαβιάς, οι περισσότεροι με¬ 
τανάστες. Τουλάχιστον οι μισοί βρίσκονται στην Ασία, 18% στην Αφρική και 
10% στη Λατινική Αμερική. Η εκτίμηση αυτή είναι μάλλον μετριοπαθής, κα¬ 
θώς το Παγκόσμιο Παρατηρητήριο για την Εργασία ανεβάζει τον αριθμό στα 
30 εκ., υπολογίζοντας ότι οι μισοί βρίσκονται στην Ινδία. Σύμφωνα με τον 
ΙΕΟ, περίπου το 55% όσων έχουν παγιδευτεί σ’ αυτές τις τραγικές συνθήκες 
είναι γυναίκες και κορίτσια που οι δουλέμποροι εκμεταλλεύονται ως σκλάβες 
του σεξ, κερδίζοντας 99 δις ετησίως. Οι άνδρες διοχετεύονται κυρίως σε αγρο¬ 
τικές εργασίες, στις κατασκευές, στη βιομηχανία και στα ορυχεία (43 δις «μαύ¬ 
ρα» κέρδη ετησίως). Άλλα 8 δις εκτιμάται ότι εξοικονομούν τα πλούσια «νοι¬ 
κοκυριά» από την εκμετάλλευση οικιακών βοηθών που κρατούν σε καθεστώς 
ομηρίας, επειδή δεν καταβάλλουν καθόλου αμοιβή ή πληρώνουν ψίχουλα. Τα 
5,5 εκ. από 21 εκ. των σύγχρονων σκλάβων είναι παιδιά. 


Π ερίπου 4 εκ. άνθρωποι προστέθηκαν στις τάξεις 
των ανέργων σε όλο τον κόσμο το 2013, με τον 
συνολικό αριθμό να ανέρχεται σήμερα σε σχε¬ 
δόν 200 εκατομμύρια. Η έκθεση, που πραγματοποιήθηκε 
από τον Παγκόσμιο Οργανισμό Υγείας, τονίζει επίσης ότι 
ο πλανήτης έχει τώρα 30,6 εκ. περισσότερους ανέργους 
απ’ ό,τι πριν την οικονομική κρίση του 2008. Για το 2014 
αναμένεται αύξηση των ανέργων παγκόσμμια κατά 3,3 εκ. 
«Μέχρι το 2019, η ανεργία θα φτάσει τα 213 εκατομμύ¬ 
ρια», προβλέπει ο διεθνής οργανισμός, προσθέτοντας ότι 
«ο αριθμός των ανέργων αναμένεται να παραμείνει σε γε¬ 
νικές γραμμές στο σημερινό επίπεδο μέχρι το 2017». Η 
Βόρεια Αφρική και η Μέση Ανατολή είναι οι περιοχές που 
με το υψηλότερο ποσοστό ανεργίας το 2014 (12,3% και 
11,1% αντίστοιχα). Η μεγαλύτερη αύξηση, όμως, της ανερ¬ 
γίας το 2014 θα καλύπτει την κεντρική και νοτιοανατολι¬ 
κή Ευρώπη και τις χώρες του πρώην «ανατολικού μπλοκ». 































4 Εργατική Πάλη 


ΕΡΓΑΖΟΜΕΝΟΙ 


Ιούνιος 2014 


Θεσσαλονίκη 

Παλλαϊκό ΟΧΙ στο δημοψήφισμα για το νερό 


Η δοσίλογη συγκυβέρνηση «έλαβε» το 
εκλογικό μήνυμα ξανανοίγοντας το θέμα 
της ιδιωτικοποίησης του νερού. Στις 
28/5 έγινε συνάντηση της διοίκησης της 
ΕΥΑΘ με εκπροσώπους κοινοπραξίας (ΜεΚοΓοί, κρα¬ 
τική εταιρία του Ισραήλ - Όμιλος Αποστολόπουλου - 
ΓΕΚ/ΤΕΡΝΑ), που είναι ο δεύτερος υποψήφιος αγο¬ 
ραστής, προς ενημέρωσή της για τα οικονομικά και τε¬ 
χνικά στοιχεία της ΕΥΑΘ. Ο άλλος υποψήφιος είναι η 
κοινοπραξία της γαλλικής πολυεθνικής 51ΙΕΖ και του 
ΑΚΤΩΡ (Μπόμπολας). 

Η ΕΥΑΘ σήμερα απασχολεί συνολικά 240 εργαζό¬ 
μενους, ενώ πριν 10 χρόνια είχε 650! Έχει ήδη διασπα- 
στεί σε δύο εταιρείες: την ΕΥΑΘ παγίων (εγκαταστά¬ 
σεις, δίκτυα κ.λπ.) και την ΕΥΑΘ Α.Ε. (διανομή, συ¬ 
ντήρηση, τιμολόγια κ.λπ.), που είναι το κερδοφόρο 
κομμάτι (20 εκ. ευρώ κέρδος ετησίως) και πάει προς 
ιδιωτικοποίηση. 

Τις εξελίξεις «φρέναρε» η απόφαση της ολομέλει¬ 
ας του Συμβουλίου της Επικράτειας, που «παγώνει» τη 
μεταφορά του 34,033% (από το συνολικό 61,33% του 
Δημοσίου) των μετοχών της ΕΥΔΑΠ στο ΤΑΙΠΕΔ. Η 
απόφαση μιλά για αντισυνταγματικότητα της μετα¬ 
φορές, λόγω δικαιοδοσίας της ΕΥΔΑΠ και στα πάγια, 
όπως οι ταμιευτήρες νερού, που προστατεύονται πλή¬ 
ρως από το Σύνταγμα και δεν μπορούν να βγουν «στο 
σφυρί». Βέβαια, η άθλια συγκυβέρνηση δεν πτοείται 
εύκολα. Το υπουργείο Υποδομών και οι σύμβουλοι του 
Χρυσοχοΐδη προχωρούν σε «ρΗη Β»: το Δημόσιο θα 
διατηρήσει την πλειοψηφία των μετοχών (51-55%), 
αλλά θα διαθέσει από το υπόλοιπο μέσω του Χρημα¬ 
τιστηρίου ή με άνοιγμα βιβλίου προσφορών. Παράλ¬ 
ληλα θα δρομολογηθεί αλλαγή στο καταστατικό της 
εταιρείας, ώστε ν’ ανατεθεί το μάνατζμεντ σε ιδιώτη, 
που θα έχει το μεγαλύτερο πακέτο μετοχών. 

Στις 18 Μάη, παράλληλα με τον α' γύρο των αυ- 
τοδιοικητικών εκλογών, έγινε στη Θεσσαλονίκη δη¬ 
μοψήφισμα για την ιδιωτικοποίηση της ΕΥΑΘ. Παρά 
την τρομοκρατία, τις μεθοδεύσεις και απειλές της συ¬ 
γκυβέρνησης και διάφορων δοσίλογων («θίγόμενοι 
πολίτες»), ο λαός της Θεσσαλονίκης είπε ένα ξεκάθα¬ 
ρο μαζικό «όχι» στην ιδιωτικοποίηση. 218.002 πολίτες 
προσήλθαν στις κάλπες του Δημοψηφίσματος, σε 181 
εκλογικά κέντρα και στο ερώτημα: «Συμφωνείτε με 
την ιδιωτικοποίηση της ΕΥΑΘ;» απάντησαν «ΟΧΙ» 
με συντριπτικό ποσοστό 98%. Η συμμετοχή ξεπέρα- 
σε το 50% αυτών που ψήφισαν στις αυτοδιοικητικές 
εκλογές (428.000). Ο Δικηγορικός Σύλλογος Θεσσα¬ 
λονίκης διέθεσε μεγάλο αριθμό εθελοντών-μελών του 
για την εποπτεία και διεξαγωγή του Δημοψηφίσματος, 
ενώ υπήρχαν και παρατηρητές από την Ευρώπη. 

Η ιδέα του Δημοψηφίσματος ξεκίνησε το 2011 από 
το Σωματείο Εργαζομένων της ΕΥΑΘ, που τον Μάρ¬ 
τιο του 2013 τους Δήμους, τους φορείς της πόλης και 
τους πολίτες της Θεσσαλονίκης στη συγκρότηση μιας 
μεγάλης συμμαχίας ενάντια στην ιδιωτικοποίηση. Το 
συντονιστικό φορέων που δημιουργήθηκε και ονομά¬ 
στηκε «δΟδίβ το Νερό», επανέφερε μέσα στο 2013 την 
πρόταση για Δημοψήφισμα, που τελικά αποφασίστηκε 
σε συνέλευση στις 17 Φεβρουάριου 2014. Παράλλη¬ 
λα, στις 14/3 η Περιφερειακή Ένωση Δήμων Κεντρικής 
Μακεδονίας (ΠΕΔΚΜ) αποφάσισε ομόφωνα τη διεξα¬ 
γωγή «κινηματικού» Δημοψηφίσματος, με συνδιοργα- 
νωτές την ίδια, τους 11 Δήμους που εξυπηρετούνται 
από την ΕΥΑΘ, το Σωματείο Εργαζομένων της ΕΥΑΘ 
και της Κ(ίνησης)-136 . Συγκροτήθηκαν 3μελείς συ¬ 
ντονιστικές επιτροπές σε κάθε Δήμο και Δημοτική 
Κοινότητα της Θεσσαλονίκης (από 1 εκπρόσωπος για 
την πόλη, την Κ-136, το Σωματείο). 

Παραμονή των εκλογών, ο υπουργός Εσωτερικών 
έστειλε επιστολή προς τους δικαστικούς εφόρους των 
αυτοδιοικητικών εκλογών, ζητώντας να μην επιτρα- 
πεί καμία δραστηριότητα μέσα στις αυλές των σχολεί¬ 
ων, ενεργοποιώντας και τους υπουργούς Δικαιοσύνης 
και Προστασίας του Πολίτη. Ακολούθησε προειδοποι¬ 
ητική επιστολή του εισαγγελέα ότι όσοι χρησιμοποιή¬ 
σουν εκλογικούς καταλόγους θα αντιμετωπίσουν ποι¬ 
νές φυλάκισης από 3 μήνες μέχρι 3 χρόνια! Επίσης, επι¬ 



στρατεύτηκαν λαμόγια κάθε λογής, όπως ο Νίκος Τα- 
χιάος (πρώην αντιδήμαρχος Αρχιτεκτονικού Θεσσα¬ 
λονίκης, επί δημαρχίας του κατηγορούμενου για υπε¬ 
ξαίρεση Βασίλη Παπαγεωργόπουλου). Ο Ταχιάος εμ¬ 
φανίστηκε ξαφνικά στην Αρχή Προστασίας Προσω¬ 
πικών Δεδομένων, με μια προσφυγή κατά του Δήμου 
Θεσσαλονίκης, επειδή ο τελευταίος παρείχε... «παρά¬ 
τυπα» τα στοιχεία των πολιτών (στους εκλογικούς κα¬ 
ταλόγους) σε τρίτους! Όμως, παρά τα εμπόδια και τις 
μεθοδεύσεις, το Δημοψήφισμα έγινε τελικά έξω απ’ τις 
αυλές των σχολείων, με «λίστες πολιτών» και όχι εκλο¬ 
γικούς καταλόγους. Κάτω από αντίξοες καιρικές συν¬ 
θήκες, ο λαός της Θεσσαλονίκης σε μεγάλες ουρές για 
να ψηφίσει ΟΧΙ στο ξεπούλημα του νερού! 

Το Δημοψήφισμα αποκτά μεγάλη σημασία για τη 
Θεσσαλονίκη αλλά και γενικότερα: α) Συμπληρώνει 
την απόφαση του ΣτΕ για την ΕΥΔΑΠ. β) Σπάει την 
σκοτεινή «νομιμότητα» της συγκυβέρνησης, αφού δεν 
πήρε την «άδεια» του Προέδρου της Δημοκρατίας, γ) 
Έγινε παρά και ενάντια στην τρομοκρατία της χουντι¬ 
κής συγκεβέρνησης. δ) Δημιουργεί μια πρώτη παρακα¬ 
ταθήκη, φέροντας στο προσκήνιο την έννοια του δη¬ 
μοψηφίσματος (προ πολλού παραχωμένη απ’ τα αστι¬ 
κά κόμματα). 

Η ιδιωτικοποίηση των ΕΥΑΘ και ΕΥΔΑΠ, πέρα 
από εγκληματική, αποτελεί και κολοσσιαίο σκάνδα¬ 
λο, αφού παραδίδει δύο κερδοφόρους οργανισμούς 
στα χέρια πολυεθνικών και κεφαλαίου. Ιδιωτικοποίη¬ 
ση σημαίνει: α) Τριπλασιασμό των τιμολογίων, δηλα¬ 
δή αποκλεισμό μιας μεγάλης μερίδας της κοινωνίας 
από το πιο βασικό αγαθό και χαμηλότερης ποιότητας 
υπηρεσίες, β) Πλουσιοπάροχα μερίσματα μετοχών για 
τους ιδιώτες και ταυτόχρονα υπερχρέωση της εταιρί¬ 
ας με δάνεια, γ) Δημιουργία ελλειμμάτων στο κράτος 
(μικρότερη φορολογίας ή φοροαπαλλαγές, αφού οι 
έδρες των πολυεθνικών βρίσκονται σε φορολογικούς 
παραδείσους), δ) Αύξηση των απωλειών νερού, αφού 
σημασία θα έχουν τα υδρόμετρα (μέτρηση κατανάλω¬ 
σης για να γίνεται η χρέωση των καταναλωτών), όχι η 
συντήρηση του δικτύου, ε) Καταστροφή του περιβάλ¬ 
λοντος από την απαξίωση του αποχετευτικού δικτύου. 

Σε καμιά περίπτωση, όμως, δεν πρέπει να καλλι¬ 
εργούμε αυταπάτες ότι με το Δημοψήφισμα ή το ΣτΕ 
θα αποτρέψουμε την ιδιωτικοποίηση. Άλλωστε η συμ- 
μαχία της Κ-136, του «δΟδίε το Νερό» και του Σω¬ 
ματείου Εργαζομένων της ΕΥΑΘ με τους Δημάρχους, 
που είναι βουτηγμένοι επί χρόνια στα σκάνδαλα και 
τη λοβιτούρα, εφαρμόζοντας μνημονιακές πολιτικές, 
είναι πολύ προβληματική. Εξίσου προβληματική είναι 
η πρόταση για «εξαγορά της ΕΥΑΘ από τους πολίτες» 
(Κ-136, ΠΕΔΚΜ κ.α.), που παραγκωνίζει τους αγώνες 
για νομικά ή λογιστικά τερτίπια. Η ΕΥΑΘ ανήκει στο 
λαό, δεν χρειάζεται αυτός να την «ξαναγοράσει» αλλά 
να την προστατέψει απ’ το ξεπούλημα. 

Αυτό που χρειάζεται είναι να χτίσουμε ταχύτατα 
ένα κίνημα αντίστασης, με επιτροπές αγώνα σε κάθε 
χώρο δουλειάς, γειτονιάς, σχολείου ή σχολής. Για να 
μην ιδιωτικοποιηθεί το νερό αλλά και για να τελειώ¬ 
νουμε με την άθλια συγκυβέρνηση. Τα μέσα πάλης 
μας πρέπει να είναι μαχητικές διαδηλώσεις και κατα¬ 
λήψεις (και μόνο συμπληρωματικά και πολύ προσεκτι¬ 
κά νομικές ενέργειες κ.λπ.). Όσο για την πρότασή μας, 
αυτή θα πρέπει να είναι η εθνικοποίηση των εταιριών 
ύδρευσης και αποχέτευσης, χωρίς καμία αποζημίωσης 
στους καπιταλιστές, κάτω από εργατικό και κοινωνι¬ 
κό έλεγχο. 


επίκαιρη... 

Σκουριές: σε απολογία καλούνται 14 κάτοικοι 

Στις 6/6 «απολογούνταν» 14 κάτοικοι των Σκουριών, που 
κατηγορούνται για την επίθεση στο εργοτάξιο. Αρχικά διώκο¬ 
νταν 20 άτομα, εκ των οποίων δύο είχαν προφυλακιστεί τον 
Απρίλιο και αποφυλακίστηκαν τον Οκτώβριο του 2013. Τον 
Ιούλιο του 2013, μετά την απολογία τους, προφυλακίστηκαν 
άλλοι δύο κατηγορούμενοι (αποφυλακίστηκαν το Νοέμβριο, 
με θετική γνωμοδότηση ανακρίτριας και εισαγγελέα). Στη 
συνέχεια, στο σύνολο των 20 κατηγορουμένων προστέθηκε 
ακόμη ένας. Οι κλήσεις απολογίας κοινοποιούνται 24 ώρες 
μετά την ανακοίνωση των «Επιτροπών Αγώνα ενάντια στις 
μεταλλευτικές δραστηριότητες» και τις έντονες διαμαρτυρί¬ 
ες των κατοίκων για τις παράνομες δραστηριότητες της «Ελ¬ 
ληνικός Χρυσός Α.Ε.». 

Απολύσεις στα ΟαΓΓείοατ-Μαρινόπουλος 

Τρία καταστήματα των σούπερ μάρκετ Αρβανιτίδη (σε 
Βέροια, Πέλλα, Αλεξανδρούπολη), που εντάχθηκαν ως 
ίιπηοΗίδε στην Όαπ-είόιΐΓ-Μαρινόπουλος, έκλεισαν στα τέλη 
Μαΐου, απολύοντας 30 εργαζόμενους. Η εταιρεία Καρυπίδης 
Βγο5, που είχε αναλάβει το ίταπεΒίδΐπ^ των καταστημάτων 
Αρβανιτίδη, είχε δεσμευτεί ότι δεν θα γίνουν απολύσεις και 
ότι ακόμη κι αν κλείσουν κάποια καταστήματα, οι εργαζόμε¬ 
νοι θα απορροφηθούν στα υπόλοιπα. Επιπλέον, υπήρχε συμ¬ 
φωνία για χρονοδιάγραμμα αποπληρωμής δεδουλευμένων 4 
μηνών, που ακόμη χρωστάει ο Αρβανιτίδης. Τίποτα απ’ αυτά 
δεν τηρήθηκε, ενώ οι εναπομείναντες εργαζόμενοι απειλού¬ 
νται με διάλυση των εργασιακών σχέσεων και συμβάσεων. 

Τρεις εβδομάδες νωρίτερα, η διεύθυνση της ΟαιτείόιΐΓ- 
Μαρινόπουλος επίσης διαβεβαίωσε τους εργαζόμενους ότι 
«παγώνει» την πρότασή της για επιβολή εκ περιτροπής εργα¬ 
σίας, για να τους αναγκάσει ν’ αναστείλουν την πανελλαδική 
απεργιακή κινητοποίηση που είχαν προκηρύξει στις 15 Μάη. 

ΙΚΑ-ΕΟΠΥΥ: τεράστια κενά λόγω μετατάξεων 

Με απόφαση του ΕΟΠΥΥ, μεταφέρονται-μετατάσσονται 
στις υπηρεσίες του οι 90 πιο έμπειροι υπάλληλοι των τμημά¬ 
των παροχών του ΙΚΆ, που είχαν μπει σε «διαθεσιμότητα» 
πριν από ένα μήνα. Όμως, με νέο έγγραφο του αντιπροέδρου 
του ΕΟΠΥΥ (Ν. Μπραβάκος) που απευθύνεται στον διοικη¬ 
τή του ΙΚΑ (Ρ. Σπυρόπουλος), γίνεται έκκληση οι 90 να πα¬ 
ραμείνουν στις θέσεις τους στο ΙΚΆ-ΕΤΑΜ και να εξακολου¬ 
θήσουν να εξυπηρετούν ασφαλισμένους ως προς τις παροχές 
σε είδος, μέχρι την οριστική επίλυση του θέματος, με έκδοση 
σχετικής ΚΥΑ των συναρμόδιων Υπουργείων. Εκατομμύρια 
ασφαλισμένοι του ΙΚΑ πρόκειται να μετακινηθούν στον ΕΟ¬ 
ΠΥΥ, όταν αποφασιστεί η μεταφορά των παροχών σε είδος. 
Κατά πόσο επαρκούν οι εγκαταστάσεις, οι υπάλληλοι, τα χρή¬ 
ματα, άγνωστο. Ήδη επί έναν μήνα, το τμήμα παροχών παρέ¬ 
λυσε, οι εργαζόμενοι έχασαν το 25% του μισθού τους, χιλιάδες 
ασφαλισμένοι ταλαιπωρούνται ακόμα. 

Εκρηκτικό παραμένει το ζήτημα των αδειών ασθένειας, 
καθώς οτιδήποτε προωθήθηκε στην υγειονομική επιτροπή 
της Αθήνας (μετά την κατάργηση των τοπικών Υγειονομικών 
Επιτροπών) δεν έχει επιστρέφει, με αποτέλεσμα εκατοντάδες 
εργαζόμενοι να παραμένουν απλήρωτοι. 

Οοοα-Οοία 3Ε: νέες μονάδες, εκδικητικές απολύσεις 

Η πολυεθνική Οοεπ-ΟοΗ 3Ε, αφού έκλεισε μονάδες (Με¬ 
σολόγγι, Ρόδος, Θεσσαλονίκη, Πάτρα) και μείωσε θέσεις ερ¬ 
γασίας (Βόλος), τώρα απολύει εκδικητικά τον αντιπρόε¬ 
δρο της Ομοσπονδίας του κλάδου (ΠΟΕΕΠ) και πρόεδρο 
του Κλαδικού Σωματείου νομού Δωδεκανήσων, γιατί αρνή- 
θηκε μετάθεσή του στην Κρήτη, πρόταση που έκανε η εται¬ 
ρία επικαλούμενη προσχηματικά ότι «δεν υπάρχουν θέσεις» 
στη Ρόδο. Οι εργαζόμενοι στο εργοστάσιο της Θεσσαλονίκης 
απεργούν από τον Οκτώβριο, με αίτημα την επαναλειτουρ¬ 
γία του. Επίσης έχουν κηρύξει μποϋκοτάζ στα προϊόντα της 
Οοεπ-ΟοΗ 3Ε, κάνοντας ενημερωτικές καμπάνιες. 

Η Οοοα-ΟοΗ 3Ε παρουσιάζει σημαντική αύξηση του 
όγκου πωλήσεων στην Ελλάδα για το πρώτο τρίμηνο του 
2014 (περίπου 5%) και επενδύει 11 εκ. ευρώ σε δύο νέες μονά¬ 
δες (Σχηματάρι, Αίγιο). Δραστηριοποιείται εδώ και 45 χρόνια 
στην ελληνική αγορά, απασχολεί περίπου 1.500 εργαζόμενους 
και αποτελεί τη μεγαλύτερη εταιρεία μη αλκοολούχων ποτών 
στην Ελλάδα, όπου παράγεται το 96% των προϊόντων της. 

ΕΡΓΑΖΟΜΕΝΟΙ 


Εργατική Πάλη 5 


Η εργατική τάξη πλέον δουλεύει σε συνθήκες γαλέρας, που θυμίζουν ακόμα και 19° αιώνα, με αφεντικά 
τραμπούκους που πληρώνουν όταν και αν θέλουν, που δεν υπάρχει κανένα ωράριο παρά μόνο η θέληση του αφέντη 
εργοδότη - και όπου, πάνω από τα μεμονωμένα αφεντικά, στέκεται το Κράτος Έκτακτης Ανάγκης για να επιβάλλει 

το φασιστικό δόγμα «νόμος είναι το δίκιο του εργοδότη». 

Εργατικοί αγώνες, όπως οι παρακάτω, δείχνουν ότι η αντίσταση της τάξης συνεχίζεται, ότι έχει τη ζωντάνια ν’ 
αγωνιστεί, τη διάθεση ν’ ανατρέψει αυτή την άθλια κατάσταση. Για να γίνει αυτό, όμως, πρέπει οι εργαζόμενοι να 

πάρουμε την κατάσταση στα χέρια μας. 

Να παλέψουμε για το συντονισμό και την ενότητα όλων των αγώνων, που δεν πρέπει να μένουν διάσπαρτοι και 
κομματιασμένοι. Να γραφτούμε στα σωματεία μας, να δημιουργήσουμε νέα εκεί που δεν υπάρχουν, να χτίσουμε 
συνελεύσεις και επιτροπές (δράσης, απεργιακές κ.λπ.), ώστε να μη μείνει κανείς απροστάτευτος στη λαίλαπα που 
αντιμετωπίζουμε, να οργανώσουμε τους αγώνες μας πραγματικά αποτελεσματικά και νικηφόρα. 


δοΙιοΓΖο: Εστιατόριο ή κάτεργο; 

Συνάδελφος μετανάστης και μέλος του Σωματείου Σερβιτόρων Μαγεί¬ 
ρων (ΣΣΜ) και λοιπών επαγγελμάτων του Επισιτισμού, εργαζόταν στο μα¬ 
γαζί δοΗεΓΖο στο Μαρούσι, σε συνθήκες γαλέρας (ως και 12 ώρες τη μέρα, 
30 μέρες το μήνα) για περίπου 5 μήνες. Όμως και το πενιχρό ωρομίσθιο ήταν 
φαίνεται «δυσβάσταχτο» για τον εργοδότη, με αποτέλεσμα να οφείλονται 
στο συνάδελφο πολλά δεδουλευμένα. Έτσι, όταν αυτός τα διεκδίκησε κατά 
τη διάρκεια μιας πληρωμής, ξυλοκοπήθηκε από το αφεντικό Δημήτρη Τυρο¬ 
λόγο, με αποτέλεσμα να παραμείνει τρεις μέρες στο νοσοκομείο! Ο Τυρολό¬ 
γος, σαν άλλος μπάτσος, πήρε και την τσάντα του εργαζόμενου, που περιεί¬ 
χε προσωπικά έγγραφα και χρήματα. 

Ο συνάδελφος αψήφησε το αφεντικό-τραμπούκο , έκανε καταγγελία 
στην Επιθεώρηση Εργασίας για τα δεδουλευμένα του, ενώ παράλληλα μαζί 
με το ΣΣΜ προχώρησε σε κινητοποιήσεις. Σε μια απ’ αυτές, στις 17/5, ο ερ¬ 
γοδότης άρχισε να πυροβολεί με καραμπίνα στο πίσω μέρος του μαγαζιού. 
Τον συνέλαβε η αστυνομία, αλλά αφέθηκε ελεύθερος την επόμενη κιόλας 
μέρα. Οι κινητοποιήσεις στο δεΗεΓΖο συνεχίζονται - η πιο πρόσφατη έγι¬ 
νε στις 31/5, με τη συμμετοχή πολλών αλληλέγγυων και με «διακριτική» πα¬ 
ρουσία των ΜΑΤ. 

Κινητοποίηση διοικητικών ΕΚΠΑ 

Ο Σύλλογος Διοικητικού Προσωπικού Πανεπιστημίου Αθηνών κήρυξε τη 
Δευτέρα 2 Ιουνίου στάση εργασίας και το πρωί κάλεσε σε συγκέντρωση δι¬ 
αμαρτυρίας έξω από το Υπουργείο Παιδείας. Οι κινητοποιήσεις αυτές πραγ¬ 
ματοποιούνται γιατί στις 15/6 λήγει ο χρόνος «διαθεσιμότητας» των εργαζο¬ 
μένων από οχτώ πανεπιστήμια. Εντωμεταξύ, το Υπουργείο προσπαθεί να θο¬ 
λώσει τα νερά, παίζοντας το γνωστό παιχνίδι του, τοποθετούμενο διαφορε¬ 
τικά απέναντι στο καθένα πανεπιστήμιο - με βασικό σκοπό, βέβαια, να ρο¬ 
κανίσει το χρόνο μέχρι να λήξει η «διαθεσιμότητα» και ν’ αρχίσει να πετάει 
«υπεράριθμους» εργαζόμενους στο δρόμο. 


Απεργία στο καζίνο Λουτρακιού 

Έφτασαν τις 20 μέρες απεργίας οι εργαζό¬ 
μενοι στο Καζίνο Λουτρακιού, διεκδικώντας 
υπογραφή συλλογικής σύμβασης, χωρίς να 
πληρώσουν με μειώσεις μισθών τα χρέη της 
εταιρείας. Η εταιρεία, μετά από μια σειρά «ατα¬ 
σθαλιών» και από «άστοχες ενέργειες», κατέ¬ 
ληξε να χρωστάει 40 εκ. ευρώ στο δημόσιο (τα 
21 εκ. απ’ αυτά ρυθμίστηκαν με δικαστική από¬ 
φαση πριν από ένα μήνα). Μάλιστα οι εργαζό¬ 
μενοι, διαμέσου του προέδρου του επιχειρησι¬ 
ακού τους σωματείου, δηλώνουν διατεθειμέ¬ 
νοι να συμβάλλουν κατά 12 εκ. ευρώ από περι¬ 
κοπές στους μισθούς τους, αλλά αρνούνται να 
πάρουν στις πλάτες τους όλα τα χρέη. Και όλα 
αυτά παρόλο που η εταιρεία θεωρείται «βιώσι¬ 
μη», μετά τη ρύθμιση των χρεών. 

Τέλος, η εργοδοσία προχώρησε σε κλείσιμο 
του καζίνο (ανταπεργία - λοκ άουτ), με πρό¬ 
σχημα την... κόπωση των λιγοστών εργαζομέ¬ 
νων που δεν απεργούν (η συμμετοχή ήταν κα¬ 
θολική, της τάξης του 99%, σε σύνολο 1.400 
εργαζομένων). Ενάντια στο λοκ άουτ, έγινε 
στις 6/6 δικαστική προσφυγή της ομοσπονδίας 
των εργαζομένων στα τυχερά παιχνίδια (ΟΣΕ- 
ΤΥΠ) και μαζική κινητοποίηση στην Κόρινθο. 
Είχε προηγηθεί στις 4-5/6 γενική απεργία στο 
Λουτράκι, από το Εργατικό Κέντρο της περι- 

°χής· 


Κατάληψη εργοστασίου 
στα Γιάννενα 

Σε κατάληψη του εργοστασί¬ 
ου προχώρησαν οι απλήρωτοι ερ¬ 
γαζόμενοι στη 5ΡΙΌΕΚ, στη Βιο¬ 
μηχανική Περιοχή Ιωαννίνων, με 
αίτημα την καταβολή των δεδου¬ 
λευμένων τους. Στην απεργιακή κι- 
νητοποποίηση συμμετέχουν από 
τη Δευτέρα 2/6 και οι εργαζόμε¬ 
νοι στη μεταλλοβιομηχανία, έπειτα 
από σχετική απόφαση του Σωμα¬ 
τείο Μετάλλου νομού Ιωαννίνων. 

Οι εργαζόμενοι στο κομμάτι της 
μεταλλοβιομηχανίας είναι απλή¬ 
ρωτοι για οκτώ μήνες και συμπο- 
ρεύτηκαν με την απόφαση των ερ¬ 
γαζομένων στη διαλογή των ανα- 
κυκλώσιμων υλικών να απεργή- 
σουν (έναν μήνα απλήρωτοι), 
όπως και των εργαζομένων στη 
συλλογή των απορριμμάτων (τέσ¬ 
σερις μήνες απλήρωτοι). 

Επιπλέον αίτημα των εργαζομέ¬ 
νων στη διαλογή-επεξεργασία των 
σκουπιδιών είναι η ένταξή τους στα 
βαρέα και ανθυγιεινά, αίτημα για 
το οποίο προκαλεί εύλογα ερωτη¬ 
ματικά η σιωπή της τοπικής Επιθε¬ 
ώρησης Εργασίας. Στις 30/5, οι ερ¬ 
γαζόμενοι έκαναν παράσταση δι¬ 
αμαρτυρίας στο τοπικό υποκατά¬ 
στημα του ΙΚΑ. 

Η απεργία στη 5ΡΙΌΕΚ (η οποία 
μεταξύ άλλων εμπορεύεται κάδους 
ανακύκλωσης, προμηθεύοντας Δή¬ 
μους σε όλη τη χώρα) αποκτά έντο¬ 
νη πολιτική διάσταση, καθώς ο μέ¬ 
τοχός της Κ. Πέτσιος, διατελεί πρό¬ 
εδρος του απερχόμενου περιφερει¬ 
ακού συμβουλίου Ηπείρου. 


Πρωτοδικείο Ηρακλείου 

Άκυρες οι απολύσεις στην ΕΡΤ 


Τ ην πρώτη δικαίωσή του στο 
νομικό επίπεδο γνώρισε ο 
αγώνας των εργαζόμενων 
της ΕΡΤ. Σύμφωνα με τον 
εργατολόγο και συνήγορο των απολυ¬ 
μένων Τ. Πετρόπουλο, το Πρωτοδικείο 
Ηρακλείου έκρινε άκυρες τις απολύσεις 
των 20 εργαζομένων στην ΕΡΑ Ηρα¬ 
κλείου Κρήτης, ενώ η απόφασή του κη¬ 
ρύχτηκε προσωρινά εκτελεστή, που ση¬ 
μαίνει ότι κανονικά θα έπρεπε να επι¬ 
στρέφουν άμεσα στην εργασία τους. Η 
προσφυγή των εργαζομένων ήταν αρ¬ 
χικά να εκδικαστεί το Νοέμβριο, αλλά 
λόγω αναβολής εκδικάστηκε το Δεκέμ¬ 
βριο, δείχνοντας -μαζί και με τους μήνες 
που μεσολάβησαν για την έκδοση της 
απόφασης- πόσο οκνηρές είναι οι διαδι¬ 
κασίες της αστικής «δικαιοσύνης», όταν 
πρόκειται για την υπεράσπιση του δίκιου 
των εργαζομένων. 

Το άκουσμα της απόφασης πανικό- 
βαλλε τη συγκυβέρνηση και τον άθλιο 
εκπρόσωπο τύπου της, Σίμο Κεδίκο- 
γλου. Γιατί ξέρουν ότι όλα τα πραξι- 
κοπήματά τους (όπως και το «μαύρο» 
στην ΕΡΤ) κρέμονται από μια κλωστή, 
πως μόλις και μετά βίας τα συγκρατούν 
να μην ξηλωθούν το ένα μετά το άλλο, 
με μεθοδεύσεις και εκβιασμούς κάθε εί¬ 
δους, έχοντας ουσιαστικά καταργήσει 
κάθε συνταγματική λειτουργία, νόμους 
και αποφάσεις δικαστηρίων κ.λπ. (όπως 
κάνουν και με τις δικαιωμένες καθαρί¬ 
στριες του ΥΠΟΙΚ). Και βέβαια, προ¬ 
σπαθώντας απεγνωσμένα να μην αφή- 
σουν χώρο για ν’ αρχίσει η πολιτική απο¬ 


καθήλωσή τους, ειδικά χτυπώντας τους 
εργαζόμενους και τους αγώνες τους με 
το τερατώδες Κράτος Έκτακτης Ανά¬ 
γκης που έχουν στήσει, 

Γι’ αυτό ο Κεδίκογλου έσπευσε να 
προαναγγήλει έφεση κατά της απόφα¬ 
σης του Πρωτοδικείου, επικαλούμενος 
απόφαση του Συμβουλίου της Επικρά¬ 
τειας, η οποία όμως ακόμα... δεν έχει δη¬ 
μοσιευτεί. Λεπτομέρειες, θα πει κανείς, 
για τα ήθη και τα πεπραγμένα της κοινο¬ 
βουλευτικής χούντας των Σαμαρά-Βενι- 
ζέλου... που δείχνουν όμως την πραγμα¬ 
τικότητα της σαπίλας και επικινδυνότη- 
τάς της! 

Είχε προηγηθεί η μαζική αποδοκιμα¬ 
σία από τους εργαζόμενους του Παντε¬ 
λή Καψή, αυτού του αρχιερέα του «μαύ¬ 
ρου» στην ΕΡΤ και εκλεγμένου πλέον 
ευρωβουλευτή με τον ξεφτισμένο φερε¬ 
τζέ του ΠΑΣΟΚ, την Ελιά. Οι εργαζό¬ 
μενοι του είχαν ετοιμάσει θερμή υποδο¬ 
χή, όταν πήγε στο Ηράκλειο για προε¬ 
κλογική εκδήλωση, η οποία μάλιστα είχε 
το προκλητικό θέμα «Το νέο αναπτυξι¬ 
ακό μοντέλο της χώρας». Υπό το φόβο 
των αποδοκιμασιών, τα ανδρείκελα της 
Ελιάς κρύφτηκαν, μεταφέροντας την τε¬ 
λευταία στιγμή την εκδήλωση 10 χλμ. 
εκτός της πόλης. Όμως, οι εργαζόμενοι 
της ΕΡΑ Ηρακλείου, του τηλεοπτικού 
σταθμού Κρήτης της ΕΡΤ και αντιπρο¬ 


σωπεία της τοπικής Ένωσης Συντακτών, 
τους περίμεναν κι εκεί. Όταν έφτασε ο 
Καψής, υπό την παρουσία ισχυρής αστυ¬ 
νομικής δύναμης, οι εργαζόμενοι άνοι¬ 
ξαν πανό που έγραφε «Συνεχίζουμε για 
ν’ ανατρέψουμε την αθλιότητα». Ο Κα¬ 
ψής εμφανίστηκε προκλητικός, απαντώ¬ 
ντας «δεν σας χρωστάω τίποτα» και... 
«δεν θέλω την ψήφο σας». 

Η απόφαση του Πρωτοδικείου είναι 
πραγματικά σημαντική, καταρχάς επειδή 
αποτελεί την πρώτη δικαστική απόφα¬ 
ση μετά το «μαύρο» στην ΕΡΤ. Επίσης, 
έρχεται σε μια στιγμή όπου το έκτρωμα 
της ΝΕΡΙΤ συνεχίζει να καρκινοβατεί, 
όπου τυχάρπαστα στελέχη της (οι ίδιοι 
που από αρχηγικές θέσεις εδραίωσαν το 
πραξικοπηματικό λουκέτο στην ΕΡΤ) 
την εγκαταλείπουν, πρώην επικεφαλής 
ανακαλύπτουν παντού σ’ αυτή διαφθο¬ 
ρά, ρουσφέτια και πελατειακές σχέσεις. 

Κυρίως όμως είναι μια εξέλιξη που 
μπορεί να δυναμώσει τον αγώνα των 
ίδιων των εργαζόμενων της ΕΡΤ. Μέ¬ 
χρι τώρα, έχουν δώσει σπουδαία δείγμα¬ 
τα επιμονής και αντοχής, πίστης στο δί¬ 
κιο τους - και έχουν κερδίσει τη συμπά¬ 
θεια και στήριξη της συντριπτικής πλει- 
οψηφίας της κοινωνίας. Ενώ παράλληλα 
με τις κινητοποιήσεις τους, οι οποίες συ¬ 
νεχίζονται (π.χ. στις 11/6, στον ένα χρό¬ 
νο από το «μαύρο»), έχουν δώσει και ένα 


καλό παράδειγμα αυτοδιαχείρισης ενός 
ραδιοτηλεοπτικού μέσου, παράγοντας 
ποιοτικό πρόγραμμα και δίνοντας βήμα 
έκφρασης στην κοινωνία και τους αγώ¬ 
νες. 

Όμως δεν επιτρέπονται αυταπάτες. 
Τα μνημόνια και τα πραξικοπήματα συ- 
γκυβέρνησης-τρόικας δεν θα πέσουν 
στα Πρωτοδικεία. Όσο αυτή η χούντα 
παραμένει στην εξουσία, δεν θα εφαρμό¬ 
σει καμία δικαστική απόφαση που δικαι¬ 
ώνει εργαζόμενους και εκθέτει τις συμ- 
μορίτικες ενέργειές της. Ούτε απλά «ψη¬ 
φίζουμε και φέυγουν», όπως εγκλημα¬ 
τικά προσπαθεί ν’ αποκοιμίσει τον κό¬ 
σμο ο ΣΥΡΙΖΑ (απολυμένοι της ΕΡΤ εί¬ 
ναι σημαντικά στελέχη του, με αποτέλε¬ 
σμα να μπορεί να ελέγχει ως ένα βαθ¬ 
μό τον αγώνα και την κατεύθυνσή του), 
χρησιμοποιώντας και αυτό τον αγώνα 
μόνο ως μαξιλάρι ψήφων. Η χούντα πρέ¬ 
πει να τσακιστεί από τους εργαζόμενους, 
τη νεολαία, τους αγώνες. Η επιμονή στο 
δίκιο του αγώνα, η ενίσχυση και κλιμά¬ 
κωσή του, η ενότητα με άλλα κομμάτια 
(π.χ. καθαρίστριες) - αυτά μπορούν να 
οδηγήσουν στη νίκη, στην πραγματι¬ 
κή δικαίωση των εργαζόμενων της ΕΡΤ 
και στην πλήρη επαναλειτουργία της, 
που είναι ένα παλλαϊκό αίτημα και πό¬ 
θος. Και μαζί η προοπτική όπου πρέπει 
να συκγλίνουν πλέον όλοι οι εργατικοί 
αγώνες: να διώξουμε τη χούντα Σαμα- 
ρά-Βενιζέλου, για ν’ ανοίξουμε τον δρό¬ 
μο να επιβάλλουμε το δίκιο και τις λύ¬ 
σεις μας. 

1. Συγχωνεύσεις σχολείων 

Το υπουργείο Παιδείας ξεκίνησε να 
υλοποιεί το σχέδιο του προϋπολογισμού 
που προβλέπει για το 2014 την εξαφάνιση 
1.676 σχολείων. Η αρχή του νέου κύματος 
συγχωνεύσεων/καταργήσεων είναι σε εξέ¬ 
λιξη: 128 δημοτικά συγχωνεύονται σε 64 
(τα 92 είναι εξαθέσια σχολεία και πάνω και 
στην Αττική!), 15 δημοτικά καταργούνται 
(τρία εξαθέσια, τα υπόλοιπα είναι μονοθέ- 
σια στην επαρχία), 77 νηπιαγωγεία συγχω¬ 
νεύονται σε 37 και 30 καταργούνται! Ιδρύ¬ 
ονται μόλις 5 δημοτικά και 12 νηπιαγω¬ 
γεία, ενώ προβλέπονται υποβιβασμοί και 
προαγωγές που δεν καλύπτουν τις ανά¬ 
γκες που υπάρχουν, κυρίως στα προνήπια 
(κάθε χρόνο πολλά μένουν εκτός νηπια¬ 
γωγείων). Στη δευτεροβάθμια εκπαίδευ¬ 
ση: καταργούνται 3 ΕΠΑΛ και 1 εσπερι¬ 
νό γυμνάσιο, 16 γυμνάσια-λύκεια συγχω¬ 
νεύονται σε 8, 12 ΕΠΑΛ συγχωνεύονται 
σε 6 και ιδρύονται 2 λύκεια, 1 γυμνάσιο και 
14 ΕΠΑΛ (4 ημερήσια στην Αττική και 10 
εσπερινά στην περιφέρεια). 

Όλα αυτά μεταφράζονται σε απώλεια 
195 οργανικών θέσεων δασκάλων και νη¬ 
πιαγωγών και εκατοντάδων θέσεων καθη¬ 
γητών (δεν γνωρίζουμε ακόμη πόσες ορ¬ 
γανικές θέσεις ανά ειδικότητα χάνονται), 
χωρίς να υπολογίζονται οι απώλειες οργα¬ 
νικών στα ολοήμερα τμήματα. Έτσι υπο¬ 
βαθμίζεται παραπέρα η ποιότητα της πα¬ 
ρεχόμενης εκπαίδευσης, αφού ο αριθμός 
των μαθητών ανά τμήμα θα αυξηθεί, ενώ 
δημιουργούνται νέες δεξαμενές κινητικό- 
τητας-διαθεσιμοτήτων-απολύσεων. 

2. Αξιολόγηση μαθητών, καθηγη¬ 
τών, σχολείων. «Τράπεζα Θεμάτων». 

Ξεκίνησαν στις 29 Μάη οι προαγωγι- 
κές εξετάσεις της Α Λυκείου με το νέο σύ¬ 
στημα. Προβλέπεται τα μισά θέματα να 
τα βάζει ο καθηγητής του σχολείου και τα 
άλλα μισά να αντλούνται (με κλήρωση σε 
κάθε σχολείο) από «τράπεζα θεμάτων», 
ενώ δυσκολεύει και ο τρόπος προαγωγής 
(απαιτεί τη βάση του 10 στον γενικό μέσο 
όρο όλων των μαθημάτων καθώς και βαθ¬ 
μό τουλάχιστον 10 σε έκθεση, λογοτεχνία, 
αρχαία, άλγεβρα και γεωμετρία και βαθμό 
8 στα υπόλοιπα μαθήματα). Τέλος, ο συνο¬ 
λικός βαθμός που θα συγκεντρώσουν από 
τα προφορικά και τις εξετάσεις θα μετράει 
για την πρόσβαση των μαθητών στην ανώ¬ 
τατη εκπαίδευση. 

Η εφαρμογή του νέου συστήματος στις 
φετινές εξετάσεις της Α Λυκείου είναι μία 
από τις πολλές όψεις της ίδιας πολιτικής 
που διαλύει τη δημόσια δωρεάν εκπαίδευ¬ 
ση. Οι στόχοι του μέτρου αυτού είναι πολ¬ 
λαπλοί: α) Να εντείνει τους ταξικούς φραγ¬ 
μούς στην εκπαίδευση από πολύ νωρίς. Τα 
παιδιά των εργατικών και φτωχών λαϊ¬ 
κών οικογενειών, που δεν κουβαλάνε από 
το σπίτι τους οικονομικές και μορφωτικές 
αποσκευές, είναι αδύνατον να ανταποκρι- 
θούν στις απαιτήσεις του «νέου Λυκείου». 
Έτσι, θα πεταχτούν χιλιάδες μαθητές έξω 
από τα Γενικά αλλά και τα Επαγγελματικά 
Λύκεια, θα αυξηθεί δραματικά η μαθητική 
διαρροή μετά το γυμνάσιο, ενώ στην καλύ¬ 
τερη περίπτωση θα οδηγούνται στη μετα- 
γυμνασιακή κατάρτιση των Σχολών Επαγ¬ 


γελματικής Κατάρτισης (ΣΕΚ), β) Το κρά¬ 
τος να καταστήσει υπεύθυνους για τη δι¬ 
άλυση του δημόσιου σχολείου τους «κα¬ 
κούς» μαθητές που δεν διαβάζουν και τους 
γονείς τους που δεν «βοηθούν» (με φρο¬ 
ντιστήρια) τα παιδιά τους, γ) Το Υπουρ¬ 
γείο να αξιολογήσει τους εκπαιδευτικούς 
με βάση τις επιδόσεις των μαθητών και να 
προχωρήσει σε μείωση μισθών και απολύ¬ 
σεις, δ) Να κατηγοριοποιήσει τις σχολικές 
μονάδες αξιολογώντας τις με βάση τις επι¬ 
δόσεις των μαθητών, ε) Νέες συγχωνεύ- 
σεις-καταργήσεις σχολικών μονάδων, άρα 
νέες διαθεσιμότητες-απολύσεις και στ) Το 
Λύκειο να χάσει τον όποιο παιδαγωγικό 
και μορφωτικό του χαρακτήρα και να με¬ 
τατραπεί σε εξεταστικό κάτεργο, ενώ οι 
εκπαιδευτικοί να μετατραπούν από παιδα¬ 
γωγοί σε προγυμναστές εξετάσεων. Το κό¬ 
στος για τη λειτουργία της «τράπεζας θε¬ 
μάτων» είναι 1.570.000 ευρώ (κονδύλι από 
ΕΣΠΑ). 

3. Στο ναδίρ οι δαπάνες 

Για πρώτη φορά στην ιστορία της χώ¬ 
ρας, οι δαπάνες για την εκπαίδευση για το 


2014 έχουν πέσει στο 2,5% του ΑΕΠ (4,5 
δις ευρώ). Έχει σχεδιαστεί να είναι το 2018 
μειωμένες κατά 42,4% σε σχέση με το 2009 
— δηλαδή μια μείωση κατά 3,17 δις ευρώ. 

Αποκαλυπτικές για τις προθέσεις του 
Υπουργείου είναι οι πιστώσεις για τους 
αναπληρωτές. Για την πρόσληψη αναπλη¬ 
ρωτών εκπαιδευτικών στην πρωτοβάθμια 
εκπαίδευση, προβλέπονται 15 εκατ. Ευρώ, 
ενώ το 2013 προβλέπονταν 58 εκατ. ευρώ. 
Στη δευτεροβάθμια εκπαίδευση προβλέ- 
πονται 10 εκατ. Ευρώ, ενώ το 2013 προ¬ 
βλέπονταν 40 εκατ. ευρώ. Άρα, για την 
επόμενη σχολική χρονιά αναμένονται ελά¬ 
χιστες προσλήψεις αναπληρωτών μέσω 
του κρατικού προϋπολογισμού. 

Επίσης, χιλιάδες εκπαιδευτικοί καταθέ¬ 
τουν αίτηση για συνταξιοδότηση. Αν λά¬ 
βουμε υπόψη ότι και φέτος οι διορισμοί θα 
είναι ελάχιστοι, μπορούμε εύκολα να ανα- 
λογιστούμε ότι πάρα πολλά σχολεία δεν 
θα μπορούν να λειτουργήσουν λόγω έλ¬ 
λειψης προσωπικού, γεγονός που ενισχύ¬ 
ει τα σενάρια περί επιπλέον αύξησης του 
ωραρίου των εκπαιδευτικών και επιπλέ¬ 
ον συγχωνεύσεων-καταργήσεων σχολείων 


(όπως άλλωστε προβλέπονται στον προϋ¬ 
πολογισμό του 2014). 

ΚΑΤΩ ΤΑ ΧΕΡΙΑ ΑΠΟ ΤΑ ΣΧΟΛΕΙΑ 
ΚΑΤΩ ΤΑ ΧΕΡΙΑ ΑΠΟ ΤΟΥΣ ΜΑΘΗΤΕΣ 
Να μην τους επιτρέψουμε να συνε- 
χίσουν την καταστροφική τους πολιτι¬ 
κή ούτε στην παιδεία ούτε αλλού. Εκ¬ 
παιδευτικοί, μαθητές, γονείς, όλοι μαζί, 
να ενώσουμε τις δυνάμεις μας ενάντια 
σε Κυβέρνηση, ΕΕ και ΔΝΤ, που διαλύ¬ 
ουν τα δημόσια σχολεία και οδηγούν 
την κοινωνία στη φτώχεια και την εξα¬ 
θλίωση. Με κοινές συνελεύσεις και επι¬ 
τροπές αγώνα να οργανώσουμε πορεί¬ 
ες, καταλήψεις, απεργίες για να απαι¬ 
τήσουμε: Να αποσυρθεί ο νέος τρόπος 
προαγωγής των μαθητών και η «τρά¬ 
πεζα θεμάτων», να καταργηθεί ο νό¬ 
μος 4186, να μην εφαρμοστεί η αξι¬ 
ολόγηση σχολικών μονάδων και εκ¬ 
παιδευτικών, να επαναλειτουργήσουν 
όλες οι ειδικότητες των ΕΠΑΛ που 
καταργήθηκαν και να γυρίσουν στις 
θέσεις τους οι απολυμένοι καθηγητές. 


Απόφαση-Παρωδία του ΣτΕ 

«Συνταγματική» η επιστράτευση στο ΜΕΤΡΟ 


«Συνταγματική» κρίθηκε από την ολομέλεια του Συμβου¬ 
λίου της Επικράτειας η επιστράτευση των εργαζομένων στα 
μέσα σταθερής τροχιάς, που επιβλήθηκε με υπουργικές αποφά¬ 
σεις στις αρχές του 2013. Η επιστράτευση κρίθηκε «αναγκαία 
για λόγους αναγόμενους στην προστασία της υγείας των κα¬ 
τοίκων του Λεκανοπεδίου»! Σύμφωνα με το ανώτατο διοικητι¬ 
κό δικαστήριο, κατά τη διάρκεια των απεργιών στα μέσα στα¬ 
θερής τροχιάς, δεν υπήρχε προσωπικό ασφαλείας για την κά¬ 
λυψη στοιχειωδών αναγκών μεταφοράς του κοινωνικού συνό¬ 
λου! Ταυτόχρονα, «συνταγματική» κρίθηκε και η επιστράτευ¬ 
ση των καθηγητών, δείχνοντας πλήρη ταύτιση του συμβουλί¬ 
ου επικράτειας με τις φασιστικού τύπου αποφάσεις των Σαμα¬ 
ρά και Βενιζέλου. Με τις αποφάσεις αυτές, το Κράτος Έκτα¬ 
κτης Ανάγκης σκληραίνει την στάση του ακόμα περισσότερο 
ενάντια στους αγώνες των εργαζομένων και απεργών. 

Έχουν περάσει 16 μήνες σχεδόν από τότε που η χουντική 
συγκυβέρνηση των Σαμαρά -Βενιζέλου (τότε μαζί με τον Κου- 
βέλη) αποφάσισε την πολιτική επιστράτευση των εργαζομέ- 
νων-απεργών στο ΜΕΤΡΟ. Θέλησαν έτσι να επιβάλλουν «το 
νόμο και την τάξη» στους εργαζόμενους, που είχαν ξεκινήσει 
με το σωματείο τους (ΣΕΛΜΑ) απεργία διάρκειας για τη σω¬ 
τηρία της συλλογικής σύμβασης και τη μη εφαρμογή του «ενι¬ 
αίου μισθολογίου»-φτωχολογίου. Την 8 η μέρα απεργίας και με 
τα πρώτα δείγματα διεύρυνσης του αγώνα, αποφασίστηκε η 
επιστράτευση και τα ξημερώματα της Παρασκευής 25/1/2013, 
ΜΑΤ-ΥΜΕΤ και ΕΚΑΜ εισέβαλαν στο αμαξοστάσιο των Σε- 
πολίων, με μια επιχείρηση στα «αντιτρομοκρατικά» πρότυπα. 
Από τότε οι συγκοινωνίες βρίσκονται σε τροχιά ξηλώματος, με 
τη μείωση των δαπανών και των δρομολογίων, ενώ οι εργαζό¬ 
μενοι έχουν ήδη υποστεί σημαντικές μειώσεις στους μισθούς 
τους. 

Το σωματείο των εργαζομένων στο ΜΕΤΡΟ προχώρησε σε 
νομικές ενέργειες, προσφεύγοντας στο ΣτΕ κατά της επιστρά¬ 
τευσης, καθώς και της επίταξη της χρήσης των ακινήτων και 
κινητών της «Αττικό Μετρό Α.Ε.» και της «ΣΤΑΣΥ Α.Ε.» που 
είναι απαραίτητα για «την εκτέλεση του συγκοινωνιακού έρ¬ 
γου». Τα αστικά δικαστήρια, βέβαια, στηρίζοντας τη χουντική 
συγκυβέρνηση έκριναν την πάρανομη επιστράτευση (ακόμα 
και με την ισχύουσα αστική νομοθεσία, δεν συντρέχουν οι τυ¬ 
πικές προϋποθέσεις που θα την «δικαιολογούσαν») συνταγμα¬ 


τική. Όσο για τη δημόσια υγεία των κατοίκων του Λεκανοπε¬ 
δίου, για την οποία κόπτεται υποκριτικά η απόφαση του ΣτΕ, 
αυτή έχει φροντίσει να την βλάψει πολύ περισσότερο η συ¬ 
γκυβέρνηση των Σαμαρά-Βενιζέλου, κλείνοντας νοσοκομεία 
- αλλά και συγχωνεύοντας σχολεία, έχοντας με τη μνημονια- 
κή τους πολιτική δημιουργήσει 2 εκ. άνεργους, 1 εκ. απλήρω¬ 
τους εργαζόμενους, 3 εκ. φτωχούς, ασφαλιστικό σύστημα, εκ¬ 
παίδευση και υγεία που διαλύονται καθημερινά, ενώ το προσ¬ 
δόκιμο ζωής μειώνεται 1 έτος για κάθε χρόνο Μνημονίου! Το 
Κράτος Έκτακτης Ανάγκης και η πολιτική της συγκυβέρνησης 
και των μνημονίων θέτει σε κίνδυνο τη δημόσια υγεία και την 
επιβίωση του ελληνικού λαού, όχι οι αγώνες των εργαζομένων! 

Η απόφαση του ΣτΕ θέλει να πλήξει το δικαίωμα των εργα¬ 
ζομένων στην απεργία, έχει σαν στόχο τη φίμωση όσων αντι¬ 
δρούν στα σχέδια της συγκυβέρνησης. Επιστρατεύσεις απερ¬ 
γών (ναυτεργάτες, καθηγητές), πράξεις νομοθετικού περιεχο¬ 
μένου, πραξικοπήματα τύπου ΕΡΤ, διώξεις αγωνιστών, κτηνώ¬ 
δης αντιμετώπιση των μεταναστών αδελφών μας - μ αυτά τα 
μέσα θα επιχειρήσει η συμμορία Σαμαρά-Βενιζέλου να παρα- 
μείνει στην εξουσία, μετά την εκλογική σφαλιάρα που έφαγε. 

Πρέπει να υπερασπιστούμε το δικαίωμα στην απεργία, τις 
ελευθερίες μας, στο ΜΕΤΡΟ και παντού. Οι εργατικοί και κοι¬ 
νωνικοί αγώνες δεν κρίνονται στα αστικά δικαστήρια. Μπορεί 
να χρησιμοποιούμε συμπληρωματικά τη νομική οδό, ως επι¬ 
πλέον μοχλό πίεσης, άλλα αυτό που φέρνει νίκες είναι οι τα¬ 
ξικοί μας αγώνες. Οι εργαζόμενοι στο ΜΕΤΡΟ πρέπει να ενώ¬ 
σουν τον αγώνα τους με όλους τους εργαζόμενους στον κλάδο 
των συγκοινωνιών, για να σπάσουν στην πράξη την επιστρά¬ 
τευση και ν’ αποτρέψουν τις επερχόμενες απολύσεις (αξιολό¬ 
γηση, διαθεσιμότητα, κινητικότητα), που απειλούν με νέο σα- 
ρωτικό κύμα. Όλος ο λαός πρέπει να στηρίξει αυτό τον αγώ¬ 
να, απαιτώντας δημόσιες, φτηνές, ποιοτικές συγκοινωνίες για 
όλους - για να μην ξαναέχουμε θανάτους-δολοφονίες όπως 
του 19χρονού Θανάση στο Περιστέρι, που σπρώχτηκε έξω απ’ 
το τρόλεϊ για ένα εισιτήριο! 

Συνολικά χρειάζεται η ενότητα, η αποφασιστικότητα και ο 
συντονισμός όλων των εργαζομένων, για να οργανώσουμε μια 
Γενική Πολιτική Απεργία Διάρκειας, στέλνοντας τα Μνημόνια 
και τους υπηρέτες τους στον αγύριστο. 

Β.Κ. 

Να ιοιις διώξουμε με ιούς αγώνες μας 

Μετά το αποτέλεσμα των ευρωεκλογών, η συγκυβέρνηση Σαμαρά-Βενιζέλου είναι μια κυβέρνηση απόλυτης 
μειοψηφίας και χωρίς την παραμικρή νομιμοποίηση να ασκεί τη διακυβέρνηση της χώρας. 

Είναι μια κυβέρνηση που αντιπροσωπεύει περίπου το 30% του ελληνικού λαού και η συνέχιση της παραμονής 

της στην εξουσία συνιστώ ένα νέο πολιτικό πραξικόπημα. 

■ Σωφρόνης Παπαδόπουλος 



Τ ο πόσο χουντική είναι η συγκυβέρνη¬ 
ση ΝΔ-ΠΑΣΟΚ και τι σκοπεύει να κά¬ 
νει για όσο καιρό θα παραμείνει στην 
εξουσία, αποδεικνύεται και από το μέ¬ 
γεθος της προεκλογικής παραπλάνησης που επι¬ 
χείρησε. Σαμαράς και Βενιζέλος είχαν πει τερα¬ 
τώδη ψέματα: 750 χιλιάδες νέες θέσεις εργασίας, 
ανάπτυξη, τέλος τα μνημόνια, όχι άλλα μέτρα, δεν 
θα υπάρξουν άλλες μειώσεις μισθών, συντάξεων 
(ήδη από 1 η Ιουλίου οι επικουρικές συντάξεις μει¬ 
ώνονται κατά 5,2% και έπεται συνέχεια), φόρων 
κ.λπ. - πράγματα που διεκδικούν μια σημαντική 
θέση στο βιβλίο των ρεκόρ Γκίνες. 

Λ ίγες μέρες μετά τις εκλογές, αυτά τα 
τερατώδη ψέματα και η μαφιόζικη επι¬ 
χείρηση παραπλάνησης του ελληνικού 
λαού αποκαλύπτονται από τις δηλώ¬ 
σεις των πιο σημαντικών αξιωματούχων της ΕΕ/ 
Ευρωζώνης Σόιμπλε-Μπαρόζο-Όλι Ρεν-Ντάι- 
σενμπλουμ, από την έκθεση της Κομισιόν και την 
αναμενόμενη σε λίγες μέρες έκθεση του ΔΝΤ. Δη¬ 
λώσεις και εκθέσεις που μιλούν για επιτάχυνση 
των διαρθρωτικών μεταρρυθμίσεων στην Ελλάδα 
(όλοι γνωρίζουμε τι σημαίνουν αυτές), συνέχιση 
απολύσεων στο δημόσιο τομέα, πλήρη απελευθέ¬ 
ρωση των απολύσεων, «εξαναγκαστική» αποπλη¬ 
ρωμή των μη εξυπηρετούμενων δανείων, ξεπού¬ 
λημα παραλιών, δασών, ενέργειας, αεροδρομίων 
και λιμανιών κ.λπ. Η έκθεση της Κομισιόν, όπως 
και οι δηλώσεις των αξιωματούχων, δεν αφήνουν 
καμιά αμφιβολία: δεν επιτρέπεται καμία χαλάρω¬ 
ση των μέτρων που έχουν επιβληθεί από τα μνη¬ 
μόνια και η συγκυβέρνηση πρέπει να εφαρμόσει 
όλες τις δεσμεύσεις που έχει υπογράψει. Επιπλέ¬ 
ον, πρέπει να έχουν ψηφιστεί μέχρι τα μέσα Ιουνί¬ 
ου τα δώδεκα προαπαιτούμενα, που είχαν εξαιρε¬ 
θεί από το μεσοπρόθεσμο 2015-18. Προεκλογικά, 
οι δυο κυβερνητικοί εταίροι της συμφορά και της 
καταστροφής διαβεβαίωναν ότι το δημόσιο χρέος 
είναι βιώσιμο και δεν θα χρειαστούν άλλα δάνεια 
και επομένως άλλα μνημόνια. Βέβαια, ότι το χρέ¬ 
ος δεν είναι βιώσιμο το γνωρίζουν όλοι, ωστόσο 
έχει μια ιδιαίτερη σημασία όταν λέγεται από την 
Κομισιόν και το ΔΝΤ. Επιπλέον, ο Σόιμπλε το ξε¬ 
καθάρισε απόλυτα, θα χρειαστεί και νέο δάνειο 
(«βοήθεια» το ονόμασε!), που βέβαια θα συνοδεύ¬ 
εται από νέα μέτρα, δηλαδή νέο μνημόνιο. Άλλω¬ 
στε αυτό θα ξεκαθαριστεί οριστικά, όπως και το 
ύψος του νέου δανείου, όταν τον φθινόπωρο αρχί¬ 
σει η συζήτηση για τη διευθέτηση του ελληνικού 
χρέους, αν δεν μετατεθεί για αργότερα λόγω της 
εκλογής Προέδρου. 

^μως, πέρα από το νέο δάνειο που 
■ ■ χρειάζεται ο χρεοκοπημένος ελλη- 

Μ νικός καπιταλισμός, είναι βέβαιο ότι 
και οι χρεοκοπημένες τράπεζες (αξι¬ 
ολογούνται αυτή την περίοδο κάτω από την επί¬ 
βλεψη της Ευρωπαϊκής Κεντρικής Τράπεζας, τα 
αποτελέσματα αναμένεται να γίνουν γνωστά(;) 
τον Οκτώβριο) θα χρειαστούν νέα τεράστια ποσά 
(πέρα από τα περίπου 250 δις ευρώ με τα οποία 
έχουν χρηματοδοτηθεί μέχρι τώρα) για να μην κα- 


ταρρεύσουν. Αυτή τη φορά για την χρηματοδότη¬ 
σή τους δεν αποκλείεται να «μπει χέρι» στις κα¬ 
ταθέσεις, όπως έχει αποφασιστεί από την ΕΕ/Ευ- 
ρωζώνη και ακόμη να ενταθούν οι πλειστηριασμοί 
και οι κάθε είδους κατασχέσεις για να σωθούν οι 
τράπεζες/τραπεζίτες. 

Ο ι συγκυβέρνηση και οι παπαγάλοι της 
προπαγάνδιζαν ότι εξασφάλισαν την 
«παραμονή της χώρας στο Ευρώ». 
Ακόμη και η θλιβερή και προς εξα¬ 
φάνιση ΔΗΜΑΡ, η δικαιολογία που χρησιμοποίη¬ 
σε για τη συμμετοχή της στη κυβέρνηση το 2012, 
ήταν ακριβώς η εξασφάλιση της παραμονής της 
χώρας στο Ευρώ και την Ε.Ε. Ωστόσο, ο Σόιμπλε 
και αυτό το διέψευσε με τον πιο σαφή τρόπο λέγο¬ 
ντας ότι πρέπει να συνεχιστεί το πρόγραμμα των 
μεταρρυθμίσεων, ώστε να παραμείνει η Ελλάδα 
στο ευρώ! 

Β έβαια, δεν χρειάζονταν η Ε.Ε. και το 
ΔΝΤ να πουν πια είναι η πραγματικότη¬ 
τα, εκθέτοντας τη χουντική συγκυβέρ¬ 
νηση ότι λέει τερατώδη ψέματα. Είναι 
γνωστό ότι όλα αυτά ψέματα τα λένε οι κυβερνη¬ 
τικοί εταίροι για να εξαπατήσουν αφελείς ψηφο¬ 
φόρους και για εσωτερική κατανάλωση. Οι Σαμα- 
ράς-Βενιζέλος, μαζί με την Ε.Ε., ετοιμάζουν νέα 
βάρβαρα μέτρα ενάντια στους εργαζόμενους, τα 
φτωχά λαϊκά στρώματα και τη νεολαία. Όχι μόνο 
για την Ελλάδα αλλά και σε ολόκληρη την Ε.Ε. 
Αυτό λένε οι συστάσεις της Ευρωπαϊκής Επιτρο¬ 
πής προς τα κράτη μέλη: «αύξηση της ανταγωνι¬ 
στικότητας», δηλαδή μείωση του κόστους εργασί¬ 
ας, διάλυση των εργασιακών σχέσεων... οι γνω¬ 
στές νεοφιλελεύθερες πολιτικές και λογικές που 
έχουν καταστρέψει την οικονομία και το βιοτικό 
επίπεδο τω εργατικών και λαϊκών μαζών. 

Μ ια κυβέρνηση που θα είχε μια στοι¬ 
χειώδη πολιτική ευθιξία θα έπρεπε 
να παραιτηθεί μετά το αποτέλεσμα 
των ευρωεκλογών. Η χούντα Σα¬ 
μαρά-Βενιζέλου όχι μόνο δε σκέπτεται κάτι τέ¬ 
τοιο, αλλά συμπεριφέρεται σαν να μη «τρέχει» τί¬ 


ποτα ή ακόμη και σαν να είναι ο νικητής των εκλο¬ 
γών, δείχνοντας και μ’ αυτό τον τρόπο την περι¬ 
φρόνηση και την εχθρότητα/μίσος της προς τις 
λαϊκές μάζες. Αυτή και οι υποστηρικτές της ιμπε¬ 
ριαλιστές (Ε.Ε. και ΗΠΑ) τρέμουν ακόμη και στο 
άκουσμα των εκλογών και μάλιστα τη δική τους 
αντίθεση την χρεώνουν σ’ όλους τους άλλους, 
λέγοντας ότι «ο ελληνικός λαός δεν θέλει εκλο¬ 
γές». Επειδή ξέρουν ότι τους περιμένει συντριπτι¬ 
κή ήττα, ακόμη μεγαλύτερη απ’ αυτή των εκλογών 
του Μαΐου 2014. Γι’ αυτό θα προσπαθήσουν να τις 
αποφύγουν όσο μπορούν. Με όλα τα μέσα, με εκ¬ 
βιασμούς και απειλές, με την τρομοκρατία και τον 
εκφοβισμό, ακόμη και με εξαγορά βουλευτών, θα 
προσπαθήσουν να ξεπεράσουν το εμπόδιο της 
εκλογής Προέδρου και να κερδίσουν ενάμισι χρό¬ 
νο επιπλέον παραμονής στην εξουσία - μετά βλέ¬ 
πουμε. Σαμαράς και Βενιζέλος ξέρουν πολύ καλά 
ότι στις επόμενες εκλογές τελειώνει οριστικά ο 
πολιτικός τους βίος και ανοίγει το κεφάλαιο της 
πολιτικής τους που αφορά τις εγκληματικές πρά¬ 
ξεις τους σε βάρος του ελληνικού λαού. 

Ω στόσο, κάθε μέρα που παραμένει 
στην εξουσία αυτή η χουντική κυβέρ¬ 
νηση, κάθε μέρα που παραμένουμε σε 
Ε.Ε./Ευρώ, είναι θανάσιμος κίνδυνος 
για τα συμφέροντα των εργαζομένων και για τα 
πολιτικά και δημοκρατικά δικαιώματα του ελληνι¬ 
κού λαού. Οι νέες αποκαλύψεις των φασιστών της 
Χρυσής Αυγής στη Βουλή δείχνουν πόσο επικίν¬ 
δυνοι είναι ο Σαμαρά και η ακροδεξιά του αμάδα. 
Τελικά οι Μπαλτάκοι ήταν πολλοί, λειτουργούσαν 
βάση σχεδίου και με αρχηγό το Σαμαρά, με άξιο 
βοηθό τον Βενιζέλο. Η ιστορία θα απαντήσει που 
τα χάλασαν οι δυο συμμορίες, που τώρα αλληλο- 
κατηγορούνται. 

Π ρέπει να διώξουμε την συγκυβέρνηση 
και να τσακίσουμε τους φασίστες της 
Χρυσής Αυγής όσο το δυνατόν γρη¬ 
γορότερα. Ο πιο σύντομος δρόμος 
για να το επιτύχουμε αυτό, είναι οι αγώνες μας για 
να τους ρίξουμε, για να φύγουμε από τη φυλακή 
της Ε.Ε. και το ζουρλομανδύα του Ευρώ. 

ΦΑΚΕΛΟΣ: ΕΥΡΩΕΚΛΟΓΕΣ 

Ευρωεκλογέο 2014 

Αποτελέσματα και Συμπεράσματα για 


Οι Ευρωεκλογές της 
25 ης Μάη διεύρυναν 
και επέτειναν την 
τάση κατάρρευσης 
των μνημονιακών 
δυνάμεων (ΝΔ και 
ΠΑΣΟΚ), που είχε 
διαφανεί από τις 
αυτοδιοικητικές 
εκλογές της 18 ης 
Μάη, παρά τη 
μαζική προσπάθεια 
εκφοβισμού και 
τρομοκράτησης του 
ελληνικού λαού. 


Τ ις πρώτες μέρες, οι ηττη- 
μένες δυνάμεις της συ¬ 
γκυβέρνησης προσπά¬ 
θησαν να καμωθούν τις 
αδιάφορες και -με τη 
βοήθεια των ΜΜΕ και των παπαγά¬ 
λων τους- να εξαπατήσουν τις εργα¬ 
ζόμενες και λαϊκές μάζες με επιχειρή¬ 
ματα ικανοποιητικά για τον Άδωνι, 
τον Πρετεντέρη κ.λπ. Όμως, ό,τι κι αν 
λένε, τα αριθμητικά και ακόμη περισ¬ 
σότερο τα πολιτικά στοιχεία είναι συ¬ 
ντριπτικά σε βάρος τους. Επιβιώνουν 
πολιτικά μόνο χάρη στη λυσσασμένη 
υποστήριξη των ιμπεριαλιστών της 
Ε.Ε. (Γερμανίας) και των ΗΠΑ και 
δευτερευόντως των πιο παρασιτικών 
και κερδοσκοπικών μερίδων του κε¬ 
φαλαίου. 

1. Η δύναμη της ΝΔ μειώθηκε στις 
Ευρωεκλογές σε σχέση με τον Ιούνιο 
του 2012 κατά 7 ποσοστιαίες μονάδες 
(από 29,7% σε 22,7%)! Ο άλλος άθλι¬ 
ος εταίρος της συγκυβέρνησης (ΠΑ¬ 
ΣΟΚ) έχασε 4 ποσοστιαίες μονάδες 
σε σχέση με τον Ιούνιο του 2012 (από 
12,3% σε 8%)! Αν γίνει σύγκριση με 
προηγούμενα ποσοστά των δυο αστι¬ 
κών κομμάτων, τότε οι απώλειες εί¬ 
ναι τεράστιες και αξιοσημείωτες, αν 
όχι μοναδικές στα παγκόσμια πολιτι¬ 
κά χρονικά. Στις «μνημονιακές» απώ¬ 
λειες μετά τις εκλογές του 2012, πρέ¬ 
πει να προστεθεί και η θλιβερή ΔΗ- 
ΜΑΡ (ο ρόλος της για το σχηματισμό 
της τότε τρικομματικής κυβέρνησης 
ήταν πολύ καθοριστικός), που έπε¬ 
σε από 6,3% σε μόλις 1,2%, ένα ποσο¬ 
στό καταδικαστικό για την παραπέρα 
πολιτική επιβίωσή της. Η κυβερνού¬ 
σα «αριστερά», η «αριστερά» της ευ¬ 
θύνης μάλλον τελείωσε με τον τρόπο 
που της άξιζε. 

Έτσι, συνολικά έχουμε απώλει¬ 
ες για τα κόμματα της δικομματι¬ 
κής (ΝΔ και ΠΑΣΟΚ) συγκυβέρνη¬ 
σης 11 ποσοστιαίες μονάδες και για 


τα κόμματα της τρικομματικής (ΝΔ, 
ΠΑΣΟΚ, ΔΗΜΑΡ) περίπου 16 πο¬ 
σοστιαίες μονάδες μέσα σε 2 χρόνια! 
Η συγκυβέρνηση ΝΔ-ΠΑΣΟΚ είναι 
μια κυβέρνηση απόλυτης μειοψηφίας, 
πλήρως απονομιμοποιημένη και κα¬ 
ταδικασμένη στη συνείδηση του ελ¬ 
ληνικού λαού. 

2. Ο ΣΥΡΙΖΑ έφτασε το 26,6%, 
που τον έφερε στην πρώτη θέση και 
του έδωσε μια σημαντική διαφορά 4 
μονάδων από τη ΝΔ. Ωστόσο, αυτό 
το ποσοστό είναι οριακά μικρότερο 
από του Ιουνίου 2012 (26,89%), πράγ¬ 
μα που έχει τη σημασία του και κυρί¬ 
ως δείχνει ότι ο ΣΥΡΙΖΑ δεν μπόρεσε 
να κερδίσει τίποτα από τις τεράστιες 
απώλειες των κομμάτων της συγκυ¬ 
βέρνησης. Οι αιτίες γι’ αυτή την αδυ¬ 
ναμία του ΣΥΡΙΖΑ οφείλονται προ¬ 
φανώς στις προγραμματικές, πολι¬ 
τικές και οργανωτικές ανεπάρκειές 
του, στις ανακολουθίες του, στις εσω¬ 
κομματικές του συγκρούσεις και στις 
ήξεις αφήξεις σε πολλά θέματα και 
ιδιαίτερα στο θέμα της Ε.Ε. και του 
Ευρώ, που αποδεικνύεται κομβικό 
(βλ. και τα αποτελέσματα στην υπό¬ 
λοιπη Ε.Ε.). Ωστόσο, είναι λίγο παρα¬ 


Ενσωμάτωση 


Εγγεγραμμένοι Ψήφισαν Εγκυρα Ακυρα Λευκά 


κινδυνευμένο αυτό που λέγεται «από 
εχθρούς και φίλους», ότι ο ΣΥΡΙΖΑ 
δεν σχηματίζει «ρεύμα νίκης», όσο κι 
αν πράγματι τα «αδύναμα χέρια» του 
είναι ακατάλληλα να χειριστούν μια 
τέτοια κατάσταση και να δημιουργή¬ 
σουν «ρεύμα νίκης» με την πραγμα¬ 
τική έννοια του όρου. Αλλά, η κρί¬ 
ση του ελληνικού καπιταλισμού (και 
του παγκόσμιου, ιδιαίτερα του ευρω¬ 
παϊκού) είναι τόσο μεγάλη, που τον 
πάνε «σπρώχνοντας» για μια εκλογι¬ 
κή νίκη στο αμέσως επόμενο διάστη¬ 
μα. 


3. Όπως φάνηκε και στις αυτοδι- 
οικητικές, έτσι και στις Ευρωεκλογές 
το ΚΚΕ επανέκτησε ένα μικρό μέρος 
των απωλειών του Ιουνίου 2012, κυ¬ 
ρίως στην επαρχία. Πέρα απ’ αυτό, 
για την ηγεσία του ΚΚΕ δεν άλλαξε 
τίποτα και μόλις και μετά βίας κρύ¬ 
βει τη δυσφορία και εχθρότητά της 
για το ποσοστό και την πρωτιά του 
ΣΥΡΙΖΑ. Δυσφορία και εχθρότητα 
που μόλις και μετά βίας συγκρατιού- 
νται στο όριο του να μην επιτίθεται 
το ΚΚΕ ανοιχτά στο ΣΥΡΙΖΑ ως να 
είναι αυτός -και όχι η συγκυβέρνη¬ 
ση- ο κύριος εχθρός των εργαζομέ¬ 
νων, των φτωχών λαϊκών στρωμάτων, 
της νεολαίας. 

5.942.196/59,97 % 5.716.472/96,20 % 158.796/2,67 % 66.928/ 1,13 % 


Μάιος 2014 

Ιούνιος 2012 

Κόμμα 

Ποσοατό 

Ψήφοι 

Εδρες 

Ποσοστό 

Ψήφοι 

Εδρες 

ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ-Σ... 

26,57 % 

1.518.608 

6 

26,89 % 

1.655.022 

71 

Εϋ Νέα Δημοκρατία 

22,72 % 

1.298.713 

5 

29,66 % 

1.825.497 

129 

Φ Λαικόο Σύνδεσυαε - Χουσή Αυνή 

9,39 % 

536.910 

3 

6,92 % 

426.025 

18 

ελιά ΔΗΜΟΚΡΑΤΙΚΗ ΠΑΡΑΤΑΞΗ ΙίΠΑ.ΣΟ.ΚΙ-Συ... 

8,02 % 

458.403 

2 




Φ* ΤΟ ΠΟΤΑΜΙ 

6,60 % 

377.438 

2 




«η κ.Κ.Ε. - ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ 

6,11 % 

349.255 

2 

4,50 % 

277.227 

12 

Ανεξάρτητοι Ελληνες - Πάνος Καμμένος 

3,46 % 

197.701 

1 

7,51 % 

462.406 

20 

& ΛΑΪΚΟΣ ΟΡΘΟΔΟΞΟΣ ΣΥΝΑΓΕΡΜΟΣ ίΛΑ.Ο.Σ.Ί 

2,69 % 

154.027 


1,58 % 

97.099 


έ έλληνες ευρώπαίοι πολίτες 

1,44 % 

82.350 





Δηυοκοατικπ Αοιατεοά - Ποοοθευτικη Συνεονασία 

1,20 % 

68.873 


6,25 % 

384.986 

17 


4. Η ΑΝΤΑΡΣΥΑ παρουσίασε μια 
εκλογική οπισθοχώρηση, μάλλον ση¬ 
μαντική, των ποσοστών της γενικά 
και ιδιαίτερα μεγάλη από τα καλά έως 
πολύ καλά που είχε επιτύχει στις αυ- 
τοδιοικητικές εκλογές της προηγού¬ 
μενης βδομάδας. Έτσι δημιουργείται 
μια αυξανόμενη αμφιβολία αν πράγ¬ 
ματι αυτό το σχήμα μπορεί να σταθε¬ 
ροποιήσει τα ποσοστά του σε σχετικά 
μόνιμη βάση, αν αυτά δεν παρουσι¬ 
άζουν μεγάλες διακυμάνσεις από τη 
μια εκλογική αναμέτρηση στην άλλη. 

την Ελλάδα 


5. Το ποσοστό της ΟΚΔΕ στις Ευρωε¬ 
κλογές είναι πραγματικά καλό σε σχέση με 
τις εθνικές εκλογές του Μαΐου 2012, όπου εί¬ 
χαμε συμμετάσχει για πρώτη φορά. Οι 3.052 
ψήφοι (0,05%) είναι σημαντικά περισσότε¬ 
ροι σε σχέση με τους 1.783 (0,03%) που εί¬ 
χαμε πάρει το 2012. Ωστόσο, δυο πράγμα¬ 
τα έχουν κυρίως σημασία για την προσπά¬ 
θεια της οργάνωσής μας: α) Το ψηφοδέλ¬ 
τιο της ΟΚΔΕ είναι το μόνο που παρουσιά¬ 
ζει αύξηση (συγκρ. με Μάιο 2012) απ’ όλα τα 
ψηφοδέλτια της άκρας αριστερός (ΑΝΤΑΡ- 
ΣΥΑ, ΕΕΚ, Μ-Λ ΚΚΕ), παρά τους κατά πολύ 
δυσμενέστερους όρους μέσα στους οποί¬ 
ους αγωνίστηκε, β) Φαίνεται από εκτιμήσεις, 
αλλά και εκ των πραγμάτων, ότι οι δυνατό¬ 
τητες για πολύ καλύτερα αποτελέσματα είναι 
μεγαλύτερες, πράγμα το οποίο είναι δυνατόν 
να γίνει πραγματικότητα στο άμεσο μέλλον, 
ενισχύοντας την οικοδόμηση της οργάνω¬ 
σής μας, το ρίζωμα της στους εργαζόμενους, 
τη νεολαία, τους αγώνες. 

7. Παρά τα αρκετά αρνητικά φαινόμενα 
(βλ. παρακάτω), η γενική τάση προς τ’ αρι¬ 
στερά συνεχίστηκε. Αυτή η τάση, όσο ση- 

Φ μαντική και αν είναι, ασφαλώς επηρεάστη¬ 
κε από την κάμψη των αγώνων, που παρατη¬ 
ρήθηκε την προηγούμενη περίοδο. Όχι μόνο 
ως προς το εύρος και την ορμητικότητά της, 
αλλά και ως προς την ποιότητά της. Σε κάθε 
περίπτωση, πάντως, η κρίση της αστικής 
εξουσίας μεγαλώνει και η αποσύνθεση του 
πολιτικού συστήματος συνεχίζεται αμείωτη. 
Μονάχα όνειρα μπορούν να χαρακτηριστούν 
όσα λέγονται για επανασύσταση της κε¬ 
ντροαριστεράς ή κεντροδεξιάς. Οι πραγματι¬ 
κές τάσεις κινούνται αντίθετα, προς τη διά¬ 
λυση, αποσύνθεση και αθλιότητα των αστι¬ 
κών δυνάμεων, του αστισμού, των εκπροσώ¬ 
πων του κ.λπ. 

8. Τα αρνητικά φαινόμενα είναι βασικά 
δυο. Πρώτον, η εκλογική άνοδος της Χρυ¬ 
σής Αυγής, παρά το γεγονός ότι δεν είχε κα¬ 
μιά δραστηριότητα εδώ και αρκετούς μήνες, 
πράγμα που δείχνει ότι αυτός ο θανάσιμος 
εχθρός του εργατικού κινήματος εξακολου¬ 
θεί να υπάρχει. Η συγκέντρωση υψηλών πο¬ 
σοστών της σε κάποιες εργατικές και λαϊκές 
περιοχές (π.χ. Β' Πειραιώς) δείχνει ότι πα¬ 
ραμένει ο κίνδυνος να χρησιμοποιηθεί ξανά 
ως εφεδρεία του καπιταλιστικού συστήματος 
και του αστικού καθεστώτος - και ότι αυτός 
ο κίνδυνος δεν θα εξαλειφτεί οριστικά παρά 
αν τσακιστεί από το εργατικό κίνημα. Δεύτε¬ 
ρο, ο χυδαίος μπερλουσκονισμός των Μπέ- 
ων, Μαρινάκηδων... και γιατί όχι των «Ποτα¬ 
μιών» κ.λπ., που δείχνει την τάση (σιγά σιγά 
ορατή και στη χώρα μας) αποπολιτικοποίη¬ 
σης και αποϊδεολογικοποίησης της δημόσι¬ 
ας ζωής, όπου συστηματικά καταφεύγει το 
αστικό κράτος για ν’ αποτρέψει την πολιτι¬ 
κοποίηση και ριζοσπαστικοποίηση των μα¬ 
ζών σε συνθήκες κρίσης. 

Βασικά συμπεράσματα των 
Αυτοδιοικητικών Εκλογών 


Ο ι αστικές/μνημονιακές δυνάμεις επιχεί¬ 
ρησαν να διαστρεβλώσουν την εικόνα 
του αποτελέσματος των αυτοδιοικητι- 
κών εκλογών, κιόλας από τον α' γύρο, 
για να μετριάσουν το μήνυμα μαζικής αποδοκιμα- 
σίας/απόρρίψης της πολιτικής τους και των ίδιων. 
Προσπάθησαν ιδιαίτερα: (α) Να κρυφτούν πίσω 
από τα αποτελέσματα στην αυτοδιοίκηση, όπου για 
διάφορους λόγους διατηρούν ακόμη ισχυρά ερεί- 
σματά. (β) Να υποβαθμίσουν τη σημασία των απο¬ 
τελεσμάτων σε Δήμο Αθήνας και Περιφέρεια Αττι¬ 
κής. 

1. Φαίνεται ότι οι παλιές δυνάμεις, κρυφά ή φα¬ 
νερά μνημονιακές, έχουν σε τοπικό/περιφερειακό 
επίπεδο ισχυρά ερείσματα, που οφείλονται σε σειρά 
λόγων: επιρροή διαφόρων εκκλησιαστικών, αθλη¬ 
τικών κ.α. οργανώσεων, πελατειακές σχέσεις και ει¬ 
δικά εκμετάλλευση της λαϊκής ανέχειας και από¬ 
γνωσης, «αναγνωρισιμότητα» και επιρροή τοπικών 
παραγόντων/συμφερόντων - και ακόμα, ανεπάρ¬ 
κεια πολιτική, προγραμματική, πρακτική των αντι¬ 
πολιτευόμενων δυνάμεων (κυρίως του ΣΥΡΙΖΑ). 

2. Ωστόσο, υπάρχουν και σε τοπικό/περιφερει- 
ακό επίπεδο σημαντικότατες αλλαγές, που αλλά¬ 
ζουν τους συσχετισμούς και τον πολιτικό χάρτη. 
Σε δύο περιφέρειες, ανάμεσα στις οποίες η Αττι¬ 
κή, με την ιδιαίτερη βαρύτητά της (όχι μόνο πλη- 
θυσμιακή), αλλά και σε δεκάδες δημαρχίες, κυρίως 
του Λεκανοπεδίου, επικράτησαν δυνάμεις της Αρι- 
στεράς. Το ψηλό ποσοστό του Σακελλαρίδη στο β' 
γύρο στο Δήμο Αθήνας (όπου υπάρχουν παραδο¬ 
σιακά αρνητικοί συσχετισμοί) εντάσσεται επίσης σ’ 
αυτή την τάση. 

3. Ο ΣΥΡΙΖΑ, παρά τα σχετικά καλά αποτελέ¬ 
σματα σε Αθήνα-Αττική, δεν μπόρεσε συνολικά 
να σημειώσει μεγάλα ποσοστά (με κάποιες εξαιρέ¬ 
σεις). Μάλλον τα πήγε μέτρια στην υπόλοιπη Ελ¬ 
λάδα, που κυρίως οφείλεται στα ασθενή κοινωνι- 
κά/οργανωτικά ερείσματα στην επαρχία, αλλά και 
στις συνολικές αντιφάσεις/αδυναμίες της πολιτικής 
του. Σ’ αυτές εντάσσονται και οι άστοχες και κατα¬ 
στροφικές επιλογές προσώπων. 

4. Το ΚΚΕ επανέκτησε, κυρίως στην επαρχία, μέ¬ 
ρος των απωλειών του Μάη-Ιούνη 2012. Πάντως, 
τα όρια αυτής της «επανάκαμψης» είναι περιορι¬ 
σμένα, όπως έδειξαν και οι Ευρωεκλογές, και αμφι- 
σβητήσιμα στο ενδεχόμενο βουλευτικών εκλογών. 

5. Η ΔΗΜΑΡ «εξαφανίστηκε» από την εικόνα 
των αυτοδιοικητικών εκλογών. Το ΠΑΣΟΚ, μέσα 
στη μη αναστρέψιμη πορεία αποσύνθεσης/κατάρ¬ 
ρευσής του, φάνηκε να διαθέτει ακόμα κάποιες 
σκόρπιες δυνάμεις. «Αντιμνημονιακές» δυνάμεις 
τύπου ΑΝΕΛ κ.λπ. σε τοπικό επίπεδο δεν έδειξαν 
σημαντικά ερείσματα και έχουν πολύ μικρή εκλο¬ 
γική επιρροή. 

6. Διάφορα σχήματα που υποστήριξε η ΑΝΤΑΡ- 
ΣΥΑ πήγαν καλά ως πολύ καλά. Για πρώτη φορά 
στη Μεταπολίτευση, αυτοδιοικητικά σχήματα 
της Άκρας Αριστεράς συγκέντρωσαν πανελλαδι¬ 
κά τόση εκλογική στήριξη. Ωστόσο, αυτή η επιρ¬ 



ροή, πέρα απ’ τον κυρίως εκλογικό της χαρακτή¬ 
ρα, έχει μεγάλες διακυμάνσεις (βλ. και Ευρωεκλο¬ 
γές) - και το βασικό συμπέρασμα που υποδεικνύ¬ 
ει είναι η ύπαρξη ενός σημαντικού ρεύματος (αριθ¬ 
μητικά και πολιτικά) που τοποθετεί τον εαυτό του 
εκτός ΣΥΡΙΖΑ. 

7. Οι κινήσεις της Εργατικής Αντεπίθεσης, 
που υποστήριξε η ΟΚΔΕ, σε Γαλάτσι (Αττική) και 
Αμπελόκηπους-Μενεμένη (Θ/νίκη), πήγαν αρκε¬ 
τά μέτρια. Στο Γαλάτσι, «κρατήθηκαν» οι δυνάμεις 
(2010:0,86%, 186 ψήφοι - 2014:0,80%, 193 ψήφοι). 
Στους Αμπελόκηπους-Μενεμένη είχαμε σημαντι¬ 
κή πτώση (2010: 2,47%, 490 ψήφοι - 2014: 1,41%, 
311 ψήφους), χάνοντας τον ένα δημοτικό σύμβου¬ 
λο που είχαμε. Αυτά τα αποτελέσματα χρειάζονται 
προσοχή/εξήγηση, μια που η καμπάνια/παρέμβασή 
μας στις δυο περιοχές, ιδιαίτερα στους Αμπελόκη¬ 
πους-Μενεμένη, ήταν αρκετά μεγάλη, και τα ερεί- 
σματά μας αρκετά πιο ισχυρά απ’ το 2010. 

9. Το ποσοστό της Χρυσής Αυγής είναι εντυπω¬ 
σιακό, ιδιαίτερα στην Περιφέρεια Αττικής (11,13%) 
και στο Δήμο Αθήνας (16,12% - στα γνωστά κε¬ 
ντρικά διαμερίσματα (4° και 6°) φτάνει το 20,08% 
και 18,8% αντίστοιχα)! Πάντως, πανελλαδικά αυ¬ 
ξάνει λίγο τις δυνάμεις της (συγκρ. βουλευτικές 
2012). Τα χτυπήματα από το κράτος των Σαμαρά- 
Βενιζέλου και η συνολική στάση της -ίσως προς 
το παρόν- δεν φαίνεται να επηρέασαν την εκλογι¬ 
κή της επιρροή, όπως επιβεβαιώθηκε και στις Ευ¬ 
ρωεκλογές. Όσο παραμένουν οι βασικές αιτίες που 
«θρέφουν» το φασισμό, το φαινόμενο της Χρυσής 
Αυγής και της ακροδεξιάς θα υπάρχει και όχι μόνο 
στην Ελλάδα. 

10. Αρνητικό φαινόμενο είναι και η ισχυρή πα¬ 
ρουσία σχημάτων «επιχειρηματιών», προσώπων 
της τηλεόρασης, ποδοσφαιριστών, δημοσιογρά¬ 
φων και απατεώνων. Ένα νέο φαινόμενο, που εκ- 
κολάφτηκε μέσα στα αστικά κόμματα και όχι μόνο, 
φαίνεται σ’ αυτή την περίοδο οικονομικής, πολιτι¬ 
κής και κοινωνικής κρίσης να αυτονομείται. Ένας 
χυδαίος μπερλουσκονισμός, που έχει εισβάλει από 
καιρό στην Ε.Ε. της κρίσης και όπως όλα δείχνουν 
χτυπά και την πόρτα της Ελλάδας. 


$ 

Ευρωεκλογές 2014 

Αποτελέσματα και Συμπεράσματα για την Ευρώπη 


Α πό τις 21 ως τις 25 Μαΐου διε- 
ξήχθησαν εκλογές για το Ευρω¬ 
κοινοβούλιο και στα 27 κράτη- 
μέλη της Ε.Ε. Συνολικά τα απο¬ 
τελέσματα αλλά και τα ποσοτικά και ποιο¬ 
τικά τους χαρακτηριστικά αποτυπώνουν σε 
μεγάλο βαθμό τη βαθιά κρίση της Ε.Ε. και 
προαναγγέλλουν ραγδαίες πολιτικές εξελί- 
ξεις. 

Το Ευρωπαϊκό Λαϊκό Κόμμα (ΕΛΚ) κα¬ 
ταγράφει σημαντική πτώση 6,4% (29,4% 
από 35,8% το 2009), χάνοντας 53 ευρωβου¬ 
λευτές (εκλέγει 221 από 274). Οι σοσιαλ¬ 
δημοκράτες, αν και σε κάποιες χώρες κατα- 
ποντίζονται (Γαλλία, Ισπανία, Ελλάδα κ.α.) 
συγκρατούν δυνάμεις (25,2% από 25,7%) 
λόγω των καλών αποτελεσμάτων τους σε 
Ιταλία (41%), Γερμανία (27,3%) και Βρετα¬ 
νία (24,8%), εκλέγοντας συνολικά 190 ευ¬ 
ρωβουλευτές (196 το 2009). Η Γερμανία εί¬ 
ναι η χώρα που αποτελεί «παράγοντα στα¬ 
θερότητας» και για το ΕΛΚ (35,3%) και συ¬ 
νολικά καταγράφει ίσως τα πιο «φιλο-Ε.Ε.» 
αποτελέσματα. 

Τρίτη δύναμη οι Φιλελεύθεροι Δημο¬ 
κράτες, που χάνουν 24 ευρωβουλευτές 
(εκλέγουν 59 από 83), σημειώνοντας πτώ¬ 
ση 3% (7,8% από 10,8%). Ακολουθούν οι 
Συντηρητικοί και Μεταρρυθμιστές, που 
παίρνουν 7,3% και 55 έδρες (από 57 και 
7,5%) και οι Πράσινοι με 53 ευρωβουλευ¬ 
τές (από 57) και 7,1% (από 7,5%). Στην 
έκτη θέση, η συμμαχία του Κόμματος Ευ¬ 
ρωπαϊκής Αριστερός (ΚΕΑ) και των Πρασί¬ 
νων των βόρειων χωρών (ΟΙΙΕ/ΝΟΕ), που 
εκλέγει συνολικά 52 ευρωβουλευτές (από 
35) και παίρνει 6,9% (από 4,7%), σημειώνο¬ 
ντας άνοδο 2,2%. Πιο κάτω η ομάδα «Ευ¬ 
ρώπη Ελευθερίας και Δημοκρατίας» με 32 
έδρες (από 31) και 4,3% (από 4,1%). Ακό¬ 


μα εκλέγονται 91 ευρωβουλευτές που δεν 
ανήκουν ή δεν έχουν ακόμα ενταχθεί σε κα¬ 
μία πολιτική ομάδα. Για να δημιουργηθεί 
μια καινούρια ομάδα πρέπει να αποτελεί- 
ται από 25 ευρωβουλευτές από 7 διαφορε¬ 
τικές χώρες. 

Σε γενικές γραμμές, μπορούμε να πού¬ 
με ότι τέσσερα είναι τα σημαντικότερα συ¬ 
μπεράσματα: 

1. Τα δύο παραδοσιακά αστικά κόμματα 
(σοσιαλδημοκράτες και συντηρητικοί/χρι- 
στιανοδημοκράτες) χάνουν μεγάλο μέρος 
των δυνάμεων τους. Από κοντά και οι πρό¬ 
θυμοι κυβερνητικοί εταίροι τους, οι φιλε¬ 
λεύθεροι δημοκράτες . Πέρα από την πτώ¬ 
ση των δύο αυτών κομμάτων, ακόμα πιο ση¬ 
μαντικό είναι ότι σε μια σειρά από σημαντι¬ 
κές χώρες (Γαλλία, Βρετανία, Ιταλία κ.α.) 
αλλάζει η μόνιμη κατάταξη τους ως πρώτο 
και δεύτερο κόμμα, με εναλλαγή τους στην 
εξουσία (δικομματισμός) - και στην πρώτη 
και δεύτερη θέση βρίσκονται άλλα κόμμα¬ 
τα, που γενικά τάσσονται εχθρικά απέναντι 
στην Ε.Ε. Να σημειωθεί ότι αυτό συμβαί¬ 
νει για πρώτη φορά μεταπολεμικά σε τόσες 
πολλές χώρες. 

2. Ανεβαίνουν αισθητά -και σε κάποιες 
περιπτώσεις εκτοξεύονται- λαϊκίστικα, ξε- 
νοφοβικά και ακροδεξιά κόμματα, που 
έχουν μια έντονη αντι-Ε.Ε. ρητορεία. Σε 
αρκετές χώρες παίρνουν την πρώτη θέση 
(Βρετανία, Γαλλία, Δανία, Ουγγαρία κ.α.) 
και σε πολλές τη δεύτερη ή τρίτη, με υψηλά 
ποσοστά. Η άνοδος αυτών των κομμάτων 
σίγουρα δεν αποτελεί θετική εξέλιξη. Πρέ¬ 
πει όμως να κριθεί ψύχραιμα, χωρίς εύκολες 
υπεραπλουστεύσεις, έτσι ώστε να βγουν τα 
σωστά συμπεράσματα. Καταρχήν, είναι λά¬ 


θος μια άθροιση όλων αυτών των κομμά¬ 
των χωρίς όρους, πράγμα που θα οδηγού¬ 
σε σε μια εκτίμηση για ακροδεξιά ή και φα¬ 
σιστική στροφή στην Ευρώπη. Ναι μεν κά¬ 
ποια απ’ αυτά τα κόμματα μπορούν να απο- 
τελέσουν θανάσιμο εχθρό του εργατικού 
κινήματος (Εθνικό μέτωπο-Γαλλία , ΝΡΌ- 
Γερμανία, ΙΟΒΒΙΚ- Ουγγαρία κ.α.), αλλά 
δεν μπορούν ούτε να τσουβαλιαστούν αυ¬ 
θαίρετα όλα μαζί, ούτε να πούμε ότι η ψή¬ 
φος σ’ αυτά εκφράζει μια σημαντική σύν¬ 
δεση των μαζών με την ιδεολογία και την 
πολιτική τους. Σε πολλές χώρες, η άνοδος 
τους οφείλεται κυρίως στην ανυπαρξία της 
Αριστεράς ή τη θλιβερή κραυγαλέα φιλο- 
Ε.Ε. στάση της (Βρετανία, Γαλλία, πρώην 
«ανατολικό μπλοκ»). Αυτό αποδεικνύεται 
και από το γεγονός ότι σε χώρες που είχα¬ 
με σημαντικούς αγώνες και υπάρχει πιο δυ¬ 
νατή Αριστερά ή έχει μια στάση αντίστασης 
ή έστω κριτικής στην Ε.Ε. (Ισπανία, Πορτο¬ 
γαλία, Ελλάδα, Ιρλανδία), οι δυνάμεις αυ¬ 
τές περιορίζονται σε πιο μικρά ποσοστά ή 
δεν υπάρχουν καθόλου. 

3. Η ευρωπαϊκή Αριστερά καταγρά¬ 
φει και αυτή σημαντική άνοδο. Στις χώ¬ 
ρες που υπάρχουν Μνημόνια και σ’ αυτές 
που η Αριστερά εμφανίζει μια στάση αντί¬ 
στασης ή κριτικής στην Ε.Ε., καταγράφει 
τα μεγαλύτερα ποσοστά της. Στην Ισπα¬ 
νία, τα αριστερά κόμματα παίρνουν συνο¬ 
λικά 23%, στην Πορτογαλία και την Ιρλαν¬ 
δία περίπου 19%. Σημαντικά ποσοστά κα¬ 
ταγράφονται και σε Τσεχία (11%), Ολλαν¬ 
δία (9,6%), Δανία (8%) κ.α. Φρένο στα πο¬ 
σοστά της Αριστεράς βάζει η στασιμότητά 
της σε Γαλλία (6,6%) και Γερμανία (7,4%), 
οι ελάχιστες ή και μηδαμινές δυνάμεις της 
σε μεγάλες χώρες όπως η Βρετανία και στις 

χώρες του πρώην «ανατολικού μπλοκ». Σε 
όλες αυτές τις χώρες (εκλέγουν 199 ευρω¬ 
βουλευτές - 26,5% του συνόλου) η ευρω¬ 
παϊκή Αριστερά εκλέγει μόλις 3 ευρωβου¬ 
λευτές (όλοι από την Τσεχία). 

4. Η αποχή συνεχίζει να βρίσκεται σε 
πολύ υψηλά επίπεδα. Συνολικά κυμαίνε¬ 
ται στο 57% (ίδιο ποσοστό με το 2009), 
ενώ σε μόλις 6 από τις 28 χώρες το ποσο¬ 
στό συμμετοχής ξεπέρασε το 50%. Στις 
δύο πιο σημαντικές χώρες-πυλώνες της 
Ε.Ε. και της «ευρωπαϊκής ιδέας», τη Γερμα¬ 
νία και τη Γαλλία, το ποσοστό αποχής είναι 
52% και 57% αντίστοιχα. Πιο εντυπωσια- 


Η ευρωπαϊκή άκρα αριστερά σε αδιέξοδο; 


Ο ι οργανώσεις της άκρας 
αριστεράς στην Ευρώ¬ 
πη δεν μπόρεσαν σε γενι¬ 
κές γραμμές να επωφελή- 
θούν από την κρίση της Ε.Ε. και του ευ¬ 
ρωπαϊκού καπιταλισμού, αλλά ούτε και 
από την άνοδο των αγώνων του εργα¬ 
τικού κινήματος στην ήπειρο σε σχέση 
με προηγούμενες περιόδους ή από την 
αποδιάρθρωση, σε μια σειρά από χώ¬ 
ρες, των φιλοευρωπαϊκών δικομματικών 
αστικών μπλοκ εξουσίας και από τη συ¬ 
νολική πολιτική κρίση και την εναντίω¬ 
ση σημαντικού μέρους των μαζών στην 
Ε.Ε. 

Είναι φανερό ότι χρειάζεται μια συ¬ 
νολική αλλαγή προσανατολισμού και 
οικοδόμησης των οργανώσεων αυτών, 
αν κανείς ενδιαφέρεται ν’ αλλάξει αυτή 
η κατάσταση. Οι καταστροφικές πολι¬ 
τικές αυτοδιάλυσης οργανώσεων μέσα 
σε «χαλαρά» σχήματα συνεργασίας με 
πρώην σοσιαλδημοκράτες και κάθε λο- 
γής «αριστερές προσωπικότητες» σε μια 
σειρά από χώρες, σε συνδυασμό με την 
στάση τους σχετικά με το Ευρώ και την 
καπιταλιστική/ιμπεριαλιστική Ε.Ε. (που 
κυμαίνεται από αδιαφορία ως και υπο¬ 
στήριξη της «ουδετερότητας» ή και της 
«προοδευτικότητας» των ευρωπαϊκών 
θεσμών) έχουν αφοπλίσει πολιτικά και 


οργανωτικά την πλειοψηφία των δυνά¬ 
μεων της άκρας αριστεράς στην Ε.Ε. 

Έτσι, στις περισσότερες χώρες της 
Ε.Ε., στις πρόσφατες Ευρωεκλογές δεν 
εμφανίστηκαν καθόλου ανεξάρτητα 
ψηφοδέλτια της άκρας αριστεράς. Σε 
αυτές συμπεριλαμβάνονται βεβαίως ση¬ 
μαντικές χώρες του ευρωπαϊκού «κέ¬ 
ντρου» (Γερμανία) και του Νότου (Ιτα¬ 
λία, Ισπανία) αλλά και η Βρετανία. 

Σε άλλες χώρες, οι δυνάμεις της 
άκρας αριστεράς συμμετείχαν στις ευ¬ 
ρωεκλογές μέσω ρεφορμιστικών «πλου- 
ραλιστικών» σχημάτων, στα οποία 
έχουν αυτοδιαλυθεί. Φυσικά, τα αποτε¬ 
λέσματα αυτών των κομμάτων δεν μπο¬ 
ρούν να αποτελέσουν μέτρο και ασφαλή 
ένδειξη για τις δυνάμεις της άκρας αρι¬ 
στερός, παρά μόνο μέτρο του αποπρο¬ 
σανατολισμού τους και του ρεφορμιστι¬ 
κού τους ολισθήματος. 

Στη Γαλλία, η τροτσκιστική οργά¬ 
νωση Ειαΐΐο ΟιινποΓΟ (Εργατική Πάλη) 
κατόρθωσε σε γενικές γραμμές να συ- 
γκρατήσει τα ποσοστά της σε σχέση 
με τις Ευρωεκλογές του 2009 (τα οποία 
ήταν βέβαια με τη σειρά τους μειωμένα 
κατά 50% σε σχέση με το 2004) και να 
αυξήσει αρκετά τις ψήφους της σε σχέ¬ 
ση με τις προεδρικές εκλογές του 2012. 
Ωστόσο, οι 222.000 περίπου ψήφοι που 


συγκέντρωσε (1,18%) σίγουρα δεν είναι 
ικανοποιητικοί μέσα σε συνθήκες πο¬ 
λιτικής κρίσης και μαζικής εναντίωσης 
στην Ε.Ε. (που εκφράστηκαν, αναγκα¬ 
στικά, μονάχα μέσα από το ακροδεξιό 
Εθνικό Μέτωπο). 

Πολύ χειρότερα ήταν τα αποτελέ¬ 
σματα για το ΝΡΑ (Νέο Αριστερό Κόμ¬ 
μα), το οποίο είχε δημιουργήσει η τρο- 
τσκιστική ΕΟΚ (Επαναστατική Κομ¬ 
μουνιστική Λίγκα, πρώην τμήμα της 
4 ης Διεθνούς), αυτοδιαλυόμενη σ’ αυτό 
στο όνομα της «πλατύτητας», της «μα- 
ζικότητας» κ.λπ. Το ΝΑΚ έλαβε μό¬ 
λις 74.770 ψήφους και έτσι καταβαρα¬ 
θρώθηκε ακόμη και σε σύγκριση με τις 
προεδρικές εκλογές του 2012 (1,15%, 
411.160 ψήφοι). Στις διάφορες περιφέ¬ 
ρειες συγκέντρωσε ποσοστά της τάξης 
του 0,4-0,5% (0,4% σε εθνικό επίπεδο), 
αν και στην ευρύτερη περιοχή του Παρι¬ 
σιού άγγιξε το 0,85%. Το ΝΑΚ βρίσκε¬ 
ται ουσιαστικά υπό διάλυση και δυστυ¬ 
χώς «πληρώνει» τόσο την εγκληματικά 
λανθασμένη πολιτική οικοδόμησης που 
ακολούθησε, όσο και τον γενικότερο 
προσανατολισμό του (αναζήτηση συ¬ 
νεργασίας με τη ρεφορμιστική Αριστε¬ 
ρά, αδιαφορία για την καπιταλιστική/ 
ιμπεριαλιστική Ε.Ε. ή έμμεση υποστή¬ 
ριξή της). Για να κατανοήσει κανείς το 


μέγεθος της κρίσης αυτού του σχηματι¬ 
σμού αλλά και την καταστροφικότητα 
αυτής της πολιτικής πορείας, αρκεί να 
αναλογιστεί ότι το ΝΑΚ είχε λάβει στις 
ευρωκλογές του 2009 ποσοστό 4,88% 
(πάνω από 840.000 ψήφους), ενώ στις 
προεδρικές εκλογές του 2007 ο υποψή¬ 
φιος της ΕΟΚ είχε λάβει 1,5 εκ. ψήφους... 

Πηγαίνοντας ακόμα πιο πίσω (για να 
φανεί και το μέγεθος της υποχώρησης), 
τίποτα δεν θυμίζει το 1999, όταν οι δύο 
τροτσκιστικές οργανώσεις (ΕΟ, ΕΟΚ) 
εξέλεξαν 5 ευρωβουλευτές ή το 2002, 
όταν στις εθνικές εκλογές είχαν αθροι¬ 
στικά συγκεντρώσει πάνω από 10%! 

Στην Πορτογαλία, το ρεφορμι¬ 
στικό Βίοοο Το Εδηιιοπία (Μπλοκ 
της Αριστεράς), στο οποίο συμμετέ¬ 
χει από την ίδρυσή του (1999) το τμή¬ 
μα της 4 ης Διεθνούς (ΡαΗίάο δοααΐίδία 
Κονοΐιιαοηαπο, Σοσιαλιστικό Επανα¬ 
στατικό Κόμμα - ουσιαστικά έχει πλέ¬ 
ον επίσης αυτοδιαλυθεί) συγκέντρω¬ 
σε 150.000 ψήφους (4,56%) και εξέλε¬ 
ξε έναν ευρωβουλευτή. Στις ευρωεκλο¬ 
γές του 2009 είχε ωστόσο συγκεντρώ¬ 
σει 10,72% και σχεδόν 383.000 ψήφους. 
Το μαοϊκής καταγωγής Κομμουνιστικό 
Κόμμα των Πορτογάλων Εργατών έλα¬ 
βε σχεδόν 55.000 ψήφους (1,66%). 

Στην Ισπανία, το Ροάοπιοδ («Μπο- 

κά είναι τα ποσοστά στις χώρες του πρώην «ανα¬ 
τολικού μπλοκ», όπου είναι παντού πάνω από 50%, 
με αποκορύφωμα τη Σλοβακία, όπου ψήφισε μόλις 
το 13%! Στις υπόλοιπες χώρες απείχε από τις ευρωε¬ 
κλογές το 79% στη Σλοβενία, το 77,3% στην Πολω¬ 
νία, το 74,9% στην Κροατία (εντάχθηκε μόλις πέ¬ 
ρυσι), το 71% στην Ουγγαρία... Από τις χώρες που 
χτυπήθηκαν από Μνημόνια και προγράμματα «στή¬ 
ριξης», εκτός από την Ελλάδα, μόνο η Ιρλανδία ση¬ 
μειώνει ποσοστό συμμετοχής οριακά πάνω από 
50% (51,5%). Στην Ισπανία το ποσοστό αποχής εί¬ 
ναι 54% και στην Πορτογαλία 65,5%. 

Όλα τα παραπάνω δεδομένα συγκλίνουν στο 
συμπέρασμα ότι η «ιδέα» και το «οικοδόμημα» της 
Ε.Ε. έχει χάσει το μεγαλύτερο μέρος της αίγλης της. 
Και αυτό οξύνεται, όσο κατεβαίνουμε στην ταξι¬ 
κή διαβάθμιση της κοινωνίας, αφού η αντίθεση με 
την Ε.Ε. και τις πολιτικές της είναι πολύ μεγαλύτε¬ 
ρη στην εργατική τάξη, τους ανέργους και τα φτωχά 
λαϊκά στρώματα. Ακόμα, επιβεβαιώνεται και εκλο¬ 
γικά η αναπότρεπτη πορεία αποσάθρωσης και διά¬ 
λυσης της Ε.Ε. και έρχεται μ έναν ακόμα τρόπο στο 
προσκήνιο η τεράστια πολιτική κρίση στην Ευρώπη, 
αλλά και η κρίση της ίδιας της ευρωπαϊκής αστικής 
τάξης και της αστικής εξουσίας. Αλλωστε, δεν πρέ¬ 
πει να ξεχνάμε ότι η «ευρωπαϊκή ολοκλήρωση» εί¬ 
ναι εδώ και σχεδόν 30 χρόνια η βασική στρατηγική 
του ευρωπαϊκού μεγάλου κεφαλαίου και των ιμπε¬ 
ριαλιστών, για το φόρτωμα της κρίσης στις πλάτες 
της εργατικής τάξης, για την επιβίωσή τους στον 
οξυνόμενο παγκόσμιο ανταγωνισμό - και μ αυτή 
την έννοια, αυτή η κρίση της Ε.Ε. και πολύ περισσό¬ 
τερο η διαφαινόμενη οριστική αποτυχία αυτού του 
εγχειρήματος, έχουν μια στρατηγική αν όχι και ιστο¬ 
ρική σημασία, ανοίγοντας ρωγμές απ’ όπου μπορεί 
να ενισχυθεί η αντεπίθεση του εργατικού κινήματος 
στην Ευρώπη. 

Όλα αυτά φέρνουν πιο κοντά την επιβεβαίωση 
βασικών εκτιμήσεων της οργάνωσής μας (19 η Συν¬ 
διάσκεψη της ΟΚΔΕ), ότι κυοφορούνται μεγάλες 
πολιτικές αλλαγές στην Ευρώπη που θα συνοδευ¬ 
τούν από μεγάλους αγώνες και εξεγέρσεις και -για¬ 
τί όχι;- από ένα νέο επαναστατικό κύμα. 

Μ Γιώργος Θεοδωρίδης 


ρούμε»), το οποίο δημιουργήθηκε επίσημα μό¬ 
λις τον περασμένο Μάρτιο, συγκέντρωσε το 
εντυπωσιακό 8% (σχεδόν 1,25 εκ. ψήφοι). Ηγέ¬ 
της του είναι ο Πάμπλο Ιγκλέσιας, καθηγητής 
Πολιτικών Επιστημών και παρουσιαστής εκ¬ 
πομπών στην τηλεόραση (κατά δήλωσή του 
εμπνέεται από τον Τσίπρα). Είναι ένας σχημα¬ 
τισμός που προέκυψε από το κίνημα των «αγα- 
νακτισμένων» (ίηάί§ηα<1θ5) και φαίνεται να έχει 
ένα αρκετά αριστερό πρόγραμμα, αν και σε κα¬ 
μία περίπτωση αντικαπιταλιστικό. Στο Ροάοιηοδ 
συμμετείχε και η «Αντικαπιταλιστική Αριστερά» 
(όπου βρίσκεται και η οργάνωση της Ενιαίας 
Γραμματείας της 4 ης Διεθνούς), από την οποία 
εκλέγεται η ακτιβίστρια Τερέσα Ροντρίγκες. 

Στη Δανία, το ετερόκλητο «Λαϊκό Κίνημα 
ενάντια στην Ε.Ε.» (συμμετέχει στις Ευρωεκλο¬ 
γές αδιάλειπτα από το 1979, με υψηλά ποσο¬ 
στά ως το 1994) έλαβε 8,1% (περίπου 184.000 
ψήφους). Η «Κοκκινοπράσινη Συμμαχία», στην 
οποία συμμετέχει το 8ΑΡ (Σοσιαλιστικό Εργα¬ 
τικό Κόμμα), τμήμα της 4 ης Διεθνούς (Ενιαία 
Γραμματεία), επέλεξε να στηρίξει για άλλη μια 
φορά αυτό τον σχηματισμό αντί να κατέβει αυ¬ 
τόνομα. 

Στην Ιρλανδία, το Σοσιαλιστικό Κόμμα (της 
διεθνούς τάσης της (ΑΛ/Ί) έλαβε σχεδόν 30.000 
ψήφους (1,8%), διατηρώντας τον έναν ευρω¬ 
βουλευτή που διέθετε. Ωστόσο, το 2009 είχε λά¬ 
βει 50.510 ψήφους (2,7%). Ο σχηματισμός «οι 
άνθρωποι πάνω από τα κέρδη» (εκεί δρα το ιρ¬ 
λανδικό ΣΕΚ) συμμετείχε για πρώτη φορά στις 
ευρωεκλογές και έλαβε σχεδόν 24.000 ψήφους 
(1,5%). 

■ Στέφανος Ιωαννίδης 


Δυνατή και πετυχημένη 

η καμπάνια της Ο.Κ.Δ.Ε. για τις Ευρωεκλογές 


Η καμπάνια της ΟΚΔΕ για τις Ευρωεκλογές 
κορυφώθηκε με μαζικές εξορμήσεις και πα¬ 
ρεμβάσεις σε όλη την Ελλάδα και με κεντρι¬ 
κές εκδηλώσεις σε Αθήνα και Θεσσαλονίκη, 
ολοκληρώνοντας επιτυχώς μια μεγάλη συλ¬ 
λογική προσπάθεια που από κοινού καταβάλαμε σύντρο¬ 
φοι και φίλοι της οργάνωσης. 

Στις 20/5 πραγματοποιήθηκε στην Αθήνα (Πολυτε¬ 
χνείο) η κεντρική προεκλογική εκδήλωσή μας. Εκτός από 
τους σ. ομιλητές, που παρουσίασαν τα βασικά σημεία του 
προγράμματος και της πάλης της ΟΚΔΕ, συμμετείχαν και 
δύο σ. από την ισπανική επαναστατική τροτσκιστική ορ¬ 
γάνωση Διεθνιστική Πάλη. Αυτοί άνοιξαν την εκδήλω¬ 
ση παρουσιάζοντας την οικονομική, πολιτική και κοινωνι¬ 
κή κατάσταση, τους εργατικούς/κοινωνικούς αγώνες στην 
Ισπανία και τη θέση τους για την αναγκαιότητα της πάλης 
ενάντια σε Ευρώ και Ε.Ε. από μια ταξική διεθνιστική σκο¬ 
πιά. Η εκπροσώπηση μιας επαναστατικής οργάνωσης από 
την Ευρώπη στην εκδήλωση της ΟΚΔΕ έχει μια ιδιαίτερη 
πολιτική σημασία, καθώς δείχνει στην πράξη -έστω σε μι¬ 
κρογραφία- τη διεθνιστική προοπτική της πολιτικής μας 
και το πως αντιλαμβανόμαστε τη ρήξη με Ευρώ και Ε.Ε. 
Όχι δηλαδή σαν μια αντιδραστική αναδίπλωση σ’ έναν 
εθνικό απομονωτισμό, αλλά ως κομμάτι της πάλης για το 
αδυνάτισμα των ευρωπαίων καπιταλιστών/ιμπεριαλιστών, 
για τον συντονισμό των αγώνων και την αλληλεγγύη των 
εργαζομένων πανευρωπαϊκά, για τη διάλυση της αντιδρα¬ 
στικής Ε.Ε. των καπιταλιστών και ιμπεριαλιστών, για τις 
Ενωμένες Σοσιαλιστικές Πολιτείες της Ευρώπης. Στο ίδιο 
πνεύμα, διαβάστηκαν στην εκδήλωση οι δηλώσεις στήρι¬ 
ξης της συμμετοχής της ΟΚΔΕ στις Ευρωεκλογές και της 
πάλης της στην Ελλάδα από τις επαναστατικές τροτσκι- 
στικές οργανώσεις Εργατική Πάλη (Αυστρία) και Εργα¬ 
τική Δημοκρατία (Τουρκία). Η εκδήλωση έκλεισε με τον 
ύμνο της Διεθνούς. 

Στις 21/5 πραγματοποιήθηκε η κεντρική προεκλογι¬ 
κή εκδήλωσή μας στη Θεσσαλονίκη (Εργατικό Κέντρο), 
που άνοιξε με προβολή των προεκλογικών σποτ της ορ¬ 
γάνωσης και στη συνέχεια ακολούθησε ομιλία. Εκδηλώ¬ 
σεις έγιναν και στις περιοχές της Καλαμαριάς και του Εύ¬ 
οσμου. Προεκλογικές εκδηλώσεις πραγματοποιήθηκαν 
και σε άλλες πόλεις όπως Αλεξανδρούπολη, Βόλος, Γιάν¬ 
νενα, Ηγουμενίτσα, Ιεράπετρα, Θήβα. Η πανελλαδική εμ¬ 
βέλεια της καμπάνιας έχει σημασία για την ΟΚΔΕ, καθώς 
για πρώτη φορά σε τέτοια κλίμακα η οργάνωσή μας «όρ¬ 
γωσε» πολλές πόλεις και στο μεγαλύτερο μέρος της επι¬ 
κράτειας, γνώρισε νέους συναγωνιστές, απέκτησε επαφές 
σε νέες περιοχές. Αυτό θα βοηθήσει την πιο ενεργητική και 
ποιοτική παρέμβασή μας στους αγώνες. 

Για πρώτη φορά η ΟΚΔΕ είχε παρουσία στα ΜΜΕ (τη¬ 
λεόραση, ραδιόφωνο), μέσω της «διακαναλικής συνέ¬ 
ντευξης», της παρέμβασης συντρόφων σε πάνελ, των τη¬ 
λεοπτικών και ραδιοφωνικών μας σποτ. Έστω μέσα στα 
ασφυκτικά πλαίσια -ιδιαίτερα για μια μικρή επαναστατι¬ 
κή οργάνωση- που επιβάλλουν η αστική νομοθεσία και 
τα ιδιωτικά ΜΜΕ, διαδώσαμε και μ αυτό τον τρόπο το 
πρόγραμμα και τις ιδέες μας, αναδείξαμε την αυτόνομη 
εκλογική μας κάθοδο. Η πολύ θετική ανταπόκριση πολ¬ 
λών φίλων και συμπαθούντων της ΟΚΔΕ (αλλά και εργα¬ 
ζόμενων και νέων που κατά τα άλλα την γνωρίζουν ελά¬ 
χιστα ή καθόλου) για το πολιτικό περιεχόμενο αυτής της 
παρέμβασής μας μέσω των ΜΜΕ (ιδιαίτερα της «διακανα- 
λικής»), ήταν για μας ένα δυνατό μήνυμα ότι δουλεύουμε 
στη σωστή κατεύθυνση. 

Εξυπακούεται φυσικά ότι η ΟΚΔΕ δεν είχε -δεν θα 
μπορούσε έχει- καμία σχέση με το έκτρωμα της ΝΕΡΙΤ 
και κάθε έμπρακτη νομιμοποίησή του. Οπότε χρειάστηκε 
να οργανώσουμε τη «διακαναλική» μας χωρίς να κάνουμε 
καμία χρήση αυτού του ντροπιαστικού «δικαιώματος» από 
την κυβέρνηση και τους μηχανισμούς που έριξαν μέσα σε 
μια νύχτα «μαύρο» στην ΕΡΤ. Πράγμα που κατορθώσαμε 
με την ανιδιοτελή βοήθεια και συμπαράσταση συντρόφων 
και φίλων, απολυμένων και αγωνιζόμενων εργαζόμενων, 
δημοσιογράφων, τεχνικών της ΕΡΤ, που τους ευχαριστού¬ 


με θερμά και 
στους οποίους 
θα συνεχίσου- 
με να συμπα¬ 
ραστεκόμα¬ 
στε μέχρι τη 
νίκη. 

Κάνοντας 
έναν πολιτικό 
και οργανω¬ 
τικό απολο- 


ΕΙΠ ΑΙΓΙΟ ΕΥΡΗ 

^ τη< ανεργίας, φτώχειας & 


- της ανεργίας, φτώχειας 
και εξαθλίωσης 
■ των τραπεζιτών και του 
κεφαλαίου 



ιιλμιβ ΕΥ ΡΠΠ ΗΙ 
ΤΠΝ ΕΡΓΑΖΟΜΕΝΟΝ! 


Οπμακραιικπ, ριζαοππσιική, ΣΟΣΙΑΛΙΣΤΙΚΗ 


σχηρίξχε-ψηφίσχε 

Ο.Κ.Δ.Ε. £ 

Οργάνωση Κομμουνιστών Διεθνιστών Ελλάδας «\ν».οΙ«1β.9Γ 


γισμο της κα¬ 
μπάνιας μας, 
υπολογίζο¬ 
ντας τα πενι¬ 
χρά τεχνικά 
και οικονομι¬ 
κά μας μέσα, 
καθώς και τη 

λιγοστή σχετική εμπειρία μας (είναι μόλις η δεύτερη εκλο¬ 
γική κάθοδος της ΟΚΔΕ και η πρώτη σε πανεθνική κλί¬ 
μακα, καθώς το Μάη του 2012 είχαμε υποψήφιους μόνο 
σε 26 περιφέρειες), μπορούμε να πούμε πως ήταν μια επι¬ 
τυχημένη καμπάνια, όπου «πιάσαμε» τους βασικούς μας 
στόχους: α) Ενίσχυση της αναγνωρισιμότητας της ΟΚΔΕ, 
ως μια υπαρκτή επαναστατική δύναμη, που παλεύει για 
τα συμφέροντα της εργατικής τάξης και των φτωχών λα¬ 
ϊκών στρωμάτων, για το σοσιαλισμό. Και μάλιστα με το 
δικό της, διακριτό στίγμα, όπως αποτυπωνόταν π.χ. στα 
κεντρικά μας συνθήματα για έξοδο απ’ το Ευρώ και την 
Ε.Ε. αλλά και για μια σοσιαλιστική διέξοδο (Κυβέρνηση 
των Εργαζομένων) και μια διεθνιστική προοπτική (ενωμέ¬ 
νη σοσιαλιστική Ευρώπη), β) Δημιουργία βασικών προϋ¬ 
ποθέσεων για μεγαλύτερο ρίζωμα της ΟΚΔΕ στα πιο ερ¬ 
γατικά, λαϊκά και φτωχά στρώματα που πλήττονται από 
την κρίση (ρίζωμα που, φυσικά, θα κριθεί στην πράξη και 
στους αγώνες), γ) Ενίσχυση της εικόνας, θέσης και πολιτι¬ 
κής της ΟΚΔΕ σε κομμάτια της πρωτοπορίας των εργαζο¬ 
μένων και της νεολαίας, για το κέρδισμα νέων αγωνιστών 
στην επαναστατική πολιτική. 


Στα θετικά προσθέτουμε και τη σημαντική εμπειρία 
από την τριβή των αγωνιστών μας με τις πραγματικές δι¬ 
αθέσεις, προβληματισμούς κ.λπ. μαζικών στρωμάτων (από 
εξορμήσεις, μοιράσματα κειμένων κ.λπ.), καθώς και την 
ανοιχτή πολιτική αντιπαράθεση ή και σύγκρουση με δι¬ 
άφορες πολιτικές απόψεις που συναντήσαμε στη διάρ¬ 
κεια της καμπάνιας μας, δοκιμάζοντας στην πράξη τα ιδε¬ 
ολογικά και πολιτικά μας εργαλεία, απέναντι σε όλο σχε¬ 
δόν το φάσμα των πολιτικών δυνάμεων. Αυτά θεωρούμε 
ότι συμβάλλον σημαντικά στην ωρίμανση των αγωνιστών 
μας και επομένως στην οικοδόμηση της οργάνωσής μας. 
Τέλος, στην καμπάνια δούλεψε σκληρά, μ ενθουσιασμό 
και ζωντάνια, και ένας σημαντικός αριθμός νέων συντρό¬ 
φων και συναγωνιστών, αναλαμβάνοντας και φέρνοντας 
σε πέρας σημαντικά καθήκοντα - πράγμα που δημιουργεί 
βάσεις για το μέλλον. 

Υπήρξαν φυσικά αδυναμίες, σε κάποιο βαθμό αναμε¬ 
νόμενες, μιας και αποτελούν «καθρέφτη» της οργάνωσής 
μας αυτή τη στιγμή. Κυρίως δεν μπορέσαμε να κάνουμε 
περισσότερες εκδηλώσεις σε γειτονιές της Αθήνας, όπου 
παρόλα αυτά προσπαθούμε εδώ και κάποιο καιρό να έχου¬ 
με παρουσία και να παρεμβαίνουμε - δείχνοντας έτσι και 
τα προβλήματα που έχουμε να ξεπεράσουμε, το δρόμο που 
έχουμε να διανύσουμε για μια ουσιαστική ενίσχυση της 
οργάνωσής μας. 


Συνολικά (και με όλη την προσοχή που απαιτείται, 
για ν 5 αποφευχθούν εύκολα και μη ρεαλιστικά συμπερά¬ 
σματα), η ΟΚΔΕ βγαίνει από την εκλογική της καμπάνια 
πιο ώριμη, πιο δυνατή, με σημαντικές προοπτικές ενίσχυ¬ 
σης, αριθμητικά και ποιοτικά (επέκταση, συμμετοχή στους 
αγώνες κ.α.). Ας δουλέψουμε για να μην πάει ούτε σπυρί 
απ’ αυτές τις δυνατότητες χαμένο, για ένα σοβαρό βήμα 
εμπρός στην υπόθεση της οικοδόμησης μιας νέας επανα¬ 
στατικής δύναμης! 

12° ΑΝΤΙΚΑΠΙΤΑΛΙΣΤΙΚΟ ΚΑΜΠΙΝΓΚ 

(26 Ιου\ίου-3 Αυγούστου, Μονολίθι Πρέβεζας) 



Η ΟΚΔΕ και οι παρατάξεις της (Αντεπί¬ 
θεση των Εργαζομένων, Σοσιαλιστική 
Σπουδαστική Πάλη, Μαθητική Αντε¬ 
πίθεση) πραγματοποιούν για δωδέκατη συνε¬ 
χή χρονιά το κάμπινγκ τους, στην παραλία του 
Μονολιθιού Πρέβεζας, στο οαπιρίη§ ΠΑΝΟΡΑ¬ 
ΜΑ). 

Ξεκινάμε το Σάββατο 26/7 (άφιξη και εγκατά¬ 
σταση) και επιστρέφουμε Κυριακή 3/8 (8 διανυ- 
κτερεύσεις). 

Κάναμε κάθε δυνατή προσπάθεια για να κρατη¬ 

θεί χαμηλά το κόστος: 

- Για 8 διανυκτερεύσεις σε σκηνή, με 1 πλήρες 
γεύμα τη μέρα (στο εστιατόριο του κάμπινγκ), 
οι τιμές είναι: εργαζόμενοι: 105 ευρώ - φοιτητές, 
μαθητές, άνεργοι: 90 ευρώ - παιδιά ως 12 ετών: 
μόνο το «κουπόνι φαγητού», 6 ευρώ τη μέρα. 
Για τα παιδιά από 13 ετών και πάνω, το κόστος 
είναι όπως και για τους μαθητές (90 ευρώ). 

- Για όσους θέλουν να μείνουν λιγότερες μέ¬ 
ρες, το ημερήσιο κόστος διαμορφώνεται στα 13 
ευρώ. 

- Υπάρχουν διαθέσιμα δωμάτια (απαιτείται η 


έγκαιρη ενημέρωσή μας). 

- Για μετακίνηση, δωμάτια κ.λπ. επικοινωνείτε 
στα τηλέφωνα: Β. Ελλάδα 6936941470, Ν. Ελ¬ 
λάδα 6937358563. 

- Θα υπάρχει πρωινό με δικά μας υλικά (σε συμ¬ 
βολικό κόστος) και βραδινό με ψήσιμο που ορ¬ 
γανώνουμε οι ίδιοι. 

ΔΡΑΣΤΗΡΙΟΤΗΤΕΣ 

Όσον αφορά το πολιτιστικό-ψυχαγωγικό πρό¬ 
γραμμα του κάμπινγκ, θα γίνουν προβολές ται¬ 
νιών (και για παιδιά), μουσικές βραδιές, πάρ- 
τι, παιχνίδια και δημιουργική απασχόληση για 
τα παιδιά. Ακόμα, θα υπάρχει βιβλιοπωλείο με 
πλούσια συλλογή βιβλίων, πολιτικού και λογο¬ 
τεχνικού περιεχομένου. 

ΠΡΟΓΡΑΜΜΑ ΚΕΝΤΡΙΚΩΝ ΣΥΖΗΤΗΣΕΩΝ 

1. Μετά τις Ευρωεκλογές. Τα αποτελέσματα, το 
νέο πολιτικό σκηνικό και οι προοπτικές του ερ¬ 
γατικού κινήματος. Πως αντιμετωπίζουμε το εν¬ 
δεχόμενο μιας «αριστερής κυβέρνησης»; Τα κα¬ 
θήκοντα και η επέμβαση των επαναστατών, για 
την οικοδόμηση μιας νέας επαναστατικής δύνα- 
μης. 

2. Ουκρανία. Οι φασίστες στην κυβέρνηση του 
Κιέβου, μαζί με Ε.Ε. και ΗΠΑ, σφάζουν τον ου¬ 
κρανικό λαό. Η λαϊκή εξέγερση στα Νότια και 
Ανατολικά. Η διεθνιστική προοπτική: για το δι¬ 
καίωμα στην αυτοδιάθεση - για μια σοσιαλιστι¬ 
κή ομοσπονδία. 


3. 40 χρόνια από την πτώση της Χούντας - Η 
«Μεταπολίτευση». Η δομική κρίση του ελληνι¬ 
κού καπιταλισμού. Από τους αγώνες και τις κα¬ 
τακτήσεις του εργατικού κινήματος, στη νεοφι¬ 
λελεύθερη επίθεση και τη λαίλαπα των Μνημο¬ 
νίων, στην χρεοκοπία/κατάρρευση του ελληνι¬ 
κού καπιταλισμού. Το αστικό πολιτικό σκηνικό, 
από την «δημοκρατική ομαλότητα» στη σημερι¬ 
νή παρακμή και σήψη του. 

4. Παρουσίαση της νεοελληνικής λογοτεχνί¬ 
ας. Σημαντικά έργα, περίοδοι, συγγραφείς. Η 
αξία της για τη συγκρότηση των αγωνιστών και 
μιας κουλτούρας αντίστασης. 

Όπως κάθε χρόνο, θα γίνουν εργαστήρια συζή¬ 
τησης, ενημέρωσης και σχεδιασμού της παρέμ¬ 
βασης από τις εργατικές και νεολαιίστικες πα¬ 
ρατάξεις, καθώς και από συντρόφους από οργα¬ 
νώσεις άλλων χωρών, που θα συμμετάσχουν. 

Επικοινωνία και συμμετοχές: 

ε-ιπαΐΐ: 6Γ§αΙΐΕϊραΙϊ@ο1<:ι1ε.§Γ 

Αθήνα: 6996447765, 6949937522, 210 5247227 
Θεσσαλονίκη: 6936941470, 2310 237 938 
Πάτρα: 6977077079 
Ιωάννινα: 6974617344 
Τρίκαλα/Θεσσαλία: 6977222803 
Αλεξανδρούπολη: 6970180689 
Σάμος: 6939762792 
Κρήτη:6976226525 


Τ ο κίνημα των «πλατειών» ή «αγανακτισμέ- 
νων», που ξεκίνησε στις 25 Μάη 2011, αποτέ- 
λεσε έναν απ’ τους σημαντικότερους κινηματι¬ 
κούς σταθμούς μεταπολιτευτικά. Οι κινητοποι¬ 
ήσεις του Μάη-Ιούνη 2011, με την ταχύτατη πανελλαδική 
εξάπλωση, τη μαζικότητα, τη μαχητική διάθεση, τα ριζο¬ 
σπαστικά αιτήματα, τις μορφές αυτοοργάνωσης, ήταν μια 
εξέγερση χαμηλής έντασης, που κορυφώθηκε στις απεργί¬ 
ες και συγκρούσεις των «Ιουνιανών». 

Οι «πλατείες» ήταν συνέχεια και προχώρημα προηγού¬ 
μενων αγώνων (Δεκέμβρης 2008, 5 η Μάη 2010 κ.α.), κάτω 
και απ’ τη διεθνή επίδραση της Αραβικής Άνοιξης, των 
ισπανών «αγανακτισμένων» κ.α. Ήρθαν «ξαφνικά», σε μια 
στιγμή όπου οι αγώνες ενάντια στο Μνημόνιο και την κυ¬ 
βέρνηση ήταν σε κάμψη (χρήσιμη υπόμνηση για τις από¬ 
τομες στροφές της ανάπτυξης του κινήματος). Στη ρίζα 
τους βρίσκεται η χρεοκοπία του ελληνικού καπιταλισμού, 
οι επιπτώσεις της σε εργαζόμενους, φτωχά λαϊκά στρώμα¬ 
τα και νέους, η πολύπλευρη πολιτική κρίση κ.α. - που μετά 
το 2010 επιταχύνθηκαν και κορυφώθηκαν. 

Η συγκεκριμένη μορφή των «πλατειών» οφείλεται και 
στην κρίση του εργατικού/συνδικαλιστικού κινήματος, 
που «σπρώχνει» στην αναζήτηση εναλλακτικής έκφρα¬ 
σης και οργάνωσης ευρύτερων μαζών (ιδιαίτερα ανοργά¬ 
νωτων, επισφαλώς εργαζόμενων, άνεργων, νέων και μικρο¬ 
αστικών στρωμάτων κ.α.). Οι «πλατείες» ανταποκρίθηκαν 
αρκετά πετυχημένα σ’ αυτή την ανάγκη. Στις «πλατείες» 
συναντήθηκαν ίσως για πρώτη φορά όλα τα πληττόμενα 
στρώματα, ενώ νέες κοινωνικές ομάδες μπήκαν σε αγωνι¬ 
στική τροχιά. Με κάθε ομάδα να φέρνει μαζί τις αυταπά¬ 
τες και αδυναμίες του, η ηγεμονία μιας εργατικής πολιτικής 
στη συνολική κίνηση ήταν το κρίσιμο ζητούμενο. 

«Άμεση δημοκρατία», εχθρότητα -κυρίως αρχικά- 
προς τις πιο οργανωμένες μορφές, ελληνικές σημαίες και 
«εθνικό» στοιχείο, πατσιφισμός, «λαός» ή «πολίτες», «ενά¬ 
ντια στους πολιτικούς» κ.λπ. - αυτά ήταν μερικά από τα 
θολά ή και συντηρητικά χαρακτηριστικά της «πλατείας». 
Πίσω όμως απ’ την πρώτη εντύπωση, κρυβόταν μια βα¬ 
θύτερη πολιτικοποίηση/ριζοσπαστικοποίηση, με τους δι- 


Τρία χρόνια ηπό το 
κίνημα ίων «πλατειών» 

κούς της ρυθμούς - που καταρχάς ξεκινούσε από μια ρι¬ 
ζική απόρριψη της αθλιότητας των Μνημονίων αλλά και 
της συνολικής αθλιότητας που βίωναν εκατομμύρια μα¬ 
ζών. Ήταν η συνάντηση αυτού του «αυθόρμητου» με το 
«οργανωμένο», τη συνειδητή προσπάθεια αγωνιστών και 
οργανώσεων (όσων έπιασαν κάπως αυτό τον παλμό), που 
απέτρεψε τον εκφυλισμό σε μια ασπόνδυλη φεστιβαλική 
πολυχρωμία, δίνοντας την προοπτική των απεργιών, των 
συγκεκριμένων αιτημάτων, της περικύκλωσης της βου¬ 
λής κ.λπ. Στο τέλος τέλος, μόνο κάτω από την πίεση των 
«πλατειών» έγινε πράξη η 48ωρη Γενική Απεργία του Ιού- 
νη 2011, η πρώτη εδώ και δεκαετίες. 

Στις «πλατείες» οι μάζες συμμετείχαν άμεσα στην πολι¬ 
τική σκηνή, χωρίς διαμεσολαβήσεις (κόμματα, συνδικάτα 
κ.λπ.), δημιουργώντας μάλιστα το κέντρο αγώνα της πλα¬ 
τείας Συντάγματος, σε συμβολική και ουσιαστική αντίθεση 
με τον σαπισμένο «ναό της Δημοκρατίας», όπου τα ΜΑΤ 
έμπαζαν φοβισμένους, ξεφωνημένους βουλευτές για να 
υπερψηφίσουν το Μεσοπρόθεσμο. Η συμβολή των «πλα¬ 
τειών» στην αποδόμηση του αστικού πολιτικού προσω¬ 
πικού ήταν τεράστια (φάνηκε και αργότερα, στην έκρηξη 
στις παρελάσεις της 28 ης Οκτωβρίου 2011). 

Όσες δυνάμεις (άκρα αριστέρα, αντιεξουσιαστές/αναρ- 
χικοί) δεν τα καταλάβαιναν αυτά ή μπερδεύονταν (επει¬ 
δή δεν εκφράζονταν σε χημικά καθαρές μορφές), συμμε¬ 
τείχαν μόνο εξωτερικά και αμήχανα ή ακόμα παρέμειναν 
μακριά και κατήγγειλαν το κίνημα. Ο ΣΥΡΙΖΑ συμμετείχε 
στα γεγονότα, βλέποντας το κίνημα μόνο ως μοχλό εκλο¬ 
γικής ενίσχυσης. Μια πραγματικά επαναστατική πολιτική 
συνδύαζε τη συμμετοχή και ενίσχυση του κινήματος, με το 
προχώρημα των ορίων του όσο το δυνατόν μακρύτερα - 
όπως έκανε και η ΟΚΔΕ. Ωστόσο, η απουσία μιας μαζικής 
επαναστατικής δύναμης συντέλεσε κι αυτή ώστε τελικά το 


Μεσοπρόθεσμο να περάσει, δια πυρός και σιδήτους. Όμως 
οι απεργίες και συγκρούσεις των «Ιουνιανών» έγιναν μια 
μεγάλη παρακαταθήκη, ένα σημείο αναφοράς, μια κληρο¬ 
νομιά για χιλιάδες αγωνιστές. 

Για όλα τα παραπάνω, οι «πλατείες» συγκεντρώνουν το 
μίσος των αστικών επιτελείων, των οποίων η μαύρη προ¬ 
παγάνδα δεν είχε όριο (π.χ. «στις πλατείες εκκολάφτηκε 
το αυγό του φιδιού, η Χρυσή Αυγή»). Αυτές οι συκοφα¬ 
ντίες αναπαράγονται ανερυθρίαστα από το αριστερό εξα- 
πτέρυγό τους, το ΚΚΕ, που όχι μόνο δεν συμμετείχε και 
πολέμησε λυσσασμένα το κίνημα, αλλά και ισχυρίζεται 
ότι αυτό «σχεδιάστηκε από αστικούς μηχανισμούς». Όλοι 
αυτοί, όπως έκαναν πάντα, συκοφαντούν τις «πλατείες» 
γιατί αυτές ξεβράκωσαν τη σαπίλα και δειλία τους, γιατί 
τρομάζουν απ’ το εργατικό κίνημα, τις δυνάμεις που κρύ¬ 
βουν μέσα τους οι μάζες. Γιατί τους στοιχειώνει ο «όχλος», 
που με τις φωνές του απ’ το πεζοδρόμιο χαλάει τη γαλήνη 
της βολής και των προνομίων τους. Προσπαθούν να σβή¬ 
σουν απ’ τη μνήμη των εργαζόμενων και νέων τα μεγά¬ 
λα εξεγερσιακά γεγονότα, για να μην εμπιστεύονται τις δι¬ 
κές τους δυνάμεις, για να τους παραλύουν με κηρύγματα 
περί «βίας», «κατάλυσης της δημοκρατίας», για τα δήθεν 
«άκρα» που ταυτίζονται με το φασισμό κ.λπ. 

Η συμμετοχή πάνω από 2 εκ. ανθρώπων (τουλάχιστον 
για μια φορά σε κάποια κινητοποίηση) σε κάποια συγκέ¬ 
ντρωση στις κεντρικές πλατείες των πόλεων, δεν σήμανε 
τίποτε άλλο παρά μια ορμητική εισβολή των «από κάτω» 
στην πολιτική. Στην ίδια πολιτική απ’ όπου είναι ουσιαστι¬ 
κά αποκλεισμένοι και η οποία στη συνέχεια αυτονομήθη- 
κε ακόμα περισσότερο, οδηγώντας σε νέους βοναπάρτες 
(Παπαδήμος, Βενιζέλος, Σαμαράς). Η επιμονή, μαχητικό¬ 
τητα και πίεση του κινήματος οδήγησε σε πτώση δύο κυ¬ 
βερνήσεις (Παπανδρέου, αργότερα Βενιζέλος), διέλυσε το 
ΠΑΣΟΚ και αδυνάτισε όλο το επίσημο αστικό πολιτικό 
σύστημα, με αποτέλεσμα να υποχρεωθεί σε κυβερνήσεις 
συνεργασίας, «καίγοντας» τα δικομματικά σενάρια εναλ¬ 
λαγής. Τα εκλογικά αποτελέσματα του Μάη-Ιούνη 2012, 
σε κάποιο βαθμό και του Μάη του 2014, έχουν ρίζες τους 
και στο ρήγμα που άνοιξαν οι «πλατείες». 

Νοτιοανατολική Ουκρανία 

Αλληλεγγύη στην εξέγερση 


Ι Το καθεστώς του Κιέβου εξελίσσεται όλο και πε¬ 
ρισσότερο σε χούντα ολιγαρχών και νεοφασι- 
στών, με τις ευλογίες των ΗΠΑ και Ε.Ε. Οι ΗΠΑ 
έχουν ήδη δαπανήσει 5 δις δολάρια για την «προώθη¬ 
ση της δημοκρατίας», ενώ ΟΙΑ και ΕΒΙ στελεχώνουν 
το μηχανισμό του Κιέβου. Αυτή η σύμπραξη ολιγαρχών 
και ναζιστικών οργανώσεων αποδεικνύει την αναβίωση 
φασιστικών καθεστώτων στην Ευρώπη. Οι ολιγάρχες 
θέλουν πλήρη ιδιωτικοποίηση της βιομηχανίας, στην 
οποία η κυβέρνηση δήλωσε ότι θα σταματήσει την χρη¬ 
ματοδότηση. Πρακτικά, τα ανθρακωρυχεία του Ντον- 
μπάς δεν θα μπορούν πια να λειτουργήσουν. 

Ο δοτός πρωθυπουργός Γιάτσενιουκ υπέγραψε 
στις Βρυξέλες συμφωνίες εκταμίευσης «βοήθειας» (1 
δις ευρώ) και «κρατικής ισχυροποίησης» (355 εκ.), που 
φέρνουν απεχθέστατους όρους για τον πληθυσμό. Αν 
υπογραφεί η σύνδεση με την Ε.Ε., επιπτώσεις θα υπάρ¬ 
ξουν και στη γεωργία (μείωση εξαγωγών σιτηρών και 
ζάχαρης), στους τομείς των μετάλλων και των νέων τε¬ 
χνολογιών, που είναι στραμμένοι στη ρωσική αγορά (οι 
εξαγωγές στη Ρωσία αποτελούν το 25% του ΑΕΠ). Η 
χούντα του Κιέβου δεν πολυσκοτίζεται, όπως και για 
τον κίνδυνο να χάσει το 16% του ΑΕΠ, που παράγεται 
στο Ντονμπάς (90% των μεταλλευτικών βιομηχανιών, 
60% της χημικής βιομηχανίας, 100% της αυτοκινητοβι¬ 
ομηχανίας) και το 12% των κρατικών εσόδων! 

Η εκλογή Ποροσένκο στις «εκλογές» της 25 ης Μάη 
έγινε σε όργιο βίας και αίματος. Συμμορίες νεοναζί τρο¬ 
μοκρατούσαν τον πληθυσμό στην κεντρική και νοτιο¬ 
ανατολική τουλάχιστον Ουκρανία, όπου πολλοί αντι¬ 
πολιτευόμενοι στο Κίεβο έχουν αυτοεξοριστεί. Στην 
Οδησσό, μετά τη σφαγή στο κτίριο των Συνδικάτων, 
ομάδες φασιστών «ελέγχουν» την πόλη και οι αντιπολι¬ 
τευόμενοι δρουν παράνομα. 

Το ΚΚ Ουκρανίας επιχείρησε να κατέβει στις «εκλο¬ 
γές», παρά τις αντιδράσεις ότι έτσι έδινε άλλοθι στο Κί¬ 
εβο - μετά από πογκρόμ του Σβόμποντα και του Δε¬ 
ξιού Τομέα, αναγκάστηκε ν’ αποσυρθεί. Οι βουλευτές 
του, εξοικειωμένοι με την άνετη ζωή του συμβιβασμού 
σε συνεργασία με την κλίκα Γιανουκόβιτς, δεν μπορούν 
να καταλάβουν την παρωδία «κοινοβουλευτισμού», ελ¬ 
πίζοντας σε νέους συμβιβασμούς, ενώ οι φασίστες ωμά 
επιδιώκουν απαγόρευση του ΚΚ και κάθε αριστερής ή 
εργατικής οργάνωσης! 

Στις Ντονμπάς, παρά την τρομοκρατία, ψήφισε μό¬ 
λις το 10-17 %. Στο Χάρκοβο και την Οδησσό, ακροδε- 
ξιοί φρουρούσαν τα εκλογικά τμήματα, αλλά αυτά ήταν 
σχεδόν άδεια και πολλά ψηφοδέλτια άκυρα με συνθή¬ 
ματα. Έγιναν και διαδηλώσεις ενάντια στις «εκλογές 
του αίματος» σε διάφορες πόλεις. 

Ο Ποροσένκο (πήρε 54%, επί συνολικής ανακοινω¬ 
μένης συμμετοχής 60%) εμφανίζεται φιλοδυτικός αλλά 
και «ενωτικός», αντίθετα με την εκλεκτή των ΗΠΑ Τι- 
μοσένκο (13%). Τον στήριξε τελικά και ο εκλεκτός του 
Βερολίνου Κλίτσκο. Πρόκειται για τον 7° πλουσιότερο 
ολιγάρχη, έχει 16ετή καριέρα σε όλο το πολιτικό φάσμα, 
διατέλεσε υπουργός και διοικητής της Κεντρικής Τρά¬ 
πεζας. Πρώτη του ενέργεια ήταν ο αεροπορικός βομ¬ 
βαρδισμός του Ντόνετσκ! 

2 Οι ΗΠΑ έλεγξαν απ’ την αρχή τους νεοναζί πρα¬ 
ξικοπηματίες στο Κίεβο, εκτοπίζοντας τη Γερμα¬ 
νία, που τώρα επιδιώκει στηρίγματα μέσω Πορο¬ 
σένκο, με μια συμφωνία με τους ρώσους ιμπεριαλιστές. 
Οι ΗΠΑ όμως δείχνουν να θέλουν να φέρουν το ΝΑΤΟ 
στα σύνορα της Ρωσίας, περικυκλώνοντάς την και με- 
τατρέποντας έτσι και την Ε.Ε. σε υποχείριό τους. Ο Πο¬ 
ροσένκο, υπό την πίεση των ΗΠΑ, διατήρησε τον μη 
εκλεγμένο πρωθυπουργό Γιάτσενιουκ και την κυβέρνη¬ 
σή του, ενώ δεν έθεσε θέμα βουλευτικών εκλογών. Η 
σύγκρουση όμως είναι ανοιχτή. 

3 Η «πατριωτική» ηγεσία Πούτιν δεν δείχνει ούτε 
επιθυμία, ούτε αποφασιστικότητα να επέμβει 
στη νοτιοανατολική Ουκρανία. Οι ρώσοι ολι¬ 
γάρχες θα ήθελαν τη Νοτιοανατολική Ουκρανία, αλλά 
οι κίνδυνοι που πρέπει ν’ αναλάβουν είναι μεγάλοι. Ει¬ 





δικά για μια ελίτ που έχει μάθει να κερδίζει εύκολα από 
το ξεπούλημα του εθνικού πλούτου! Πολύ περισσότε¬ 
ρο όταν μέσα στους εξεγερμένους υπάρχουν τάσεις ενά¬ 
ντια στους Ουκρανούς ολιγάρχες, φοβίζοντας τους ρώ¬ 
σους «συναδέλφους» τους. 

Η Ρωσία πασχίζει για μια συμφωνία αφοπλισμού 
των εξεγερμένων, ομοσπονδιοποίησης, απομάκρυν¬ 
σης του ΝΑΤΟ. Πέτυχε διακανονισμό για τις οφειλές 
της Ουκρανίας απ’ το φυσικό αέριο, δηλώνοντας ανοι¬ 
χτή στην «αναθεώρηση των τιμών» και την αξίωση της 
Ο&ζρΐΌΐη για εφεξής προπληρωμή! Ωστόσο η Ε.Ε. πι¬ 
έζει, ζητώντας «πάγωμα» του δοιιίΗ δίΓεωτι (αγωγός 
σύνδεσης Ρωσίας-Ευρώπης μέσω Μαύρης Θάλασσας/ 
Βουλγαρίας, παρακάμπτοντας την Ουκρανία). 

Η Ρωσία προετοιμάζεται, όμως, για την περίπτωση 
απομόνωσής της. Υπέγραψε συμφωνία μαμούθ (1 τρις 
δολάρια, 30 χρόνια) για τροφοδότηση της Κίνας με φυ¬ 
σικό αέριο. Η σινορωσική συμμαχία, η «συμβίωση» και 
επέκταση του μεγαλύτερου μέρους της Ευρασίας, είναι 
εφιάλτης για τις ΗΠΑ - ιδιαίτερα αν προσθέσουμε τη 
συνεργασία των ΒΚΙΟδ, τον Οργανισμό της Σαγκάης 
(ασιατικό αντίβαρο του ΝΑΤΟ), τη συνεργασία Ρωσί- 
ας-Κίνας στις στρατιωτικές τεχνολογίες, στη χάραξη/ 
κατασκευή δικτύων αγωγών. 

4 Στο δημοψήφισμα αυτοδιάθεσης του Ντονμπάς, 
το ΝΑΙ επικράτησε συντριπτικά για τους εξής λό¬ 
γους: 1) Η επίθεση της χούντας του Κιέβου με άρ¬ 
ματα, συμμορίες φασιστών, ιδιωτικούς στρατούς ολι- 
γαρχών. 2) Η συμμετοχή του συνόλου των ολιγαρχών 
σε υψηλόβαθμες θέσεις στο καθεστώς του Κιέβου, για 
να κατασπαράξουν τον εθνικό πλούτο. 3) Η εξέγερση 
ενός σημαντικού αριθμού λαϊκών αγωνιστών, που οπλί¬ 
στηκαν, έφτιαξαν πολιτοφυλακές, δημιούργησαν λαϊ¬ 
κά όργανα, διεκδικώντας την αυτοδιάθεση μαχητικά, με 
αιματηρές μάχες ενάντια στους φασίστες και την Εθνι¬ 
κή Φρουρά. Η εξέγερση έθεσε και κοινωνικά/οικονο- 
μικά προβλήματα, βάζοντας ένα σοβαρό αντιολιγαρχι- 
κό/αντικαπιταλιστικό στοιχείο. Οι διαδηλώσεις των αν¬ 
θρακωρύχων της περιοχής ενώθηκαν με τους αυτονομι¬ 
στές και πολιτοφύλακες, θέτοντας πλάι στην αυτοδιά¬ 
θεση την ικανοποίηση επειγουσών αναγκών των μαζών. 

Αυτό το πρόγραμμα χρειάζεται η εξέγερση: εθνικο¬ 
ποίηση των περιουσίων των Ουκρανών ολιγαρχών, που 
συνεργάστηκαν με το Κίεβο, διοχέτευσή τους στις κοι¬ 
νωνικές ανάγκες. Η επιδείνωση της οικονομικής κατά¬ 
στασης (λόγω ΔΝΤ) σ’ όλη την Ουκρανία θα δείξει την 
ανωτερότητα ενός τέτοιου προσανατολισμού, θέτοντας 
σε κίνηση τεράστιες μάζες. Η δημιουργία πραγματικών 
«λαϊκών δημοκρατιών», η εμπειρία της αντιφασιστικής, 
αντιιμπεριαλιστικής και αντιολιγαρχικής πάλης, θα με¬ 
τακινήσει προς τα αριστερά όχι μόνο τη νοτιοανατολική 
Ουκρανία, αλλά το σύνολο των λαών της πρώην ΕΣΣΔ 
- ίσως και της Ευρώπης. 

Στην εξέγερση ασφαλώς συμμετέχουν και δυνάμεις 
των ρώσων ολιγαρχών, ορθόδοξοι κ.α., με κατεύθυνση 
την υποταγή στη Ρωσία. Όμως χρειάζεται να στηρίξου¬ 
με αυτή τη μαζική κίνηση στη νοτιοανατολική Ουκρα¬ 
νία, για να μη χάσουν οι εξεγερμένοι την ευκαιρία ενα¬ 
ποθέτοντας τις ελπίδες τους στη ρώσικη επέμβαση ή 
παραμένοντας εγκλωβισμένοι σε μια «εθνική απελευθέ¬ 
ρωση», που δεν θα θέσει κοινωνικά/ταξικά θέματα ώστε 
να διευρύνει την εμβέλεια του κινήματος. 

■ Κώστας Δίκαιος 



στον κόσμο... 


ΝΟΤΙΑ ΑΦΡΙΚΗ 

Είκοσι εβδομάδες απεργίας συμπλήρωσαν οι με¬ 
ταλλωρύχοι του σωματείου ΑΜΟυ στις 3 Ιουνίου. Εί¬ 
ναι η μεγαλύτερη σε διάρκεια απεργία που έχουν κάνει 
ποτέ -μεγαλύτερη και από την ηρωική απεργία του Αυ- 
γούστου του 2012, που έληξε με 35 νεκρούς και εκατο¬ 
ντάδες τραυματίες- και ξέσπασε μετά από επίθεση της 
αστυνομίας στα ορυχεία της Μαρικάνα, εκμετάλλευσης 
της βρετανικής εταιρίας Εοηιηίη. 

Η απεργία έχει εκτοξεύσει την τιμή του λευκό¬ 
χρυσου στα 1,470 δολάρια την ουγκιά. Εκτός από την 
Εοηιηίη, δραματική μείωση της παραγωγής καταγρά¬ 
φεται και στις εταιρείες Αη§1ο-Αηιεποαη ΡΗΐίηιπη και 
Ιτηρ&Η Ρΐαίίηιπη, ενώ η παγκόσμια παραγωγή πλατί¬ 
νας μειώθηκε κατά 40%. Οι τρεις κολοσσοί της πλατί¬ 
νας προσπαθούν να σπάσουν την απεργία με προτάσεις 
για αυξήσεις, που έγιναν ατομικά στους εργαζόμενους 
μέσω 5Μ5 και ε-ιηαίΐ. Προσφέρουν αυξήσεις 10% μέχρι 
το 2017, ενώ οι απεργοί ζητούν τουλάχιστον 15%, που 
να ισχύσει από την στιγμή υπογραφής της συμφωνίας. 
«Δεν μπορεί να σπάσει η μαχητικότητά μας με 5Μ5», 
ήταν η απάντηση του ΑΜΟυ, από τον χώρο δολοφονί¬ 
ας των 35 συναδέλφων τους. 

Την απεργία δεν λύγισε ούτε ο απεργοσπαστικός 
μηχανισμός του φιλοεργοδοτικού συνδικάτου ΝΓΙΜ 
(το ΑΜΌυ διασπάστηκε απ’ αυτό σε ταξική, μαχητική 
κατεύθυνση), μια που μετά την ηρωική απεργία και την 
σφαγή της Μαρικάνα, το ΑΜΟυ έχει κερδίσει πια την 
πλειοψηφία των εργαζομένων σε όλα τα ορυχεία. 


ΗΠΑ 

Γεννημένο μέσα από το κίνημα «Καταλάβετε την 
Γουόλ Στριτ», το κίνημα «15$ Νο\ν!» («15 δολάρια 
Τώρα!»), που απαιτεί κατώτατο ωρομίσθιο 15 δολά¬ 
ρια, ξεκίνησε από τις μεγάλες απεργίες στις αλυσίδες 
φαστ φουντ και εξελίσσεται σε ένα από τα σημαντικό¬ 
τερα κινήματα στις ΗΠΑ και διεθνώς. Από τον Αύγου¬ 
στο, αυτό το σύνθημα υιοθετούν ολοένα και περισσότε¬ 
ροι κλάδοι εργαζομένων αλλά και συνδικάτα, όπως το 
8Εΐυ (Διεθνές Συνδικάτο Υπαλλήλων Παροχής Υπη¬ 
ρεσιών). Ουσιαστικά, η εκλογή της Κσάμα Σαγουάντ, 
υποψήφια με την οργάνωση «Σοσιαλιστική Εναλλακτι¬ 
κή», ως δημοτική συμβούλου στο Σιάτλ το Νοέμβρη, 
έγινε με μια καμπάνια με κύριο αίτημα τα 15 δολάρια 
ωρομίσθιο. 

Μάλιστα, την 1 η Μάη, ο Δημοκρατικός δήμαρχος 
του Σιάτλ, Εντ Μάρεϊ, κατέθεσε υπό την πίεση του κι¬ 
νήματος πρόταση «μπλόφα» για εφαρμογή κατώτερου 
ωρομισθίου 15 δολαρίων, που αφήνει όμως χρονικό πε¬ 
ριθώριο εφαρμογής ως και τέσσερα χρόνια και συμπε¬ 
ριλαμβάνει και τα έξοδα ασφάλισης, προκαλώντας τε¬ 
λικά. .. μείωση του ωρομισθίου. Το κίνημα παρόλα αυτά 
συνεχίζει τη μάχη στο Σιάτλ και τις υπόλοιπες ΗΠΑ. 
Στις 26 Απριλίου, στο Σιάτλ, την «πρωτεύουσα» του κι¬ 
νήματος, έγινε πανεθνικό συντονιστικό με 500 συμμε- 
τέχοντες από 15 πολιτείες, αποφασίζοντας μια πανεθνι¬ 
κή καμπάνιας με συλλογή υπογραφών, πορείες, παρα¬ 
στάσεις διαμαρτυρίας, απεργίες με αιτήματα: α) Οι με¬ 
γάλες επιχειρήσεις να καταβάλουν κατώτερο ωρομί¬ 
σθιο 15 δολάρια από την 1 η Γενάρη 2015. β) Απαγόρευ¬ 
ση μισθών μαθητείας, κακοπληρωμένης και ανασφά¬ 
λιστης εργασίας, γ) Σταδιακή αύξηση των ωρομισθίων 
στα 15 δολάρια, με μεταβατική περίοδο τριών χρόνων, 
για τις μικρές επιχειρήσεις, δ) Ο κατώτατος ετήσιος μι¬ 
σθός θα περιλαμβάνει απαραίτητα το κατώτατο ετήσιο 
κόστος διαβίωσης. 

Έτσι, στις 17 Μαΐου, ομοσπονδίες εργαζομένων σε 
φαστ φουντ σε 150 πόλεις των ΗΠΑ κατέβηκαν ξανά 
σε μαζική απεργία, συνεχίζοντας τον πολύμηνο αγώνα 
τους, με βασικές διεκδικήσεις τους το ωρομίσθιο 15 δο¬ 
λαρίων και το δικαίωμα δημιουργίας συνδικαλιστικών 
σωματείων. Ήταν όμως και μια παγκόσμια κινητοποίη¬ 
ση των εργαζομένων σε φαστ φουντ, σε περισσότερες 
από 80 πόλεις σε 33 ΚΙχώρες, που βγήκαν στους δρόμους 
και πολιόρκησαν γνωστές αλυσίδες, σε ένδειξη συμπα¬ 
ράστασης στους αμερικανούς συναδέλφους τους. 

Εκλογές στην 



Σ τη μεγαλύτερη εκλο¬ 
γική διαδικασία του 
κόσμου, συμμετείχαν 
815 εκ. ινδοί ψηφοφό¬ 
ροι. Η ψηφοφορία έγινε σε εννιά 
στάδια, σε διάστημα πέντε εβδο¬ 
μάδων, ξεκινώντας από τα μι¬ 
κρά κρατίδια στα βορειοανατολι¬ 
κά (κοντά στη Μιανμάρ), συνεχί¬ 
στηκε στα οροπέδια των Ιμαλαΐ- 
ων, στις δυτικές ερημικές περιο¬ 
χές και στον τροπικό νότο - και 
ολοκληρώθηκε στις 12/5 στις πυ- 
κνοκατοικημένες βόρειες πεδινές 
περιοχές. Τα αποτελέσματα, που 
έγιναν γνωστά στις 16/5, έφεραν 
στην πρωθυπουργία τον Ναρέ- 
ντρα Μόντι του εθνικιστικού ιν- 
δουιστικού κόμματος Μπαρατί- 
για Τζανάτα (Β|Ρ) και έδωσαν 
στο Κόμμα του Κογκρέσου (σπά¬ 
νια είχε βρεθεί στην αντιπολίτευ¬ 
ση μετά την ανεξαρτησία της Ιν¬ 
δίας το 1947) τη χειρότερη εκλο¬ 
γική ήττα της ιστορίας του. 

Το ΒΙΡ, που ηγείται της Δη¬ 
μοκρατικής Εθνικής Συμμαχί- 
ας (κοινοβουλευτική συμμαχία 
30 κομμάτων), κερδίζει την από¬ 
λυτη πλειοψηφία με 325 έδρες, 
πολύ περισσότερες από τις 272 
που απαιτούνται για να κυβερ¬ 
νήσει. Η Ενωμένη Προοδευτική 
Συμμαχία υπό το Κόμμα του Κο¬ 
γκρέσου (που κυβέρνησε την Ιν¬ 
δία την τελευταία δεκαετία) πήρε 
μόλις 67 έδρες. Είναι χαρακτηρι¬ 
στικό πως από το 1989 κανένα 
κόμμα δεν έχει καταφέρει να κερ¬ 
δίσει απόλυτη πλειοψηφία. 

Ο Ναρέντρα Μόντι προέρχε¬ 
ται από την Εθελοντική Εθνική 


Εταιρία, που έχει τεθεί στο πα¬ 
ρελθόν τρεις φορές εκτός νόμου 
και λειτουργεί σαν ο ιδεολογικός 
και οργανωτικός βραχίονας του 
φασιστικού $ζηφ Ρ&πν&Γ, της 
«οικογένειας» των ινδουιστών 
φονταμενταλιστικών ομάδων, 
που συμπεριλαμβάνει εξτρεμιστι- 
κές οργανώσεις όπως οι Βφζηξ 
Όαΐ και 8Ηΐν δεπα. Το κόμμα του 
Μόντι είναι ο κοινοβουλευτικός 
άξονας του Ραπναη 

Μεταξύ 1990 και 2000, το Β}Ρ 
έγινε ο μεγαλύτερος αντίπαλος 
του Κόμματος του Κογκρέσου, το 
οποίο κυριαρχούσε στην πολιτική 
σκηνή από την εποχή της ανεξαρ¬ 
τησίας το 1947. Ο Μόντι υπήρ¬ 
ξε πρωθυπουργός του κρατιδίου 
Γκουτζαράτ επί 3 θητείες και κατά 
τη διάρκεια ενός απ’ τα χειρότε¬ 
ρα αντιμουσουλμανικά πογκρόμ 
των τελευταίων χρόνων (2002), 
όταν σε «αντίποινα» για την πυρ¬ 
πόληση τρένου με ινδουιστές 
προσκυνητές, ινδουιστές σκότω¬ 
σαν πάνω από 1.000 άτομα και 
ξερίζωσαν περισσότερους από 
100.000 απ’ τις κατοικίες τους. Για 
τα γεγονότα αυτά καταδικάστη¬ 
κε πέρσι ένας υπουργός της τότε 
κυβέρνησης Μόντι, ενώ το Στέιτ 
Ντιπάρτμεντ αρνήθηκε να εκχω¬ 
ρήσει το 2005 βίζα στον Μόντι, 
λόγω της πιθανής ανάμιξής του ή 
υποκίνησης των σφαγών. 

Ο Μόντι είναι όμως η πρώτη 
επιλογή του μεγάλου κεφαλαίου. 
Αγκαλιάστηκε από πλατιά κομ¬ 
μάτια της ινδικής αστικής τάξης, 
που ψάχνει τρόπους να εδραι¬ 
ώσει τον πλούτο και τη δύναμή 


Ινδία 

της, ν’ αντιμετωπίσει την οικονο¬ 
μική επιβράδυνση και την αυξα¬ 
νόμενη αντίσταση της εργατικής 
τάξης. Η μεσαία τάξη βλέπει στο 
Μόντι ένα στήριγμα «ασφάλειας 
και σταθερότητας» και στις εκλο¬ 
γές τον ψήφισε μαζικά. Ο ίδιος, 
έχοντας επενδύσει στο φόβο για 
τους μουσουλμάνους, την τρομο¬ 
κρατία κ.λπ., σε ένα «νέο μοντέλο 
ανάπτυξης» υποτίθεται με επίκε¬ 
ντρο τη μεσαία και μικρή αστική 
τάξη, έχει αναδειχτεί σε εκφρα¬ 
στή αυτών των στρωμάτων, που 
ταυτόχρονα είναι δυσάρεστη μέ¬ 
να από την οικονομική επιβρά¬ 
δυνση που έχει προκαλέσει η πα¬ 
γκόσμια οικονομική κρίση και οι 
νεοφιλελεύθερες πολιτικές τριά¬ 
ντα χρόνων. 

Οι νεοφιλελεύθερες «μεταρ¬ 
ρυθμίσεις» άρχισαν το 1990, με 
σημαία την οικονομική «αναδι¬ 
άρθρωση». Προχώρησαν στη δι¬ 
άλυση του ρυθμιστικού καθεστώ¬ 
τος των προηγούμενων δεκαετι¬ 
ών, γνωστού ως «Σύστημα αδει¬ 
ών Κα)», που εφαρμοζόταν από 
το 1947, στα πλαίσια των πενταε¬ 
τών πλάνων του καθεστώτος Νε- 
χρού. Ήταν ένα σύστημα αδειών 
και κανονισμών για τη λειτουρ¬ 
γία των ιδιωτικών επιχειρήσεων, 
όπου το κράτος είχε ισχυρό έλεγ¬ 
χο στο τι θα παραχθεί, σε τι ποσό¬ 
τητα, σε ποια τιμή και ποιες πηγές 
κεφαλαίων θα χρησιμοποιηθούν. 
Βασιζόμενη σ’ αυτό το μοντέ¬ 
λο και σε μια βάναυση υπερεκμε- 
τάλλευση των εργατικών μαζών, 
η Ινδία αναδείχτηκε στην 9 η πα¬ 
γκόσμια οικονομική δύναμη. 


Μετά το 1991, οι μεγάλες 
κρατικές επιχειρήσεις ιδιωτικο- 
ποιήθηκαν ή έκλεισαν, δημιουρ- 
γήθηκαν τεράστιες Ειδικές Οι¬ 
κονομικές Ζώνες και φορολογι¬ 
κοί παράδεισοι για τους ξένους 
επενδυτές. Οι ξένες και εγχώριες 
επενδύσεις αυξήθηκαν και τα πο¬ 
σοστά ανάπτυξης, που κυμαίνο¬ 
νταν για πάνω από δύο δεκαετίες 
στο 7-9%, οδήγησαν σε συσσώ¬ 
ρευση αμύθητου πλούτου στην 
κορυφή της ινδικής κοινωνίας και 
σ’ ένα τεράστιο χάσμα με τις ερ¬ 
γαζόμενες και αγροτικές μάζες. 

Παρόλο που είναι η 4 η αγροτι¬ 
κή δύναμη στον κόσμο (60% του 
πληθυσμού αγρότες), ο 2 ος μεγα¬ 
λύτερος παραγωγός βοδινού κρέ¬ 
ατος και 4 ος παγκόσμιος ιχθυοπα¬ 
ραγωγός, το 25% του πληθυσμού 
ζει κάτω από το όριο φτώχειας και 
το 50% των παιδιών κάτω των 5 
ετών υποσιτίζεται. Σύμφωνα με 
το ΡοΛεδ, οι 56 Ινδοί δισεκατομ- 
μυριούχοι έχουν συνολική περι¬ 
ουσία σχεδόν 200 δις δολάρια, 
ενώ ο πλούτος 7.850 νεόπλουτων 
ανέρχεται στα 950 δις, που ισο- 
δυναμεί με σχεδόν το μισό ετή¬ 
σιο ΑΕΠ της χώρας. Ταυτόχρο¬ 
να, βασικά προβλήματα δημο¬ 
κρατικών και κοινωνικών δικαι¬ 
ωμάτων και ελευθεριών παρα¬ 


μένουν άλυτα (το αρχαίο καθε¬ 
στώς των καστών, η βία ενάντια 
στις γυναίκες με βιασμούς, βασα- 
νισμούς, δολοφονίες κ.λπ.), συν¬ 
θέτοντας ένα εκρηκτικό μίγμα. 
Απέναντι σ’ αυτή την κατάσταση 
ένα μαχητικό και συγκρουσιακό 
εργατικό κίνημα σηκώνει το ανά¬ 
στημα του με σκληρούς αγώνες, 
όχι μόνο σε «κάστρα» της βιομη¬ 
χανίας, όπως η αυτοκινητοβιομη¬ 
χανία (μεγάλη νίκη στο Μ&πιίί 
διιζιιΚί ενάντια στην προσπάθεια 
δημιουργίας εργοδοτικού σωμα¬ 
τείου), αλλά και με γενικές απερ¬ 
γίες (2010, 2012, 2013), με τον 
ηρωικό αγώνα ενάντια στο πυρη¬ 
νικό εργοστάσιο του Κουντακου- 
λάμ, με λαϊκές κινητοποιήσεις για 
τη διεκδίκηση βασικών δημοκρα¬ 
τικών και κοινωνικών δικαιωμά¬ 
των (π.χ. προστασία των γυναι¬ 
κών απ’ τη βία). Δείχνοντας τις 
τεράστιες δυνατότητες που ανοί¬ 
γονται σ’ αυτή την αχανή χώρα- 
ήπειρο για μια ριζική ανασυγκρό¬ 
τηση και ανασύνθεση του εργατι¬ 
κού κινήματος, για την αναγέν¬ 
νηση των επαναστατικών μαρξι¬ 
στικών δυνάμεων - που θα έχει 
και μια σημασία στην αλλαγή των 
ταξικών συσχετισμών σε παγκό¬ 
σμια κλίμακα. 

ΡΒ. 


Στρατιωτικό πραξικόπημα στην Ταϋλάνδη 


Μ ετά από πολύμηνες πολιτι¬ 
κές αναταραχές και αντικυ- 
βερνητικές διαδηλώσεις, στις 
22 Μάη ο στρατός στην Ταϋ¬ 
λάνδη κατέλαβε την εξουσία με πραξικόπη¬ 
μα, για ν’ ανακόψει την ανοδική πορεία του 
λαϊκού και εργατικού κινήματος, να τσακίσει 
τα δημοκρατικά και κοινωνικά δικαιώματα. 

Δυο μέρες πριν, ο γενικός στρατηγός 
Πραγιούθ Τσαν-Ότσα ανακοίνωσε την επι¬ 
βολή στρατιωτικού νόμου για τη «διατήρηση 
της ομαλότητας και τάξης». Ο στρατός κατέ¬ 
λαβε όλους τους ραδιοτηλεοπτικούς σταθ¬ 
μούς και τις κεντρικές αρτηρίες της πρωτεύ¬ 
ουσας. Στις 22 Μάη, κατά τη διάρκεια συνά¬ 
ντησης κυβέρνησης-αντιπολίτευσης για την 
αντιμετώπιση της πολιτικής κρίσης, ο Ότσα 
(που έχει βαμμένα τα χέρια του με αίμα δια¬ 
δηλωτών και αγωνιστών) εκβίασε τους συμ- 
μετέχοντες να δεχτούν τους όρους του ή να 
παραιτηθούν. Όταν αρνήθηκαν, τους συ¬ 
νέλαβε και όρισε τον εαυτό του προσωρι¬ 
νό πρωθυπουργό, παύοντας προσωρινά την 
εφαρμογή του συντάγματος. 

Αν και οι εκπρόσωποι του στρατού στις 
ανακοινώσεις τους προσπάθησαν να τον πα¬ 
ρουσιάσουν ως ουδέτερο και το πραξικόπη¬ 
μα ως προσπάθεια «ομαλοποίησης και στα¬ 
θεροποίησης», πρόκειται για επιβολή μιας δι¬ 
κτατορίας και μάλιστα σκληρής. Ο στρατός 


ανακοίνωσε ότι όποιος ασκεί κριτική ή συμ¬ 
μετέχει σε πράξεις εναντίον του καθεστώ¬ 
τος, θα συλλαμβάνεται και θα φυλακίζεται. 
Οι διαδηλώσεις ενάντια στο καθεστώς απα¬ 
γορεύτηκαν και ποινικοποιήθηκαν. Απαγο¬ 
ρεύτηκαν οι συγκεντρώσεις άνω των 5 ατό¬ 
μων και η κυκλοφορία από τις 10 μμ έως τις 5 
πμ (με τροποποιήσεις για τις τουριστικές πε¬ 
ριοχές). Οι ραδιοτηλεοπτικοί σταθμοί μετα¬ 
δίδουν πρόγραμμα μόνο με υλικό που τους 
παρέχει ο στρατός, 200 ιστοσελίδες έκλει¬ 
σαν καθώς και τα ΠεεύοοΕ και ίηδία§Γαιτι. 
Για όλα τα διαδικτυακά «κοινωνικά δίκτυα» 
και την Οοο§1ε, ανακοινώθηκε ότι αν δεν βο¬ 
ηθήσουν στη λογοκρισία θα κλείσουν και γι’ 
αυτό θα βρίσκονται υπό παρακολούθηση, 
καθώς και όλες οι ηλεκτρονικές επικοινω¬ 
νίες. Δημοσιογράφοι, ιδιοκτήτες καναλιών 
και εφημερίδων καλέστηκαν για να τους γί¬ 
νουν συστάσεις να συνεργαστούν με το κα¬ 
θεστώς, αλλιώς θα φυλακιστούν και θα δι¬ 
καστούν. Ήδη αγνοούνται δύο δημοσιογρά¬ 
φοι, δεκάδες υψηλόβαθμοι διοικητικοί υπάλ¬ 
ληλοι, αγωνιστές και ακαδημαϊκοί. Ο πρώην 
υπουργός Παιδείας συνελήφθη παρουσία δε¬ 
κάδων δημοσιογράφων, μετά από συνέντευ¬ 
ξή του όπου κατήγγειλε το πραξικόπημα. 

Το πραξικόπημα δεν έπεσε απ’ τον ουρα¬ 
νό. Η πολύμηνη περίοδος πολιτικής αστά¬ 
θειας που προηγήθηκε, άνοιξε τον δρόμο 
για την επέμβαση του στρατού. Τους τελευ¬ 


ταίους μήνες του 2013, η αντιπολίτευση που 
εκφράζεται στη Βουλή με το υπερσυντηρη¬ 
τικό και φιλομοναρχικό (κατ’ επίφαση επο¬ 
νομαζόμενο) Δημοκρατικό Κόμμα (αντι¬ 
προσωπεύει την οικονομική και πολιτική 
ελίτ, που νέμεται δεκαετίες τη χώρα, αφήνο¬ 
ντας την πλειοψηφία του πληθυσμού σε με¬ 
σαιωνικές συνθήκες) οργάνωσε μια εκτετα¬ 
μένη εκστρατεία για την παραίτηση της κυ¬ 
βέρνησης. Εκτελεστικό της όργανο ήταν οι 
τραμπούκοι των αποκαλούμενων «Κίτρινων 
Πουκάμισων», που οργάνωσαν προβοκατό- 
ρικες διαδηλώσεις, καταλήψεις κυβερνητι¬ 
κών κτηρίων και κεντρικών δρόμων, επιθέ¬ 
σεις. Τα ίδια επαναλήφθηκαν στις βουλευ¬ 
τικές εκλογές, με επιθέσεις και τραμπουκι- 
σμούς σε ψηφοφόρους και εκλογικά κέντρα, 
οπότε οι εκλογές κηρύχθηκαν άκυρες. Τε¬ 
λευταίο χτύπημα ήταν η αποπομπή από δι¬ 
καστήριο της πρωθυπουργού Γιακσίν Σινα- 
ουάτρα, στις 7 Μάη, με την κατηγορία της 
κατάχρησης εξουσίας, αφήνοντας ουσιαστι¬ 
κά ακέφαλη την κυβέρνηση. Με άλλα λό¬ 
για, ένα σχέδιο παρόμοιο μ’ αυτό που επιχει- 
ρήθηκε πρόσφατα στη Βενεζουέλα και εκτε- 
λέστηκε, ως ένα βαθμό, στην Ουκρανία. Και 
όπως σ’ αυτές τις δύο περιπτώσεις, το σχέ¬ 
διο φυσικά «συνδιοργανώθηκε» με τους αμε- 
ρικάνους ιμπεριαλιστές, στοχεύοντας (πέρα 
από το εσωτερικό της Ταϋλάνδης) και στην 
απομόνωση της Κίνας στην περιοχή. 


Με το πραξικόπημα, ο στρατός -πέρα 
από το τσάκισμα των υποστηρικτών της 
ανατραπείσας κυβέρνησης- θέλει πλήρη 
εξουσία σε δύο σημαντικά ζητήματα. Το πρό¬ 
βλημα της διαδοχής του υπέργηρου και ετοι¬ 
μοθάνατου μονάρχη, καθώς ο διάδοχος δεν 
είναι ευνοούμενος του στρατού - και τη δι¬ 
αχείριση της οικονομικής ύφεσης, όπου έχει 
μπει η χώρα και ήδη φαίνεται στη διαρκή 
πτώση της παραγωγής και των εξαγωγών. 

Από την άλλη, η Γιακσίν Σιναουάτρα και 
ο αδελφός της Θακσίν (πρώην πρωθυπουρ¬ 
γός και εξόριστος) αποτελούν κομμάτι μιας 
οικονομικής ελίτ που διεκδικεί την πολιτι¬ 
κή εξουσία, προωθώντας κάποιες προοδευ¬ 
τικές μεταρρυθμίσεις, με ερείσματα σε αγρο¬ 
τικά αλλά και εργατικά στρώματα. Οι οπαδοί 
τους είναι οργανωμένοι στα «Κόκκινα Που¬ 
κάμισα». Ωστόσο, οι Σιναουάτρα και η κλί¬ 
κα τους δεν επιθυμούν ριζικές μεταρρυθμί¬ 
σεις υπέρ των μαζών και πολύ περισσότερο 
δεν επιθυμούν την αυτοοργάνωσή τους - γι’ 
αυτό δεν έκαναν τίποτα για την αντιμετώ¬ 
πιση του πραξικοπήματος που ετοιμαζόταν. 
Στην ίδια γραμμή κινούνται και οι ηγέτες των 
«Κόκκινων Πουκάμισων». Αποτελούν το μα¬ 
κρύ χέρι των Σιναουάτρα μέσα στο κίνημα, 
προωθώντας προσωπικά συμφέροντα. 

Για την εργατική τάξη και τον αγροτι¬ 
κό πληθυσμό, αποτελεί κομβικό ζήτημα να 
απορρίψουν τους εκπροσώπους των διαφό¬ 
ρων φατριών της άρχουσας τάξης, να συ¬ 
σπειρωθούν σε ταξικές οργανώσεις, ώστε με 
την αυτοοργάνωση και τους αγώνες τους να 
υπερασπιστούν τα συμφέροντά τους, ν’ αντι¬ 
μετωπίσουν το πραξικόπημα. 

ΛΙΒΥΗ 

Προκήρυξη εκλογών υπό την απειλή εμφυλίου 


Κ αταλυτικό ρόλο στις εξελίξεις στη 
Λιβύη παίζει τελευταία η επανεμ¬ 
φάνιση του Χαλίφα Χάφταρ, πρώ¬ 
ην υψηλόβαθμου αξιωματικού επί Καντά- 
φι, που διαφώνησε με το καθεστώς και 
έφυγε στις ΗΠΑ στα τέλη της δεκαετίας 
του 80. Το 2011 επέστρεψε, μετά από 20 
χρόνια παραμονής στην Αμερική, και πρω¬ 
τοστάτησε στην εξέγερση εναντίον του 
Καντάφι. Μάλλον, λοιπόν, δεν είναι αβά- 
σιμες οι φήμες ότι οι ΗΠΑ έχουν παίξει τον 
ρόλο τους στη νέα εμφάνισή του ως υπε¬ 
ρασπιστή της σταθερότητας και του κο¬ 
σμικού χαρακτήρα του κράτους και ως επι¬ 
κεφαλής ενός «εθνικού στρατού», που δη- 
μιουργήθηκε από ολόκληρες μονάδες του 
τακτικού στρατού που αυτομόλησαν για 
να τον ακολουθήσουν, καθώς και από πολ¬ 
λές παραστρατιωτικές οργανώσεις που 
επιδιώκουν συμμετοχή στην εξουσία. 

Τρία χρόνια χάους 

Στα τρία χρόνια από την ανατροπή 
του Καντάφι, η Λιβύη παρουσιάζει μια ει¬ 
κόνα πλήρους διάλυσης που εξαπλώνεται 
και επιδεινώνεται διαρκώς. Το κράτος πα¬ 
ραπαίει, νέο Σύνταγμα δεν έχει ψηφιστεί, 
η κεντρική εξουσία περιορίζεται στην Τρί¬ 
πολη και τα περίχωρά της, ενώ η υπόλοιπη 
χώρα είναι χωρισμένη σε 4-5 διαφορετικές 
επικράτειες, στις οποίες κυριαρχούν αντι- 
μαχόμενες παραστρατιωτικές οργανώσεις, 
στην πλειοψηφία τους εξτρεμιστικές ισλα- 
μικές συμμορίες, που δρουν ανεξέλεγκτα, 

Φ έτος συμπληρώνονται 71 χρόνια 
από την εκτέλεση του κορυφαί¬ 
ου έλληνα επαναστάτη Παντελή 
Πουλιόπουλου. Πεθαίνοντας μόλις 43 ετών, 
πρόλαβε ν’ αφήσει πίσω του μια τεράστια 
θεωρητική, πολιτική, πρακτική και πολιτι¬ 
στική κληρονομιά. Πρωτεργάτης του κομ¬ 
μουνιστικού κινήματος, βασικός θεμελιω¬ 
τής του τροτσκισμού στην Ελλάδα, πρώτος 
γραμματέας του ΚΚΕ, ιδρυτής της Οργά¬ 
νωσης Κομμουνιστών Διεθνιστών Ελλάδας 
(ΟΚΔΕ), συνέδεσε τη ζωή του με την Σοσι¬ 
αλιστική Επανάσταση. 

Γεννήθηκε στη Θήβα το 1900. Το 1919 
πήγε στην Αθήνα, για να σπουδάσει νομι¬ 
κά. Εντάχθηκε στο Σοσιαλιστικό Εργατι¬ 
κό Κόμμα Ελλάδας (ΣΕΚΕ). Το 1920, επι¬ 
στρατεύεται και στέλνεται στη Μικρά Ασία, 
όπου διακρίθηκε για την αντιπολεμική του 
δράση στις γραμμές του ελληνικού στρα¬ 
τού. Συλλαμβάνεται και αντιμετωπίζει την 
κατηγορία της εσχάτης προδοσίας και τη 
θανατική ποινή. Γλιτώνει με την κατάρρευ¬ 
ση του μικρασιατικού μετώπου, που του επι¬ 
τρέπει ν’ αποδράσει. 

Πίσω στην Αθήνα, συμβάλει στη δη¬ 
μιουργία του κινήματος Παλαιών Πολε¬ 
μιστών και Θυμάτων Πολέμου (εκλέγεται 
στην Κεντρική Επιτροπή) και γράφει το πε¬ 
ρίφημο μανιφέστο «Πόλεμος κατά του Πο¬ 
λέμου». Στα 1923-24, το ΣΕΚΕ είναι διαιρε¬ 
μένο σε τρεις τάσεις: σοσιαλδημοκρατική, 
σταλινική και μπολσεβίκικη/επαναστατι¬ 
κή, που προσωρινά επικρατεί, με βασικό εκ¬ 
φραστή τον Πουλιόπουλο. Το 1924, στο 3° 
έκτακτο συνέδριο, το ΣΕΚΕ μετονομάστη¬ 
κε σε ΚΚΕ, με πρώτο Γενικό Γραμματέα τον 
24χρονο Πουλιόπουλο. 

Συλλαμβάνεται από την παγκαλική δι¬ 
κτατορία το 1925, υπερασπιζόμενος την 
απόφαση του ΚΚΕ για «ενιαία και ανεξάρ¬ 
τητη Μακεδονία-Θράκη», παρόλο που ο 
ίδιος είχε διαφωνήσει μ’ αυτό το λανθασμέ¬ 
νο σύνθημα. Στη μνημειώδη απολογία του, 
μιλά καθηλωτικά για το διεθνισμό, υπερα- 


σκοτώνουν, βιάζουν, καταλαμβάνουν και 
λεηλατούν πετρελαιοπηγές και πετρελαια¬ 
γωγούς, ενίοτε συμμαχούν και μετά αλλη- 
λοεξοντώνονται. 

Την ώρα που η κοινωνία και η οικονο¬ 
μία καταρρέουν, στο κοινοβούλιο διεξάγε¬ 
ται ένας άλλος πόλεμος. Η «Συμμαχία των 
Εθνικών Δυνάμεων» (ΝΕΑ), με ηγέτη τον 
Μαχμούντ Τζιμπρίλ, ο οποίος είχε ανα- 
λάβει την πρωθυπουργία για λογαριασμό 
της αντιπολίτευσης κατά την εποχή της 
εξέγερσης, κέρδισε μεν στις πρώτες ελεύ¬ 
θερες εκλογές το 2012, αλλά παραγκωνί¬ 
στηκε από τους ισλαμιστές, που πήραν με 
το μέρος τους πολλούς από τους ανεξάρ¬ 
τητους βουλευτές και ανέλαβαν τη διακυ¬ 
βέρνηση της χώρας. Ωστόσο, οι διαδοχι¬ 
κές, βραχύβιες κυβερνήσεις που έχουν συ¬ 
γκροτηθεί έκτοτε αδυνατούν να επιβλη¬ 
θούν. Αυτή την περίοδο, μάλιστα, έχει ξε¬ 
σπάσει μια νέα διένεξη, καθώς η απερχό¬ 
μενη κυβέρνηση του Αμπντάλα αλ Τένι 
αρνείται να παραδώσει την εξουσία, επι¬ 
καλούμενη παρατυπίες κατά την ψηφο¬ 
φορία στο κοινοβούλιο για την αποδο¬ 
χή της νέας κυβέρνησης του Άχμεντ Μί- 
τιγκ. Όλες αυτές οι κυβερνήσεις είναι συ¬ 
νεπώς ανίκανες να παράσχουν οποιαδή¬ 
ποτε προστασία και ασφάλεια στον σπα- 
ρασσόμενο πληθυσμό, αλλά και στα ιμπε¬ 
ριαλιστικά συμφέροντα, που κινούν τα νή¬ 
ματα, χωρίς ωστόσο να καταφέρνουν να 
ελέγξουν την κατάσταση. Τα λιμάνια και οι 
πετρελαιοπαραγωγές περιοχές βρίσκονται 


σπιζόμενος το δικαίωμα αυτοδιάθεσης των 
λαών (συγκεκριμένα των Σλαβομακεδό- 
νων). Για την στάση του εξορίζεται στη Φο¬ 
λέγανδρο, απ’ όπου απελευθερώνεται με 
την πτώση της δικτατορίας το 1926. Κατά 
την απουσία του, όμως, η σταλινική φράξια 
(Ζαχαριάδης-Ευτυχιάδης-Χαϊτάς) είχε επι¬ 
κρατήσει στο ΚΚΕ. Το 1927, επιχειρεί ριζι¬ 
κή κριτική στη γραμμή της ηγεσίας, συγκε¬ 
ντρώνει γύρω του σημαντικούς αγωνιστές, 
με αποτέλεσμα τη διαγραφή του. 

Υιοθετεί τις απόψεις του Τρότσκι για 
την σταλινική γραφειοκρατία και τον εκφυ¬ 
λισμό της ΕΣΣΔ, δημιουργώντας μια ομάδα 
«αντιπολίτευσης του ΚΚΕ» και εκδίδωντας 
το περιοδικό «Σπάρτακος». Ο «Σπάρτακος» 
εκφράζει στην Ελλάδα τις απόψεις της Δι¬ 
εθνούς Αριστερής Αντιπολίτευσης και κά¬ 
νει τις σημαντικότερες μαρξιστικές αναλύ¬ 
σεις της περιόδου για την Ελλάδα. Παράλ¬ 
ληλα, ο Πουλιόπουλος ως δικηγόρος υπε¬ 
ρασπίζεται εργαζόμενους και διωκόμενους 
αγωνιστές, ενώ φροντίζει για τη θεωρητική 
κατάρτιση των ελλήνων επαναστατών, με¬ 
ταφράζοντας στα ελληνικά τον α' τόμο του 
Κεφαλαίου και άλλα μαρξιστικά κείμενα. 

Το 1934 πρωτοστατεί στην ίδρυση της 
ΟΚΔΕ, που με την ίδρυση της Τέταρτης Δι¬ 
εθνούς (1938) αποτέλεσε ως ΕΟΚΔΕ (Ενι¬ 
αία ΟΚΔΕ) το ελληνικό τμήμα της. Στο με¬ 
ταξύ, το 1934, η σταλινική ηγεσία του ΚΚΕ 
υπό τον Ζαχαριάδη αλλάζει ριζικά πολιτική 
γραμμή, μετατρέποντας ταχυδακτυλουργι¬ 
κά την επανάσταση στην Ελλάδα (που ονο¬ 
μάστηκε τάχα «αστικοτσιφλικάδικη») από 
σοσιαλιστική σε «αστικοδημοκρατική» και 
υιοθετώντας την προδοτική πολιτική των 
«Λαϊκών Μετώπων». 


στο έλεος των παραστρατιωτικών συμμο¬ 
ριών, ενώ ο στρατός παραμένει ανοργάνω¬ 
τος και σε μεγάλο βαθμό ελεγχόμενος από 
τις συμμορίες και τους κατά τόπους φυ¬ 
λάρχους, που έχουν δημιουργήσει τις δικές 
τους περιοχές εξουσίας. Είναι χαρακτηρι¬ 
στικό ότι η παραγωγή πετρελαίου μειώθη¬ 
κε κατά 85% από τις αρχές του 2013 ως το 
φθινόπωρο της ίδιας χρονιάς, με τεράστιο 
κόστος, τόσο για την οικονομία της χώρας 
όσο και για τις πετρελαϊκές εταιρείες που 
εκμεταλλεύονται τα κοιτάσματα. 

Εκλογές μήπως αποφευχθούν τα 
χειρότερα 

Ήταν, λοιπόν, θέμα χρόνου να επιχει- 
ρηθεί μια δραστική αλλαγή της κατάστα¬ 
σης. Αυτό το έργο ήρθε να επιτελέσει ο 
Χάφταρ με την «Επιχείρηση Αξιοπρέπεια», 
που θέτει ως στόχους: την εξουδετέρωση 
των ισλαμιστών, την εξάλειψη της τρομο¬ 
κρατίας στη χώρα, τη διάλυση του υπάρ- 
χοντος κοινοβουλίου, τη συγκρότηση νέας 
κυβέρνησης που θα τηρεί αποστάσεις από 
τις ισλαμικές οργανώσεις και τη σταθερο¬ 
ποίηση της Λιβύης. Ο ίδιος αρνείται ότι η 
επιχείρησή του είναι πραξικόπημα - έχει 
άλλωστε τη στήριξη και της ΝΕΑ - όπως 
αρνείται και ότι θέλει να πάρει την εξου¬ 
σία. Οι κινήσεις του, όμως, δημιουργούν 
πολλές αμφιβολίες. Από τις 16 Μαΐου, 
όταν άρχισε η «Επιχείρηση Αξιοπρέπεια», 
η χώρα ζει την αγριότερη σύγκρουση μετά 
την πτώση του Καντάφι. Ο Χαφτάρ, παρά 
την απόφαση του τακτικού στρατού να 
κηρύξει ζώνη αεροπορικού αποκλεισμού 
πάνω από τη Βεγγάζη - πόλη όπου ξεκίνη¬ 
σε η εξέγερση το 2011 - επέλεξε να χτυπή- 


Ο Πουλιόπουλος απάντησε με το κο¬ 
ρυφαίο έργο «Δημοκρατική ή Σοσιαλιστική 
επανάσταση στην Ελλάδα;», όπου πραγμα¬ 
τοποιεί την πρώτη επιστημονικά θεμελιω¬ 
μένη μαρξιστική ανάλυση του ελλ. καπιτα¬ 
λισμού, αποδεικνύοντας ότι αυτός είναι εν¬ 
σωματωμένος στο παγκόσμιο ιμπεριαλιστι¬ 
κό σύστημα, ότι το ελληνικό κεφάλαιο δεν 
«αντιμάχεται» αλλά συνεργάζεται στενά με 
το ξένο, ότι ο χαρακτήρας της επανάστα¬ 
σης πρέπει να είναι σοσιαλιστικός (σύμφω¬ 
να και με τη θεωρία της Διαρκούς Επανά¬ 
στασης) και όχι «κατά στάδια». Παράλληλα, 
πολέμησε τα «Λαϊκά Μέτωπα», που προδί¬ 
δουν την εργατική τάξη, αφού την υποτάσ¬ 
σουν στον ταξικό εχθρό, σμπαραλιάζοντας 
το ανεξάρτητο πρόγραμμά της. Δυστυχώς 
δικαιώθηκε, μόλις δύο χρόνια μετά, με την 
προδοσία της εξέγερσης της Θεσσαλονίκης 
(Μάης 1936) από το σταλινικό ΚΚΕ. 

Το 1938, συλλαμβάνεται από τη δικτα¬ 
τορία του Μεταξά. Φυλακίζεται στην Ακρο- 
ναυπλία. Τις άθλιες συνθήκες κράτησης συ¬ 
μπλήρωναν οι εσωτερικές διακρίσεις που 
επέβαλε η σταλινική ηγεσία εναντίον των 
κομμουνιστών-διεθνιστών. Συνέχισε όμως 
την πολιτική και συγγραφική του δραστη¬ 
ριότητα, μεταφράζοντας την «Προδομένη 
Επανάσταση» του Τρότσκι, εντείνοντας την 
προσπάθεια για ενοποίηση των τροτσκιστι- 
κών δυνάμεων και την αποσαφήνιση του 
εκφυλισμού της ΕΣΣΔ. Εκεί έγιναν οι περί¬ 
φημες «συζητήσεις της Ακροναυπλίας», με¬ 
ταξύ ΕΟΚΔΕ και ΚΔΕΕ (Στίνας), ένα λα¬ 
μπρό παράδειγμα εργατικής δημοκρατίας. 

Το 1941, πριν η δοσίλογη ελληνική κυ¬ 
βέρνηση παραδώσει τους ακροναυπλιώτες 
στους ναζί, ο Πουλιόπουλος είχε προτείνει 


Παντελής Πουλιόπουλος 

Μια ζωή αφιερωμένη 
στην Επανάσταση και το Σοσιαλισμό 

σει με αεροπορικές δυνάμεις και μονάδες 
των ειδικών δυνάμεων του στρατού τις βά¬ 
σεις που διαθέτουν στη Βεγγάζη δύο μεγά¬ 
λες ισλαμικές οργανώσεις, η Ανσάρ αλ Σα- 
ρία και η Ταξιαρχία της 17 ης Φεβρουάριου 
(την οποία οι ΗΠΑ θεωρούν υπεύθυνη για 
τη δολοφονία του αμερικανού πρέσβη και 
τριών ακόμα διπλωματών). Ταυτόχρονα, 
ένοπλη επίθεση δέχτηκε το κοινοβούλιο, 
ωστόσο δεν έπεσε. Το γενικό κλίμα μυρί¬ 
ζει πόλεμο: οι γειτονικές χώρες έκλεισαν 
τα σύνορά τους με τη Λιβύη και απέσυραν 
τις διπλωματικές τους αποστολές, οι ΗΠΑ 
έχουν καλέσει τους πολίτες τους να εγκα- 
ταλείψουν τη χώρα και στέλνουν πλοίο με 
1.000 πεζοναύτες και στρατιωτικά ελικό¬ 
πτερα να υπερασπιστεί την ασφάλεια της 
αμερικανικής πρεσβείας, αν χρειαστεί. 

Υπό αυτή την πίεση και με χιλιάδες να 
διαδηλώνουν σε Τρίπολη και Βεγγάζη, η 
Ανώτατη Εφορευτική Επιτροπή ανακοί¬ 
νωσε εκλογές για τις 25 Ιουνίου. Πρόκειται 
για εκλογές που έπρεπε να είχαν προκηρυ¬ 
χτεί από τον Φεβρουάριο, αλλά η βουλή 
παρέτεινε, με δική της απόφαση, τη θητεία 
της ως τον Δεκέμβρη του 2014. Από την 
πλευρά τους οι ισλαμικές οργανώσεις χα¬ 
ρακτηρίζουν την επιχείρηση του Χαφτάρ 
«σταυροφορία κατά του Ισλάμ» και τον 
ίδιο πράκτορα των Αμερικάνων και απει¬ 
λούν να μετατρέψουν τη Λιβύη σε Συρία. 

Τα τύμπανα του πολέμου χτυπούν 
ξανά στη Λιβύη, απειλώντας να μετατρέ¬ 
ψουν το ήδη χάος σε ένα νέο ολοκαύτωμα, 
ενώ απρόβλεπτες είναι οι συνέπειες που θα 
έχει η νέα εστία εμφυλίου πολέμου στην 
ευρύτερη, ιδιαίτερα ευαίσθητη περιοχή. 

■ Μαρία Κτιστάκη 



-στην Ομάδα Συμβίωσης- οι 600 κρατού¬ 
μενοι (σταλινικοί και τροτσκιστές) ν’ απο- 
δράσουν μαζικά του. Οι ηγέτες του ΚΚΕ 
στη φυλακή μπλόκαραν την απόδραση - 
στο τέλος, μόνο η σαβούρα των γραφειο¬ 
κρατών διέφυγε, αφήνοντας την πλειοψη¬ 
φία των κρατουμένων στα νύχια των στρα¬ 
τευμάτων κατοχής και αργότερα των εκτε¬ 
λεστικών αποσπασμάτων. 

Το 1943 οδηγήθηκε στο εκτελεστικό 
απόσπασμα, στο Νεζερό της Λάρισας, με 
100 κρατούμενους. Μέχρι το τέλος, μιλού¬ 
σε στους ιταλούς φαντάρους στη γλώσσα 
τους, για το σάπισμα του καπιταλισμού, τα 
δεινά του φασισμού και του πολέμου, το δι¬ 
εθνισμό, τη φιλία των λαών, την επανάστα¬ 
ση. Σύμφωνα με μαρτυρίες, οι φαντάροι αρ- 
νήθηκαν να πυροβολήσουν και την εκτέλε¬ 
ση ανέλαβαν οι φασίστες αξιωματικοί. 

Ο Πουλιόπουλος ήταν ένας θεωρητικός 
διεθνούς εμβέλειας, χαρισματικός ηγέτης, ο 
σημαντικότερος θεμελιωτής του κομμουνι¬ 
σμού στη χώρα μας και εκφραστής του τρο¬ 
τσκισμού, δηλαδή της ωρίμανσης του μπολ- 
σεβικισμού και της πάλης του ενάντια στην 
σταλινική γραφειοκρατία. 

Β.Ζ. 

Τουρκία 


Ενας χρόνος από την εξέγερση ιης Ταξίμ 
στη σκιά της τραγωδίας στη Μόσα 


I Γιάννης Σμνρλής 


Σ τις 31 Μαΐου συ¬ 
μπληρώθηκε ένας 
χρόνος από το κί¬ 
νημα του Πάρκου 
Γκεζί της πλατείας 
Ταξίμ, που συντάραξε την τούρ¬ 
κικη κοινωνία, αποτελώντας τη 
σημαντικότερη στιγμή της τα¬ 
ξικής πάλης στην Τουρκία εδώ 
και δεκαετίες. Οι λαοί της Τουρ¬ 
κίας έδωσαν 9 νεκρούς σ’ αυτή 
την ηρωική στιγμή της ιστορί¬ 
ας τους (συμπεριλαμβανομέ¬ 
νου του 15χρονου Μπερκίν Ελ- 
βάν, ο οποίος πέθανε τον Μάρ¬ 
τιο, όντας σε κώμα από τον Ιού¬ 
νιο του 2013). 

Στον κατάλογο αυτών των 
νεκρών προστέθηκαν στα μέσα 
Μαΐου οι 301 ανθρακωρύχοι που 
θάφτηκαν κάτω από τα συντρίμ¬ 
μια του ορυχείου της Μοσά, σε 
ένα από τα πιο πολύνεκρα ερ- 
γοδοτικά εγκλήματα. Οι πρωτό¬ 
γονες συνθήκες εργασίας και οι 
ανύπαρκτες συνθήκες ασφαλεί¬ 
ας, που επικρατούσαν στο ορυ¬ 
χείο, δεν ήταν καθόλου άγνω¬ 
στες στην κυβέρνηση. Μόλις 
δύο εβδομάδες πριν, η αντιπολί¬ 
τευση είχε φέρει στην Εθνοσυνέ¬ 
λευση πρόταση για δημιουργία 
εξεταστικής επιτροπής στα αν¬ 
θρακωρυχεία (και στο συγκεκρι¬ 
μένο), η οποία απορρίφθηκε από 
το κυβερνών ΑΚΡ του Ερντο- 
γάν. Αντίθετα, αυτές οι συνθήκες 
είναι γενικευμένες στην Τουρ¬ 
κία. Σ’ αυτήν ακριβώς την άγρια 
υπερεκμετάλλευση των εργαζο¬ 
μένων βασίζεται η ανάπτυξη του 
τούρκικου καπιταλισμού. 

Κι αν από μόνη της αυτή η 
δολοφονία εκατοντάδων εργα¬ 
τών προκάλεσε τεράστια οργή 
στην τούρκικη κοινωνία, η κυ- 


Τ 


Δίχως όριο η κατασταλτική μανία της τουρκικής 
αστυνομίας στις 31 Μαΐου στην πλατεία Ταξίμ. 



νική στάση της κυβέρνησης και 
του ίδιου του Ερντογάν ήταν 
που έκανε το ποτήρι να ξεχει¬ 
λίσει. Ο πρωθυπουργός εκείνη 
την συγκεκριμένη μέρα δήλωσε 
ότι τέτοια ατυχήματα «είναι φυ¬ 
σιολογικό να συμβαίνουν»(!) σε 
ανθρακωρυχεία. Την ίδια μέρα, 
σύμβουλος του Ερντογάν επιτέ¬ 
θηκε με κλωτσιές σε διαδηλωτή 
που είχαν ρίξει κάτω αστυνομι¬ 
κοί στην πόλη Μόσα όπου βρί¬ 
σκεται το ανθρωκορυχείο. Πέρα 
όμως από τον συμβολισμό αυ¬ 
τών των πράξεων, η κυβέρνη¬ 
ση έσπευσε να καλύψει με κάθε 
τρόπο την εταιρεία, η οποία μά¬ 
λιστα ξεκίνησε απ’ την επόμενη 
κιόλας μέρα να εκβιάζει τους ερ¬ 
γαζόμενους ότι αν καταθέσουν 
κάτι «λάθος» για τις συνθή¬ 
κες εργασίας του ορυχείου τότε 
θα... απολυθούν! 

Η απάντηση του κινήματος 
ήταν άμεση. Το συνδικάτο των 
εργαζομένων στην εταιρεία κή¬ 
ρυξε απεργία για την επόμε¬ 
νη μέρα, ενώ μεγάλες διαδηλώ¬ 
σεις πραγματοποιήθηκαν εκτός 
από την Μόσα, στην Ισταμπούλ, 
την Αγκυρα και σε άλλες μεγά¬ 
λες πόλεις, με κεντρικό σύνθη¬ 
μα «δεν ήταν ατύχημα, ήταν δο¬ 
λοφονία», πολλές από τις οποί¬ 
ες κατέληξαν σε συγκρούσεις με 
την αστυνομία. Ο ίδιος ο Ερντο¬ 
γάν αναγκάστηκε να κρυφτεί σ’ 
ένα μπακάλικο της Μόσα, προ- 
πηλακιζόμενος από εξοργισμέ¬ 
νους εργαζόμενους της πόλης, 
κατά την επίσκεψή του στο χώρο 
του εγκλήματος. Παράλληλα, 
απεργία κήρυξε και το συνδικά¬ 
το των δημοσίων υπαλλήλων, η 
οποία στηρίχθηκε από χιλιάδες 
εργαζόμενους 

Ο θάνατος των ανθρακωρύ¬ 
χων είναι ένα γεγονός μεγάλης 
πολιτικής σημασίας, και μάλιστα 
έρχεται σε μια περίοδο πλού¬ 
σια από πολιτικά γεγονότα στην 
Τουρκία. Από το περσινό καλο¬ 
καίρι και την εξέγερση της Τα¬ 
ξίμ, όπου για πρώτη φορά η πα¬ 
ντοδυναμία του Ερντογάν αμφι¬ 
σβητήθηκε, έχουν μεσολαβήσει 
η υπόθεση Γκιουλέν, μια άγρια 
διαμάχη μεταξύ μερίδων της 
αστικής τάξης με έντονη εμπλο¬ 
κή των ιμπεριαλιστών, τα σκάν¬ 
δαλα διαφθοράς για τον Ερντο¬ 
γάν, αλλά και οι δημοτικές εκλο¬ 
γές όπου το ΑΚΡ και ο ίδιος ο 
Ερνογάν έδειξαν μια αξιοσημεί¬ 


ωτη ανθεκτικότητα, κερδίζοντάς 
τις μ’ ένα αρκετά μεγάλο ποσο¬ 
στό (βλ. ΕΠ Μαΐου), εκμεταλ¬ 
λευόμενοι κυρίως την ανυπαρ¬ 
ξία της αντιπολίτευσης, αφού οι 
κεμαλιστές, παρά την απεριόρι¬ 
στη στήριξη των ιμπεριαλιστών, 
δεν καταφέρνουν να διευρύνουν 
την επιρροή τους, μιας και για 
την τούρκικη κοινωνία είναι κι οι 
ίδιοι σχεδόν συνώνυμο της κα¬ 
ταστροφής και της διαφθοράς. 
Ωστόσο, τα ανοιχτά μέτωπα που 
έχει η κυβέρνηση είναι δεδομένο 
ότι θα της δημιουργήσουν πολ¬ 
λά προβλήματα. 

Ο πιο αστάθμητος παράγο¬ 
ντας απ’ αυτά φαίνεται να είναι 
η στάση του εργατικού κινήμα¬ 
τος της Τουρκίας, το οποίο είναι 
σε άνοδο. Τον τελευταίο χρό¬ 
νο, τούρκοι εργαζόμενοι και νε¬ 
ολαίοι έχουν βγει με κάθε ευκαι¬ 
ρία στους δρόμους, χωρίς βέβαια 
να φτάνουν τα νούμερα της πλα¬ 
τείας Ταξίμ, αλλά πάντα επιδει¬ 
κνύοντας μια μεγάλη μαχητικό¬ 
τητα. Η καταστολή από την κυ¬ 
βέρνηση, καθώς και τα αυταρχι¬ 
κά μέτρα που συχνά πυκνά παίρ¬ 
νει (απαγόρευση γοιιίιιύε και 
μέσων κοινωνικής δικτύωσης, 
απαγόρευση φιλιών σε εξωτερι¬ 
κούς χώρους κ.λπ.), μάλλον τρο¬ 
φοδοτούν παρά ανακόπτουν το 
κίνημα. Έτσι, πριν τις κινητοποι¬ 
ήσεις για το έγκλημα της Μόσα, 
είχαν προηγηθεί μεγάλες διαδη¬ 
λώσεις ενάντια στη διαφθορά 
της κυβέρνησης, στις διάφορες 
απαγορεύσεις (μεταξύ των οποί¬ 
ων και η απαγόρευση να γίνει η 
απεργία της Πρωτομαγιάς στην 
πλατεία Ταξίμ) αλλά και για τον 
θάνατο του Μπερκίν Ελβάν. 

Στις 31 Μαΐου, αριστερές ορ¬ 
γανώσεις και συνδικάτα κάλε- 
σαν εκ νέου τον κόσμο να κατέ- 
βει και να επανακαταλάβει την 
πλατεία Ταξίμ, τιμώντας έτσι την 
επέτειο της εξέγερσης. Η κυβέρ¬ 
νηση απάντησε με πρωτοφανή 
αστυνομοκρατία, επιστρατεύο¬ 
ντας 25.000 αστυνομικούς και 50 
οχήματα με αντλίες νερού στην 
Ισταμπούλ -στην οποία κηρύ¬ 
χτηκε κατάσταση έκτακτης ανά¬ 
γκης και απαγορεύτηκε κάθε εί¬ 
δους συγκέντρωση- και μεγάλες 
αστυνομικές δυνάμεις στις άλ¬ 
λες πόλεις. Παρόλα αυτά, πλή¬ 
θος κόσμου αψήφησε τις εντο¬ 
λές και επιχείρησε να σπάσει τον 
αστυνομικό κλοιό, ενώ η αστυ¬ 


νομία απάντησε με ξύλο, δακρυ- 
γόνα και συλλήψεις. Το ίδιο σκη¬ 
νικό επαναλήφθηκε την επόμενη 
μέρα και στην Αγκυρα. 

Όπως όλα δείχνουν, η εξέ¬ 
γερση της πλατείας Ταξίμ το 
2013, αποτελεί μια τομή για την 
σύγχρονη ιστορία της Τουρκίας 
και ειδικά για το εργατικό κίνη¬ 
μα. Η πορεία ριζοσπαστικοποίη- 
σής του, που ξεκίνησε πριν έναν 
χρόνο, δεν μπορεί να κλείσει με 
αστυνομικά μέτρα και καταστο¬ 
λή, αντίθετα είναι μια διαδικασία 
σε εξέλιξη, που μπορεί να παρου¬ 
σιάζει κενά και πισωγυρίσματα, 
δεν φαίνεται όμως να μπορεί να 
ανακοπεί και πολύ περισσότε¬ 
ρο να αντιστραφεί. Όπως συμ¬ 
βαίνει πάντα όταν οι μάζες επεμ¬ 
βαίνουν στο πολιτικό σκηνικό με 
κινήματα ή εξεγέρσεις, η εικόνα 
και η πορεία της χώρας αλλά¬ 
ζουν ριζικά. 

Φυσικά, η διαδικασία ανα¬ 
συγκρότησης/ανασύνθεσης του 
εργατικού κινήματος της Τουρ¬ 
κίας -που έχει μια εξαιρετική 
σημασία τόσο λόγω του αριθ¬ 
μού του και της συγκεντροποί- 
ησής του, όσο και λόγω της ση¬ 
μαντικής γεωστρατηγικής θέ¬ 
σης της Τουρκίας- δεν θα είναι 
μια εύκολη διαδικασία. Το μαρ- 
τυρά άλλωστε και η επικράτηση 
του ΑΚΡ στις εκλογές, που ση¬ 
μαίνει ότι σημαντικά κομμάτια 
εργαζομένων και φτωχών λαϊ¬ 
κών στρωμάτων έχουν δεσμούς 
μαζί του (ίσως και σημαντικούς). 
Αλλά και η αδυναμία έκφρασης 
του κινήματος σε εκλογικό/πο- 
λιτικό επίπεδο, δηλαδή ότι δεν 
έχει εμφανιστεί ακόμη ένα σημα¬ 
ντικό εργατικό κόμμα, με αποτέ¬ 
λεσμα η διαμαρτυρία των εργα¬ 
ζομένων να εκφράζεται εκλογι¬ 
κά εν μέρει μέσω της αντιπολί¬ 
τευσης των κεμαλιστών, οι οποί¬ 
οι όμως το μόνο που έχουν να 
προσφέρουν είναι μια ακόμη πιο 
σκληρή και αντεργατική πολι¬ 
τική, σε συνδυασμό μάλιστα με 
πλήρη υποταγή στα συμφέρο¬ 
ντα του αμερικάνικου ιμπερια¬ 
λισμού. Ωστόσο, το ότι η φλόγα 
της αντίστασης και του αγώνα 
που άναψε πέρυσι στην Ταξίμ δι¬ 
ατηρείται ακόμη αναμμένη, μαζί 
με την επέμβαση στο κίνημα των 
επαναστατικών δυνάμεων, απο¬ 
τελούν τις καλύτερες εγγυήσεις 
ότι αυτή η διαδικασία στο τέλος 
θα ολοκληρωθεί. 



























